Amilla galamakun vote karudhaahugai faahaga jehumah Election commision in edhijje - Ihavan Online\nއަމިއްލަ ގަލަމަކުން ވޯޓުކަރުދާހުގައި ފާހަގަޖެހުމަށް ކޮމިޝަނުން އެދިއްޖެ\nކުރިއަށް އޮތް ލޯކަލް ކައުންސިލްތަކުގެ އިންތިހާބާއި އަންހެނުންގެ ތަރައްގީއަށް މަސައްކަތްކުރާ ކޮމިޓީގެ އިންތިހާބުގައި ވޯޓުލާން ދާއިރު، ގެއިން ގަލަމެއް ހިފައިގެން ދިއުމަށް އިލެކްޝަންސް ކޮމިޝަން (އީސީ) އިން އެދިއްޖެއެވެ.\nއިލެކްޝަންސް ކޮމިޝަނުން ނެރުނު އިއުލާނެއްގައި ބުނީ “ކޮވިޑް-19 ގެ ހާލަތުގައި ރައްކައުތެރިކަމާއެކު ލޯކަލް ކައުންސިލްތަކުގެ އިންތިޚާބު ކުރިޔަށް ގެންދިއުމުގައި ޢަމަލުކުރަންވީ ގޮތުގެ އުސޫލު” ގެ4ވަނަ މާއްދާގެ (އ) ގައި ބަޔާންކޮށްފައިވާ ގޮތަށް، ވޯޓުލާން ވަޑައިގަންނަވާއިރު ރައްކައުތެރިކަމުގެ ފިޔަވަޅެއްގެ ގޮތުން އަމިއްލަ ގަލަމަކުން ވޯޓުކަރުދާހުގައި ފާހަގަޖެހުމަށް މިކޮމިޝަނުން ބާރުއަޅާކަމަށެވެ.\nމިގޮތުން ވޯޓުކަރުދާހުގައި ފާހަގަ ޖެހުމަށް ބޭނުން ކުރަންވާނީ ކަޅު ނުވަތަ ނޫ ކުލައިގެ ގަލަމެއް ކަމަށް، މި ކޮމިޝަނުން ނިންމާފައިވާތީ، މިކަން އާންމުކޮށް އަންގައި އިޢުލާން ކުރަމެވެ. އެގޮތުން، ވޯޓުކަރުދާހުގައި ފާހަގަ ޖެހުމަށް ބޭނުން ކުރަންވާނީ ކަޅު ނުވަތަ ނޫ ކުލައިގެ ގަލަމެއް ކަމަށް އީސީގެ ބަޔާނުގައިވެއެވެ.\nލޯކަލް ކައުންސިލްތަކުގެ އިންތިހާބާއި އަންހެނުންގެ ތަރައްގީއަށް މަސައްކަތްކުރާ ކޮމިޓީގެ އިންތިހާބު ބޭއްވުމަށް ހަމަޖެހިފައިވަނީ އަންނަ އޭޕުރީލް މަހުގެ 10 ވާ ހޮނިހިރު ދުވަހު އެވެ.\nއަންހެނުންގެ ތަރައްގީއަށް މަސައްކަތްކުރާ ކޮމިޓީގެ އިންތިހާބު އިލެކްޝަން ކޮމިޝަން ލޯކަލް ކައުންސިލްތަކުގެ އިންތިޚާބު


ހައިކޯޓުގެ އިސްފަނޑިޔާރުކަމުގެ މަޤާމަށް އަލްއުސްތާޛު އަޙްމަދު ޝަރީފް ހަމަޖައްސަވައިފި | Judicial Service Commission\nޖުޑީޝަލް ސަރވިސް ކޮމިޝަނުން 26 އެޕްރީލް 2011 ވަނަ ދުވަހުގެ ރޭ (މިރޭ) ބޭއްވި ކޮމިޝަންގެ 54 ވަނަ ޖަލްސާއިން ހައިކޯޓުގެ އިސްފަނޑިޔާރުކަމުގެ މަޤާމަށް ހައިކޯޓުގެ ފަނޑިޔާރު އަލްއުސްތާޛު އަޙުމަދު ޝަރީފު ހޮއްވަވާފިއެވެ.\nއެމަޤާމަށް އަލްއުސްތާޛު އަޙުމަދު ޝަރީފު ހޮއްވެވީ މިކަމަށްޓަކައި ކޮމިޝަންގައި ބޭއްވި ޖަލްސާގައި، ހައިކޯޓުގެ އިސްފަނޑިޔާރަކު ނެގުމަށް އެކުލަވާލި ކޮމެޓީން ހުށަހެޅުއްވި ރިޕޯޓުގެ މައްޗަށް ބަލައި، އެރިޕޯޓުގައިވާ ގޮތުގެމަތިން މެމްބަރުންގެ މެދުގައި ނެގުނު ސިއްރު ވޯޓަކުންނެވެ.\nއެގޮތުން ކޮމިޝަންގެ މިޖަލްސާގައި ބައިވެރިވެވަޑައިގެންނެވި 08 މެމްބަރުންގެ ތެރެއިން، މި މަޤާމަށް ކުރިމަތި ލެއްވި ހައިކޯޓުގެ ދެ ފަނޑިޔާރުންގެ ތެރެއިން އަލްއުސްތާޛު އަޙުމަދު ޝަރީފަށް ލިބިވަޑައިގެންނެވީ 06 ވޯޓެވެ. އަދި އަލްއުސްތާޛު އަބްދުލްޣަނީ މުޙަންމަދަށް ލިބިވަޑައިގެންނެވީ 02 ވޯޓެވެ.


Game Of Thrones Ge Thari Kristofer Covid-19 Ah Positive Vejje - Vaguthu\nގޭމް އޮފް ތްރޯންސްގެ ތަރި ކުރިސްޓޮފާ ކޮވިޑް-19 އަށް ފައްސިވެއްޖެ\nގިނަ ބައެއްގެ މަގުބޫލުކަން ލިބިފައިވާ ގޭމް އޮފް ތްރޯންގެ ޓޯމުންޑް ޖައިޓްސްބޭންގެ ރޯލުން ފެނިގެންދިޔަ ކުރިސްޓޮފާ ހީވުޖޫ ކޮވިޑް-19 އަށް ފައްސިވެއްޖެއެވެ.\nކުރިސްޓޮފާ މީސްމީޑިއާގައި ކުރި ޕޯސްޓެއްގައި ބުނީ އޭނާ ކޮވިޑް-19 އަށް ފައްސިވެފައިވާ ކަމަށާއި އަދި މިވަގުތު އޭނާ އާއި އާއިލާ ތިބީ ހޯމް ކަރަންޓީނުގައި ކަމަށެވެ. ހާލު ރަނގަޅުކަމަށް ފާހަގަކޮށް ކުރިސްޓޮފާ ބުނީ އޭނާގެ ގައިން ފެނިފައިވަނީ ރޯގާގެ އަލާމާތް ކަމަށެވެ.\nއޭގެ އިތުރުން، ގިނަ ގިނައިން އަތް ދޮވުމަށާއި 1.5 މީޓަރުގެ ދުރުމިނެއް ބެހެއްޓުމާއި ކަރަންޓީނުވާން ޖެހިއްޖެނަމަ ކަރަންޓީނު ވުމަށް ކުރިސްޓޮފާ ވަނީ ބުނެފައެވެ. އަދި މި ވައިރަސް އިތުރަށް ފެތުރިނުދިނުމަށް ކުރަން ހުރި ހުރިހާ ކަމެއް އެންމެނެ ގުޅިގެން ކޮށްފިނަމަ މި ބަލިން ސަލާމަތް ވެވިދާނެ ކަމަށް އޭނާ ވަނީ ބުނެފައެވެ.\nމިހާރު ހަލުވި ކަމާއެކު ފެތުރެމުންދާ ކޮވިޑް-19 އަށް ކުރިސްޓޮފާގެ އިތުރުން ހޮލީވުޑްގެ މަޝްހޫރު ތަރިން އިދްރިސް އެލްބާ، ޓޮމް ހޭންކްސް، ރީތާ ވިލްސަން، އަދި އޮލްގާ ކުރިލެންކޯ ވެސް ވަނީ ފައްސި ވެފައެވެ.\nދުނިޔޭގެ 166 ގައުމަކުން މި ބަލި ފެނިފައިވާއިރު، ބަލި ޖެހުނު މީހުންގެ އަދަދު މިހާރު ވަނީ 198،521 އަށް އަރައިފައެވެ. އަދި 7988 މީހަކު މި ބަލި ޖެހިގެން މަރުވެފައިވާއިރު، 82.763 މީހުން ވަނީީ ރަނގަޅު ކުރެވިފައެވެ. ދުނިޔޭގެ ސިއްހަތު ޖަމިއްޔާ އިން ވަނީ މި ބައްޔަކީ މުޅި ދުނިޔެއަށް ފެތުރޭ ބައްޔެއް ގޮތުގައި ކަނޑައަޅައިފައެވެ.\nކޮވިޑް-19 އަށް މިހާތަނަށް ފަރުވާއެއް ހޯދިފައެއްނުވެއެވެ. ނަމަވެސް މި ވައިރަހަށް ވެކްސިނެއް ހަދާ މިހާރު އަންނަނީ އިންސާނުންނަށް ޓެސްޓު ކުރަމުންނެވެ. ސައިންސްވެރިން ބުނާ ގޮތުގައި މި ބައްޔަށް ވެކްސިނެއް ލިބޭނެ ދުވަހެއް ނޭނގެއެވެ.


Adubarey Gaumee team ah kulhun huttaalaifi | Mihaaru\nބޫޓާންގެ މެޗު މިރޭ އޮއްވާ އަޑޭ ގައުމީ ޓީމަށް ކުޅުން ހުއްޓާލައިފި\n27 މާޗް 2018 - 14:06 58 comments\nޕްރެސް ކޮންފަރެންސަކަށް ހާޒިރުނުވުމުން ގައުމީ ފުޓްބޯޅަ ޓީމުން ކެޕްޓަން އަލީ އަޝްފާގް (ދަގަނޑޭ) އިއްޔެ ވަކިކޮށްފައިވަނިކޮށް ވައިސް ކެޕްޓަން އަސްހަދު އަލީ (އަޑުބަރޭ) ގައުމީ ޓީމަށް ކުޅުން ހުއްޓާލައިފި އެވެ.\nއޭޝިއަން ކަޕް ކޮލިފައިންގައި މިރޭ ބޫޓާނާ ދެކޮޅަށް ރާއްޖެ ކުޅޭ މެޗު ބޯމަތީގައި އޮއްވާ އަޑުބަރޭ ކުއްލިގޮތަކަށް ގައުމީ ޓީމާ ދުރަށް ދިޔަކަން އިއުލާންކުރީ ދާދި ދެންމެއަކު ކުރި ޓްވީޓެއްގަ އެވެ. އޭނާގެ ޓްވީޓުގައި ބުނެފައިވަނީ މި ވަގުތުން ފެށިގެން އޭނާ ގައުމީ ޓީމަށް ކުޅުން ހުއްޓާލާފައިވާ ކަމަށެވެ.\nއެކަމަކު އެނގިފައިވާ ގޮތުގައި އޭނާ ކުޅުން ހުއްޓާލީ ކޯޗު ޕީޓާ ސެގާޓާ ދެމެދު ހިޔާލު ތަފާތުވުމެއް އުފެދިގެންނެވެ. ދަގަނޑޭ ވަކިކުރުމުން މައްސަލަ ހޫނުވެފައިވަނިކޮށް ކޯޗު ވަނީ މިއަދު ހެނދުނު ކުޅުންތެރިންނާ ބައްދަލުކޮށްފަ އެވެ.\nWith immediate effect from today, I have retired from the National Football Team @MaldivesFA pic.twitter.com/HQEdKKMzPc\n— Ashadh Ali (@ashadh_ali) March 27, 2018\nއަޑުބަރޭ މިއަދު ކޮށްފައިވާ ޓްވީޓް.\nއެ ބައްދަލުވުމުގައި އަޑުބަރޭ ބައިވެރިވި އެވެ. އަދި ދަގަނޑޭގެ ބަދަލުގައި އިއްޔެ ނޫސްވެރިންގެ ބައްދަލުވުމުގައި ވެސް ވާހަކަ ދެއްކީ އޭނާ އެވެ. އުމުރުން 31 އަހަރުގެ އަޑުބަރޭ އަކީ ފަހަކަށް އައިސް ދަގަނޑޭ ނެތް މެޗުތަކުގައި ޓީމުގެ ކެޕްޓަންކަން ކޮށްފައިވާ ކުޅުންތެރިޔާ އެވެ. ސެގާޓްގެ ކޯޗުކަމުގައި ރާއްޖެ ކުޅުނު ފުރަތަމަ މެޗުގައި މިދިޔަ ހުކުރު ދުވަހު ސިންގަޕޫރު އަތުން 3-2 އިން ބަލިވި މެޗުގައި ވެސް ބޭންޑް އެޅީ އޭނާ އެވެ. އަދި އެ މެޗުގައި އަޑުބަރޭ ދެއްކި ކުޅުމަށް ސެގާޓް ވަނީ ތައުރީފް ކޮށްފަ އެވެ.\nގައުމީ ޓީމުން 2007 ވަނަ އަހަރު ޖާގަ ހޯދި އަޑުބަރޭ އަކީ މަސައްކަތުގެ ރޭޓް މަތީ އަދި ކޮންމެ މަގާމަކަށް ވެސް ކުޅެވޭ ފެންވަރުގެ ހުނަވެރި ކުޅުންތެރިޔެކެވެ. ވިކްޓަރީ، ވީބީ، ބީޖީ ސްޕޯޓްސް، މާޒިޔާ އަދި ނިއު ރޭޑިއަންޓަށް ވެސް ކުޅެފައިވާ އަޑުބަރޭ އަކީ ފަހަކަށް އައިސް ގައުމީ ޓީމުން ޖާގަ ޔަގީންކޮށްފައިވާ ކުޅުންތެރިޔެކެވެ. އޭނާ ވަނީ ރާއްޖޭން 2014 ވަނަ އަހަރުގެ އޭއެފްސީ ޗެލެންޖް ކަޕުގެ ތިން ވަނަ ހޯދިއިރު މުހިއްމު ދައުރެއް އަދާކޮށްފަ އެވެ. ހާއްސަކޮށް ތިން ވަނަ ހޮވި މެޗުގައި އަފްގާނިސްތާން އަތުން ޕެނަލްޓީ ޖަހައިގެން ރާއްޖެ މޮޅުވި މެޗުގައި އޭނާ ތަފާތު ގޮތަކަށް ޖެހި ޕެނަލްޓީ އަށް މުޅި ދުނިޔޭގެ ސަމާލުކަން ލިބުނެވެ.


vnews - FAM ge General Secretary akah Jawaz\nއެފްއޭއެމްގެ ޖެނެރަލް ސެކްރެޓަރީއަކަށް ޖަވާޒް\n5 ޖޫން 2014\nއެފްއޭއެމުގެ އާ ޖެނެރަލް ސެކްރެޓަރީ ޖަވާޒް - ފޮޓޯ:ފާއިދު\nއެފްއޭއެމްގެ އާ ޖެނެރަލް ސެކްރެޓަރީއަކަށް އެ އިދާރާގައި ގިނަ ދުވަސްތަކެއް ވަންދެން މަސައްކަތް ކޮށްފައިވާ، އަދި ނިމިގެންދިޔަ ޗެލެންޖު ކަޕުގައި ގައުމީ ޓީމުގެ އެސިސްޓަންޓް މެނޭޖަރުގެ މަގާމުގައި ހުރި ހުސެއިން ޖަވާޒް (ޖަވާ) ހަމަޖައްސައިފި އެވެ.\nޖަވާއަށް އެފްއޭއެމްގެ ޖެނެރަލް ސެކްރެޓަރީގެ މަގާމް ހަވާލުކުރީ ވަރަށް ގިނަ ކަންކަމަށް ބެލުމަށްފަހުގައި ކަމަށް އެފްއޭއެމުން ބުންޏެވެ. ޖަވާޒް ވެސް ވިދާޅުވީ އެފްއޭއެމުގެ ރައީސްކަމުގެ މަގާމަކީ އޭނާ ވަރަށް އުއްމީދުކޮށްގެން ހުރި ވަޒީފާއެއް ކަމަށާއި ރާއްޖޭގެ ފުޓުބޯޅައަށް ހިދުމަތްކޮށްދިނުމުގައި ދެމިހުންނާނެ ކަމަށެވެ.\n"ވަރަށް އުފާވެއްޖެ މިފަދަ މަގާމެއް ލިބުނީމަ، އިރާދަކުރެއްވިއްޔާ ވެވެން އޮތް މިންވަރަކުން ރާއްޖޭގެ ފުޓުބޯޅަ ކުރިއަރުވަން މަސައްކަތް ކުރާނަން، އަދި އެފްއޭއެމުގެ ހިންގުން މިހާރަށް ވުރެ ރަނގަޅުކުރެވޭތޯ މަސައްކަތް ކުރާނަން،" ޖަވާޒް ވިދާޅުވިއެވެ.\nއެފްއޭއެމުގެ ރައީސްގެ މަގާމަށް 2012 ވަނަ އަހަރު އިލްހާމް ހަވާލުވެވަޑައިގެންނެވި ފަހުން މިއީ އެސޯސިއޭޝަނުގެ ޖެނެރަލް ސެކްރެޓަރީގެ މަގާމަށް މީހަކު އައްޔަންކުރި ތިންވަނަ ފަހަރެވެ. މީގެ ކުރިން އެ އިދާރާގެ ޖެނެރަލް ސެކްރެޓަރީގެ މަގާމް ފުރާފައިވަނީ މުހައްމަދު ހާނިމާއި ހުސައިން ޝާހިދު އެވެ.\nޖަވާޒު 32، އަކީ މިހާތަނަށް އެއިދާރާގެ މަގާމަކަށް އައްޔަންކުރި އެންމެ ޒުވާން ޖެނެރަލް ސެކްރެޓަރީ އެވެ. އޭނާއަކީ ބިޒްނަސް އެންޑް ސްޕޯޓްސް މެނޭޖްމަންޓް އިން ޑިގްރީ ހާސިލްކޮށްފައިވާ ބޭފުޅެކެވެ.


Adeeb aai Ziyath aai Haamid ge mahchah mirey hukum kuranee | Mihaaru\nއަދީބަށް ރޭ އިއްވި 15 އަހަރުގެ ޖަލު ހުކުމަށް ފަހު އޭނާ ކޯޓުން ނެރެނީ: މިރޭ ހުކުމްކުރަނީ ފަސް މިލިއަން ޑޮލަރަށް ޚިޔާނާތްވި ކަމަށް ބުނާ މައްސަލާގައި --މިހާރު ފޮޓޯ/މުހައްމަދު ޝަރުހާން\nއަދީބަށް ދައުވާކުރާ އިތުރު މައްސަލައެއްގެ ހުކުމް މިރޭ\n10 ޖޫން 2016 - 14:46 1 comment\nފަސް މިލިއަން ޑޮލަރަށް ޚިޔާނާތްތެރިވި ކަމަށް ބުނެ ކުރީގެ ނައިބު ރައީސް އަހްމަދު އަދީބާއި އިތުރު ދެ މީހެއްގެ މައްޗަށް ދައުވާކުރާ މައްސަލައިގެ ހުކުމް މިރޭ އިއްވަން ކްރިމިނަލް ކޯޓުން ހަމަޖައްސައިފި އެވެ.\nދެ މައްސަލައެއްގައި 25 އަހަރުގެ ޖަލު ހުކުމެއް އައިސްފައިވާ އަދީބާއި އޭނާގެ ގާތް ދެ ބޭފުޅުން ކަމަށްވާ ވިޔަފާރިވެރިޔާ ހާމިދު އިސްމާއިލާއި އަބްދުﷲ ޒިޔަތުގެ މައްޗަށް، ފަސް މިލިއަން ޑޮލަރަށް ޚިޔާނާތްތެރިވުމުގެ ދައުވާ އުފުލަނީ ޅ. މާބިންހުރާ ކުއްޔަށް ދިނުމުން ލިބުނު ފަސް މިލިއަން ޑޮލަރު އެ ތިން ބޭފުޅުން ބޭނުންކުރި ކަމަށް ބުނެ އެވެ. ޒިޔަތަކީ މޯލްޑިވްސް މާކެޓިން އެންޑް ޕަބްލިކް ކޯޕަރޭޝަންސް (އެމްއެމްޕީއާރުސީ) ގެ ކުރީގެ މެނޭޖިން ޑިރެކްޓަރެވެ.\nފަސް މިލިއަން ޑޮލަރަށް ހިޔާނާތްތެރިވި ކަމުގެ ދައުވާލިބޭ ޒިޔަތު ކްރިމިނަލް ކޯޓަށް ވައްދަނީ: އޭނާއަކީ އެމްއެމްޕީއާރުސީގެ ކުރީގެ އެމްޑީ --ފޮޓޯ/މިހާރު\nއެ މައްސަލައިގެ ހުކުމް މިރޭ 11:00 ގައި އިއްވަން ވަނީ ހަމަޖައްސައިފަ އެވެ.\nދައުވާ ލިބޭ ހާމިދު ކޯޓުން ނުކުންނަނީ: ފައިސާ ޖަމާކޮށްފައި ވަނީ ހާމިދުގެ ކުންފުނީގެ އެކައުންޓަށް --ފޮޓޯ/މިހާރު\nއަދީބުގެ އިތުރު މައްސަލައެއްގެ ހުކުމް މިރޭ އިއްވާއިރު ރިޔާސީ ލޯންޗްކޮޅު "ފިނިފެންމާ"ގައި އެއްޗެއް ގޮއްވައިލި މައްސަލައިގައި އޭނާގެ މައްޗަށް 15 އަހަރުގެ ޖަލު ހުކުމެއް ރޭ ވަނީ އިއްވައިފަ އެވެ. އަދި ފިސްތޯލަ ގެންގުޅުމުގެ ކުށުގައި މިދިޔަ ހަފުތާގައި ވަނީ 10 އަހަރުގެ ޖަލު ހުކުމެއް ވެސް އަދީބުގެ މައްޗަށް އިއްވައިފަ އެވެ.\nފަސް މިލިއަން ޑޮލަރުގެ މައްސަލައިގެ އިތުރުން އެހެން ދެ މައްސަލައެއް ވެސް ކޯޓުގައި މިހާރު އެބައޮތެވެ. އެއީ "ފިނިފެންމާ"ގައި ގޮވާ އެތި ހަރުކުރަން އަދީބު އެ ލޯންޗް ބޭނުންކުރި ކަމަށް ބުނެ ކުރާ ދައުވާއަކާއި މާލެ އަތޮޅު ފަޅެއް ގަވާއިދާ ޚިލާފަށް ދޫކުރި ކަމަށް ބުނެ ކުރާ ދައުވާ އެވެ. އެކަމަކު އެ މައްސަލަތަކުގެ ހުކުމް އިއްވަން އަދި ތާވަލެއް ނުކުރެ އެވެ.\nއިތުރު ލިޔުންތައް ކްރިމިނަލް ކޯޓް އެމްއެމްޕީއާރުސީ އަބްދުﷲ ޒިޔަތު ކުރީގެ ނައިބު ރައީސް އަދީބު ހާމިދު އިސްމާއީލް އެމްއެމްޕީއާރްސީގެ ކޮރަޕްޝަން އަހުމަދު އަދީބު


އައްޑޫސިޓީގެ ފުރަތަމަ ރަންޢީދު – Maldivian Democratic Party\n18 އޮކްޓޯބަރު 2011\nއައްޑޫސިޓީގެ ފުރަތަމަ ރަންޢީދު\nދެކުނު އޭޝިއާ ގައުމުތަކުގެ އެންމެ މަތީވެރިންގެ 17 ވަނަ ބައްދަލުވުން ރާއްޖޭގައި ބޭއްްވުމުގެ ތައްޔާރީތަކާއި އެކަމުގެ އިންތިޒާމްތައް މިހާރު ދަނީ ކުރެވެމުންނެވެ. ނޮވެމްބަރ 11 ން 12 އަށް އޮންނަ މި ސަމިޓް ބައްދަލުވުން ބޭއްވެނީ އައްޑޫސިޓީގައެވެ. މިއީ ބައިނަލް އަގްވާމީ މިފަދަ ބޮޑު ބައްދަލުވުމެއް އައްޑޫގައި ބޭއްވޭ ފުރަތަމަ ފަހަރެވެ.\nސާކް ސަމިޓަށް ތައްޔާރުވުމުގެ ގޮތުން ކުރެވެމުންދާ އެންމެ މުހިންމު ކަމަކީ، ހިތަދޫގައި އިމާރާތްކުރާ ކޮންވެންޝަން ސެންޓަރާއި އެ ސަރަހައްދުގެ ލޭންޑްސްކޭޕް ހެދުމުގެ މަސައްކަތެވެ. ކޮންވެންޝަން ސެންޓަރ އިމާރާތްކުރުމުގެ މަސައްކަތަށް ބަލާއިރު، މަސައްކަތުގެ 95 ޕަސެންޓް މިހާރު ވަނީ ނިމިފައެވެ. އިންތިޒާމް ކުރެވިފައިވާ ގޮތަށް ހުރިހާ ކަމެއް ދާނަމަ، ކުރިއަށް އޮތް ދެހަފުތާގެ ތެރޭގައި ކޮންވެންޝަން ސެންޓަރގެ މަސައްކަތް ނިމޭނެއެވެ.\nސާކް ޓާސްކް ފޯހުގެ ޗެއަރމަން އަމީން ފައިސަލް ވިދާޅުވީ، ކޮންވެންޝަން ސެންޓަރުގެ މިހާރު ކުރަމުން ދަނީ ތަނުގެ އެތެރެ ސާފުކުރުމުގެ މަސައްކަތެވެ.\nކޮންވެންޝަން ސެންޓަރާ ގުޅިފައިހުރި މަގުތައް ތާރު އަލައިގެން ރަނގަޅު ފެންވަރަކަށްހެދުމުގެ މަސއްކަތް ސަދަން ޔުޓިލިޓީސް އިން ދަނީ ކުރަމުންނެވެ. ކޮންވެންޝަން ސެންޓަރާއި ގުޅިފައިވާ މަގުތަކުގެ ތާރު އެޅުމުގެ 80 އިންސައްތަ މަސައްކަތް ނިމިފައިވާއިރު ކުރިއަށް އޮތް ވިހި ދުވަހުގެ ތެރޭގައި ތާރުއަޅަން ހަމަޖެހިފައިވާ ހުރިހާ މަގުތަކެއްގައި އެއްކޮށް ތާރުއަޅާ ނިންމާލެވޭތޯ މަސައްކަތް ކުރައްވަމުން ގެންދަވާ ކަމުގައި އަމީން ފައިސަލް ވިދާޅުވިއެވެ. ހިތަދޫ ބޮޑު މަގުގެ ތާރު އެޅުމުގެ މަސައްކަތަށް ބަލާއިރު، މަގުގެ އެއްފަރާތުގެ 1.8 ކިލޯމީޓަރުގައި ވަނީ ތާރު އަޅާ ނިމިފައެވެ. އެމަގުގައި ދެން އިތުރަށް އަޅަންޖެހެނީ 1.0 ކިލޯމީޓަރުގައެވެ. މަގުގެ އަނެއް ފަޅީގައި ތާރު އެޅުންލަސްވަނީ ބައިވޯޓާއިން އަޅާ ފެންހޮޅި ލުމުގެ މަސައްކަތް ނުނިމިގެންނެވެ.\nމީގެ އިތުރުން ސަމިޓަށް ވަޑައިގަންނަވާ ބޭފުޅުންގެ ޝަރަފުގައި މުނިފޫހި ފިލިުވުމުގެ އައިޓަމްތަކާއި ސަގާފީ ހަރަކާތްތައް ދައްކާލުމުގެ ގޮތުން ޒުވާނުން ދަނީ އެކަމަށް ތައްޔާރު ކުރެވެމުންނެވެ.


Kanthahthah Dhaa Gothun Insaafu Libeythaneh Nufeney: Faris\nދިއްގަރު ދާއިރާގެ މެންބަރު ފާރިސް މައުމޫނުގެ މައްޗަށް ދައުލަތުން ކޮށްފައިވާ ރިޝްވަތު ދިނުމުގެ ދައުވާގެ ކަންތައްތައްދާ ގޮތުން އިންސާފު ލިބޭތަން ނުފެންނަ ކަމަށް ވިދާޅުވެ ދައުލަތަށް ފާޑު ވިދާޅުވެއްޖެއެވެ.\nފާރިސް އެހެން ވިދާޅުވެފައިވަނީ އެ މައްސަލައާއި ގުޅިގެން ކްރިމިނަލް ކޯޓުގައި މިއަދު ބޭއްވި އަޑުއެހުމުގައެވެ.\nފާރިސް އެހެން ވިދާޅުވީ ދައުލަތުން ފާރިސްއާއި ދެކޮޅަށް ހުށަހެޅި ފާރިސްގެ ފޮރެންސިކު ރިޕޯޓާއި ގުޅިގެން ހިމަނާފައިވާ ބައެއް މައުލޫމާތު ނުބައިކޮށް ހުށަހަޅާފައި ހުރުމުން ހިތްހަމަ ނުޖެހުން ފާޅު ކުރައްވާ ވާހަކަ ދައްކަވަމުންނެވެ.\nފާރިސް ވިދާޅުވީ ހުރިހާ ބާރެއް ލިބިތިބެ އެފަދަ ކަންތައްތައް ކުރުމަށްފަހު އެއީ ކުށް ކަމަށް ބުނުމަކީ ބަލައިގަނެވޭނެ ކަމެއް ނޫން ކަމަށެވެ. ފާރިސްވަނީ އޭނާ ހުންނަވަނީ ބަންދުގައި ކަމަށާއި ދިފާއު ތައްޔާރު ކުރުމަށް ވަކީލުންނާއި ބައްދަލު ކުރުމަށް އެކަށިގެންވާ ވަގުތާ ފުރުސަތު ނުލިބޭ ކަމަށެވެ. ފާރިސް ވަނީ ބަންދުގައި ބަހައްޓަވަނީ ވެސް ދިފައު ވުމަށް ފުރުސަތު ނުދިނުމަށް ކަމަށް ތުހުމަތު ކުރައްވާފައެވެ.\nކަންކަން ދާ ގޮތުން އިންސާފު ނުލިބޭ ކަމަށް ފާރިސް ވިދާޅުވުމުން މައްސަލަ ބައްލަވާ ގާޒީ އަލީ އާދަމް ވަނީ ވަގުތުން ފާރިސް ހުއްޓުވާ، އެގޮތަށް ވާހަކަ ނުދައްކަން އަންގަވާފައެވެ. ގާޒީ ވަނީ އިންސާފު ނުލިބޭ ކަމަށް ވިދާޅުވީ ކޮން ފަރާތަކަށް ނިސްބަތްކޮށްތޯ ސުވާލު ކުރައްވާފައެވެ. ފާރިސް އެހެން ވިދާޅުވީ ވަކި ފަރާތަކަށް ނިސްބަތްކޮށް ނޫން ކަމަށް ވިދާޅުވުމުން ގާޒީ ވިދާޅުވީ މައްސަލާގައި ވަކި ގޮތެއް ނިންމާފައި ނުވަނީސް އިންސާފު ނުލިބޭ ކަމަށް ވިދާޅުވެ ވާހަކަ ނުދައްކަވަން އަންގަވާފައެވެ.\nގާޒީ ވަނީ ފާރިސްގެ ފަރާތުން އެދުނު ކަންކަން މިހާތަނަށް އައިއިރު ވެސް ކޯޓުން ކޮށްފައިވާ ކަމަށް ވިދާޅުވެފައެވެ. އެގޮތުން ވަކީލުންނައި ގިނަ ވަގުތު ބައްދަލު ކުރުމުގެ ފުރުސަތު ދޭން އަންގާފައިވާނެ ކަން ފާހަގަ ކުރެއްވިއެވެ.\nފޯނުގެ ފޮރެންސިކު ރިޕޯޓައި ގުޅިގެން ފާރިސްގެ ވަކީލުން ފާހަގަކޮށްފައިވާ މައްސަލައަކީ ފޯނު ފުލުހުންގެ ބެލުމުގެ ދަށަށް ގެންދިޔަ ފަހުން ފޯނަށް ލިބުނު އެއްޗެހިތަކެއް ފާރިސްއާއި ދެކޮޅަށް ބޭނުން ކުރާ މައްސަލައެވެ. ފާރިސްގެ ވަކީލުން އެ މައްސަލަ ފާހަގަ ކުރުމުން ތާރީހުތައް އޮޅުމަކުން އެގޮތަށް ޖެހުނީ ކަމަށާއި އެ އެއްޗެއްސަކީ ފޯނު ފުލުހުން އަތުލުމުގެ ކުރިން ލިބިދފައިވާ އެއްޗެހިތަކެއް ކަމަށް ވަނީ ބުނެފައެވެ.\nދައުލަތް ކްރިމިނަލް ކޯޓް ފާރިސް މައުމޫން


Raees Jehilunvaneetho eve?\n-4months ago0- އަމްރު ރއ\nމޯލްޑިވްސް ޑިމޮކްރަސީ ނެޓްވާކުގެ ނަމުގައި މައްޗަންގޮޅީ ބޯގަންވިލާ ޝަހިންދާ އިސްމާއީލްއިސްވެ ހުރެ ކީރިތި ގުރުއާންގައިވާ ބައެއްކަންކަމަށް ހަޖޫ ޖަހައި މި އުއްމަތުގެ މާތް ނަބިއްޔާ ސައްލަﷲ އަލައިހި ވަސައްލަމްއަށް ފުރައްސާރަކޮށް ނެރެފައިވާ ފިތުނަ ފަސާދައިގެ ރިޕޯޓް މިހައިތަނަށްއައި އިރުވެސް ރާއްޖޭގެ ވެރިކަންކުރާ ޕާޓީ އެމްޑީޕީއާއި ސަރުކާރުގެ އެންމެ އިސްވެރިޔާ ބަސްފުޅެއް ވިދާޅުނުވެ ހަނުހުންނަވާފައިވާތީ ވަރަށް ބޮޑު ނުތަނަވަސްކަމެއް އުފެދެންޖެހެއެވެ.\nއެހެނީ މިރިޕޯޓްގައި ބަޔާންކޮށްފައިވާކަމަކީ އާދައިގެ ވާހަކައެއް ނުވުމެވެ. ސީދާ ﷲގެ ކަލާމްފުޅުގައި ބަޔާންކުރައްވާފައިވާ އިސްރާއާއި މިއުރާޖްގެ ވަހީގެ ބަސްފުޅަކީ ސައިންސުގެ އަލީގައި ބުއްދި ގަބޫލުނުކުރެވޭ ވާހަކައެއްކަމަށް ބުނުމެވެ. ދެން ރަސޫލު ސައްލަﷲ އަލައިހި ވަސައްލަމްގެ ހަދީސްބަސްފުޅުތަކަށް ގޮންޖެހުމެވެ.\nމިއީ އިސްލާމެއްގެ އެންމެ މަތީ މަސްލަހަތެވެ. ކީރިތި ﷲގެ ވަހީގެ ބަސްފުޅުކަމުގައިވާ ކީރިތި ގުރުއާންއާއި ކީރިތި ރަސޫލާއަށްވުރެ މަތީ މަސްލަހަތެއް މިދިވެހި އުއްމަތުގައިވޭތޯއެވެ. އެކަމަކު މިފަދަ ނުބައި ޖަރީމާއެއް ހިންގުމުން ސިޔާސީ މަގްސަދަކަށްޓަކައި ހަމަހިމޭންކަން ޚިޔާރުކުރެއްވީއެވެ. އަނެކަކު އެއްގޮތަކުން ނުވިއްޔާ އަނެއްގޮތަކުންވެސް އެރިޕޯޓްގެ ދިފާއުގައި މަސައްކަތްކުރައްވާތަން ފެންނަމުންދެއެވެ. އެކައްޗެއް ބުނުމުން އޭނާގެ ފޮލޯވަރުން ހިތް ހަމަނުޖެހުނީމާ އަނެއް އެއްޗެއް ކިޔައިގެން ވިޔަސް ފަރުޖެއްސޭތޯބަލަނީއެވެ. އެންމެފަހުން މިހާރު އޭނާގެ ފޮލޯވަރުން ރުހޭކަހަލަ އެއްޗެއް ބުނެ ފަރުޖައްސާލައިފިއެވެ.\nމިމައްސަލަ ސީރިއަސްވަނީ މިއީ މިލޮބުވެތި ދިވެހި އުއްމަތުގެ ޝަރަފާއި ކަރާމަތާއި ގުޅޭކަމަކަށްވުމުގެ އިތުރަށް އެއީ ރައްޔިތުން ތިމާއާއި ހަވާލުކުރި ވެރިކަމުގެ ބާރާއި ހަވާލުވުމަށް ދިވެހި މުސްލިމް ރައްޔިތުން ތެދުކޮށް ކަށަވަރުކޮށްފައިވާ ﷲ ތައާލާގެ ވަހީގެ ބަސްފުޅު، ކީރިތި ގުރުއާންގެ ކޮޕީއެއް ކުރިމަތީގައި ބާއްވައިގެން އިސްލާމްދީނަށް ހުރުމަތްތެރިކޮށް ހިތުމަށް މާތް ﷲ ގަންދީ ހުވައިކޮށްގެން ހުންނެވި ފަރާތަކަށްވީއިރު ކީރިތި ގުރުއާންގެ ހުރުމަތްކަނޑައިލުމަށް، ﷲގެ ވަހީގެ ބަސްފުޅަކީ ދޮގު އެއްޗެއްކަން ސާބިތުކޮށްދިނުމަށް މަސައްކަތްކުރިހިނދު އެއީ އެއްވެސް ކަމެއްނޫންކަން ދޭހަކޮށްދޭ މޭރުމަކުން އަމަލުތައް ބަހައްޓަމުންދާތީއެވެ. މިއީ ވެރިއެއްގެ ފިނޑިއަމަލެކެވެ. ލާދީނީ ނުވަތަ ހައްދުފަހަނައަޅާފައިވާ ސެކިއުލަރިސްޓް ބައެއްގެ ކުރިމަތީގައި ނިކަމެތިވެގަނެ ބޯލަނބަލައިލުމެކެވެ.\nދިވެހި ރައްޔިތުން އިބްރާހިމް މުހައްމަދު ސާލިހް ރައީސްކަމުގެ މަގާމަށް އިންތިޚާބުކުރީ ފޮނި އުއްމީދުތަކަކާއެކުއެވެ. އެރައްޔިތުންގެ ދީނާއި ދުނިޔޭގެ ކަންކަން ކުރިއަރުވައި ތަރައްގީކުރުމަށެވެ. އެދިވެހި ރައްޔިތުން އެމީހުންގެ ރައީސަކު އިޚްތިޔާރުކުރީ ކީރިތި ރަސޫލާއަށް ފުރައްސާރަކޮށް ކީރިތި ގުރުއާނަށް އިހާނެތި ބަސްބުނަން އެރައްޔިތުން ރުހޭކަން ދައްކާކަށްނޫނެވެ. ދިވެހި މުސްލިމް ރައްޔިތުންގެ ހައްގުގައި ރައީސުލްޖުމްހޫރިއްޔާ ތެދުވެވަޑައިގަންނަވަންޖެހޭނެއެވެ.\nކީރިތި ގުރުއާނާއި ރަސޫލާއަށް ފުރައްސާކޮށް އަދި މިމުޖްތަމައުގައި ހުރެގެން ކުރިކަންތައް ދިފާއުކޮށް ގަދަބަސްބުނަމުންދާއިރު ދިވެހި ރައްޔިތުންގެ ހައްގު އަދާކުރުމަށް ކުރިއަށް ނުކުމެވަޑައިގަންނަވަންޖެހޭނެއެވެ. އަމިއްލަ ޕާޓީގެތެރޭގައި ލާދީނީ ފިކުރަށް ހިތްޖެހި މަގުގެއްލިފައިވާ ބަޔަކު ތިއްބަސް އަދިވެސް ރައީސް އިބްރާހިމް މުހައްމަދު ސާލިހަކީ ގޮތް ހުސްވެ ހަތަރު އުދަރެސް ފެނުޖެހިފައިވާ މީހެއްކަމަށް ދިވެހި ރައްޔިތުންނަށް ގަބޫލުކުރަން ދައްޗެވެ. މަނިކުފާނުގެ ޕާޓީގެތެރެއިން ބަޣާވާތެއްކޮށްފާނެކަމަށް ބިރުފުޅުގެންވަޑައިގަންނަވަނީތޯއެވެ. ހިމޭނުންހުންނެވުން އެއީ ލާދީނީ ނުވަތަ ސެކިއުލަރިސްޓް ބައިގަނޑުގެތެރޭގައި ހުންނެވުންކަމަށް ދެކޭ ރައްޔިތުން ގިނަވެދާނެއެވެ.\nކުރީގެ ރައީސް މުހައްމަދު ނަޝީދުގެ ވާހަކަ ދެއްކުމުގެ މާނައެއް ނެތެވެ. އޭނާއަށް ވޯޓްދިން މައްޗަންގޮޅީ ދާއިރާގެ ރައްޔިތުން އޭނާ ހޮވީ އޭނާއަކީ ކޮންކަހަލަ ވަނަވަރެއް އޮތް ދީނީގޮތުން އޭނާ ދައްކާ ވާހަކަތައް ރަނގަޅަށް އެގިތިބެ އެވެ. އޭނާއަށް ވޯޓްދިން މީހުންނަކީ އޭނާގެ ފަލްސަފާއަށް ތާއީދުކުރާ ބަޔަކަށްވުމުން އޭނާގެ ބަހަކީ އެދާއިރާގެ މެޖޯރިޓީ ރައްޔިތުންގެ އަޑުކަމަށް ބަލަންޖެހެއެވެ. ކީރިތި ގުރުއާނަށް ހަޖޫޖަހައި ރިޕޯޓްތައްޔާރުކޮށް ނެރުމުން އެއީ ކުށްވެރިކުރަންޖެހޭ ވަރުގެ ބޮޑުކަމަކަށް ރައީސް މުހައްމަދު ނަޝީދަކަށް އަދި އެމަނިކުފާނުގެ ޕާޓީ އެމްޑީޕީއަކަށްނުވިއެވެ. އޭގެ ބަދަލުގައި ކުށްވެރިކުރެއްވީ އެރިޕޯޓަކާއި ދެކޮޅުހަދައި ބަސްއިއްވި މީހުންނެވެ. ފިތުނަވެރިންނަކީ އެއީއެވެ. ޕާޓީގެ އެހެން ވެރިން ތިއްބެވީ ކަހާތަން ހިރުވާވެސް ނުލައެވެ. ނަޝީދު އެއްލެވި ވަލުގައި ގަދަޔަށް ހިއްޕަވައި ވީހާލެއްގައި ވެގަތުމަށެވެ. ހީވާގޮތުން އެޕާޓީގެ ރަސްމީ ބަޔާންތައް ލިޔަންގެންގުޅޭ ކަރުދާސްތައް މިހާރު ހުސްވެފައިވަނީއެވެ. ބޭނުންނުކުރާތާ ގިނަދުވަސްވުމުން ތައްގަނޑުންވެސް ދެލި ހުސްވިއެވެ. ޕާޓީއަށް ނިސްބަތްވާ އިންޑިވިޖުއަލް މީހަކު ޓްވީޓާގައި އެއްޗެއް ބުންޏަސް، ބަސްތައް ހުންނަނީ ހިތްބިރުގެންފައިވާ މީހަކު މަޖްބޫރުން އެއްޗެއް ބުނެލާފަދަ ރާގެއްގައެވެ.\nޝަހިންދާ އިސްމާއީލުގެ އަތްމަތިން މިނެރުނު ރިޕޯޓަކީ އޮޅިގެން ނުވަތަ ނޭގިތިބެ ނެރެފައިވާ ރިޕޯޓެއްނޫނެވެ. މިއީ މީގެ ދެތިން އަހަރުކުރިން ތައްޔާރުކޮށް ވަގުތުއަންނަންދެން ފޮރުވާފައި ބޭއްވުމަށްފަހު ސީދާ ވަގުތުގައި ނެރުނު ރިޕޯޓެކެވެ. މިރިޕޯޓް ނެރުމަށްޓަކައި ދީނީގޮތުން ހައްދުފަހަނައަޅާފައިވާ މީހުންގެ ވާހަކަތައް މެކުހަށްޖަހައި، ސަލާމަތީ ބާރުތައް އެލާޓަށް އައިސް، އެންމެންގެ ދޫދޫމަތިން ދެކެވޭ ވާހަކައަކަށް އެވާހަކަވެއްޖެއުމަށްދާންދެން ރިޕޯޓްގައި ހިފަހައްޓައިގެންތިބީއެވެ. މިރިޕޯޓް ނެރުމާއެކު އެއްބަޔަކު ބެލީ މިއީ ޔާމީންގެ ވެރިކަމުގައި ނެރެފައިވާ އެއްޗެއްކަން ދައްކައި، އެވާހަކަތައް އޮއްބައިލެވޭތޯއެވެ. އަދާލަތު ޕާޓީ ކުރިއަށް ނެރުނީ މިސިޔާސީ ކުޅިއެވެ.\nޝަހިންދާ އިސްމާއީލްގެ ޖަމްއިއްޔާގެ ރިޕޯޓް ކިޔާލުމުން ދިވެހި ރާއްޖޭގެ ފުލުހުންގެ އިންޓެލިޖެންސުން މިބައިމީހުންނަށް އިންޓެލިޖެންސް މައުލޫމާތު ފޯރުކޮށްދީފައިވާކަން ދޭހަވެއެވެ. މިރިޕޯޓް އާއްމުކުރުމުން ފުލުހުންގެ އިދާރާއިން އަމަލުކުރިގޮތަކީވެސް ނުހަނު ހިތާމަކުރަންޖެހޭކަމެކެވެ.\nއަނދިރި ދައުލަތްތައް ހާމަވަމުންދިޔުން\nކޮންމެއަކަސް ކީރިތި ގުރުއާނާއި ކީރިތި ރަސޫލާއަށް ފުރައްސާރަކޮށް ބަޔަކު މިއުފެއްދި ގަނޑުބަޑަކަށްފަހު ދޭހަކޮށްދިން އެއްޗަކީ ދިވެހި ދައުލަތުގެ ތެރޭގައި ތިން ދައުލަތެއް އުފައްދައިގެން އުޅޭކަމެވެ. ދިވެހި ދައުލަތާއިޖެހި ގަރާރުވެގެން އޮތް އެއް ދައުލަތަކީ ލާދީނީކަމުން ހައްދުފަހަނައަޅާފައިވާ ބަޔަކު އަޑީގައިތިބެގެން ހިންގާ ނުހަނު އަދިރިކަން ހުރި ކަޅުއަދިރި ދައުލަތެކެވެ. އެއީ ޔަހޫދީ މުސްތަފާކަމާލް އަތާތުރުކް ތައާރަފްކުރުފަދަ ދައުލަތެކެވެ. މިދައުލަތަށް ތާއިދުދެނީ ހުޅަގުގެ ނުފޫޒުގަދަ އެކިފަރާތްތަކުންނެވެ. މިދައުލަތް ހިންގުމުގައި ދިވެހި ރައްޔިތުންގެ ޓެކްސްފައިސާ ބޭނުންކުރަމުންދާކަމަށް ޝައްކުކުރެވޭނެ ޖާގަ އެބައޮތެވެ. އެއީ ފެންނަ ފަށުގައި ތިބި މީހުންގެ ގޮތުންނެވެ.\nދެވަނަ އަދިރި ދައުލަތަކީ ޚަވާރިޖުންފަދައިން ހަރުކަށިވެ ހައްދުފަހަނައަޅައި ތިމާމެން ނޫން އެހެން އެންމެންނަކީ ކާފަރުންކަމަށް ތައްގަނޑުޖަހައި މިލޮބުވެތި ދިވެހި ދޮންވެލި ބިމަކީ މުޑުދާރު ބިމެއްކަމަށް ކަނޑައަޅައިގެންތިބި ބަޔަކު ހިންގާ ދައުލަތެކެވެ. މިބައި މީހުން ގިނަގިނައިން ނަމާދުކުރެތެވެ. ގިނަގިނައިން އެހެންމީހުން ކާފަރުކުރެތެވެ. ހަގީގަތުގައި މިދައުލަތްވެސް ހިންގުމުގެ އަޑީގައިތިބީ ރާއްޖޭގެ ސިޔާސީ ބާރުގަދަ ފަރާތްތަކެވެ. އެހެންނޫންނަމަ މިދައުލަތް ނައްތައިލެވުނީހެވެ.\nތިންވަނަ ދައުލަތަކީ އަޅުގަނޑުމެންގެ ކާބަފައިން އަޅުގަނޑުމެންނާ ހަމައަށް ގެނެސްދިން ދިވެހި ދައުލަތެވެ. އެއީ ދިވެހިންގެ ޙުއްބުލް ވަތަނުގެ ދައުލަތެވެ. އެއީ ވިއްސިވިހާލިވެފައިވަނިކޮށް އައްސުލްތާނުލްޣާޒީ މުހައްމަދު ތަކުރުފާނުލް އައުޒަމް އެއްވާފަށަކުން ގުޅުވައިދީ މިއަދާއިހަމައަށް އަޅުގަނޑުމެންނާހަމައަށް ގެނެސްދިން ސައްތައިން ސައްތަ އިސްލާމީ ދިވެހި އުއްމަތުގެ ދައުލަތެވެ.\nކޮއްކޮމެންނެވެ، އަހަރެމެން އެންމެންނަށް މާފުކުރާށެވެ!01 month ago\nއައިއޭސީ: ހާލުގައި ޖެހިފައިވާ ފަރާތްތަކަށް އެހީވުމުގެ ބުރަ މަސައްކަތްކުރާ ފަހުލަވާނުން!01 month ago\nސަލާމަތީ ބާރުތައް ކުއްލި ޙާލަތުގައި: ފެރުމާއި މާރާމާރީ މެކުހަށް21 month ago\nއިންކަމް ޓެކުހާއެކު ކުލި ބޮޑުވެއްޖެ،ނިކަމެތިންނަށް އަނެއްކާވެސް އިތުރު ބުރައެއް!41 month ago\nސަރުކާރު ބަދަލުވެއްޖެ، އަދިވެސް މަގުމަތީ ބަކަތަޅަންވީތަ!32 months ago\nސަރުކާރަށް އެއް އަހަރު: ހެރިޓޭޖް މިނިސްޓްރީއަށް އޭ ރިޕޯޓެއް!03 months ago\nއެމްޑީޕީގެ ތިލަދުންމަތީ ދަތުރުގެ ފުރަތަމަ މަންޒިލަކީ ހއ.އިހަވަންދޫ!01 month ago\nސަރުކާރުގެ ވައުދުތައް ދިޔައީ އިބިލީހުގެ ކައިވެންޏަށް: އާދަމް ޝަރީފު01 month ago\nShiyam requests PG to review the sentence of President Yameen01 month ago\nމި ސަރުކާރަށް ޗައިނާގެ ދަރަނި މަޅިތައް ރަނަށްވީތޯ: ސައީދު01 month ago\nޖަލުތައް ހިންގުމުގައި ސަރުކާރު ފެއިލްވެއްޖެ، ހޯމް މިނިސްޓަރު އިސްތިއުފާ ދެއްވާ: އިދިކޮޅު01 month ago\nރިޔާސީ ކެންޑިޑޭޓަކީ ރައީސް ޔާމީން، އިތުރު ފަރާތަކަށް އެފުރުސަތެއް ނެތް: އަބްދުއްރަހީމް21 month ago\nބަރުލަމާނީ ނިޒާމެއްގައި އަޅުގަނޑު ވާނީ ބޮޑުވަޒީރަކަށް: ނަޝީދު02 months ago\nޔާމީނާއި ބައްދަލުކުރަން ޖާބިރަށް ފުރުސަތު ނުދޭން ނިންމައިފި02 months ago


Asifage Maraa Gulhigen Indiagai Ethah Haas Bayaku Muzaahara Kurany\nއާސިފާގެ މަރާއި ގުޅިގެން އިންޑިއާގައި އެތައްހާސް ބަޔަކު މުޒާހަރާ ކުރަނީ\n3 މަސް,2ދުވަސް, 13 ގަޑި, 44 މިނެޓް, 41 ސިކުންތު ކުރިން 1260ފަތޯނާ ފާއިޒް\nއިންޑިއާގެ ކަޝްމީރުގައި އުމުރުން އެންމެ 8 އަހަރުގެ އާސިފާ ބާނޫ ރޭޕް ކުރުމަށްފަހު އަނިޔާވެރި ގޮތަކަށް މަރާލުމާއި ގުޅިގެން އިންޑިއާގެ އެކި ސަރަޙައްދުތަކުގައި އެތައް ބަޔަކު ވަނީ އެ ޖަރީމާ ހިންގި މީހުންނާއި ދެކޮޅަށް އަޑު އުފުލާފައެވެ. އަދި އާސިފާގެ މަރަށް3މަސް ވީއިރުވެސް އެމައްސަލައަށް އިންޑިއާގެ މީޑިއާތަކުގައި މާބޮޑު ސަމާލުކަމެއް ނުދިނީ ކީއްވެގެންތޯ އެތައް ބަޔަކު ވަނީ ސުވާލު އުފައްދާފައެވެ.\nކަޝްމީރުގެ އުދަމްޕޫރުގައި އާއިލާއާއެކު ދިރިއުޅެމުން އައި އުމުރުން 8 އަހަރުގެ އާސިފާ ބާނޫ ރަހީނު ކުރުމަށްފަހު، ރޭޕްކޮށް، މަރާލި މައްސަލައިގައި އިންޑިޔާގެ އެކި ސަރަހައްދުތަކުގައި އެތައް ހާސް ބަޔަކު ވަނީ އެޖަރީމާ ހިންގި މީހުންނާއި ދެކޮޅަށް އަޑު އުފުލާފައެވެ. އާސިފާ އަކީ ކަޝްމީރުގެ މުސްލިމް އާއިލާއަކަށް ނިސްބަތްވާ ކުއްޖެކެވެ. މިދިޔަ ޖެނުއަރީ މަހުގައި އާސިފާ ރޭޕް ކުރުމަށްފަހު މަރާލާފައިވަނީ ކަޝްމީރުގައި ދިރިއުޅެމުން އައި އޭނާގެ އާއިލާއަށް ބިރު ދެއްކުމަށްފަހު އެމީހުން އެތަނުން ފޮނުވާލުމަށް ކަމަށް ފުލުހުން ކުރި ތަހްގީގަށް ވަނީ ހާމަވެފައެވެ.\nއާސިފާ ރަހީނު ކުރުމަށްފަހު ފައްޅިއެއްގައި އެތައް ދުވަސްތަކެއް ވަންދެން ބައިންދާފައި އިންއިރު، އެ ކުޑަ ކުއްޖާ އެތައް ފަހަރަކު ރޭޕް ކޮށްފައިވެއެވެ. އާސިފާއަށް އެ އަނިޔާ ދިން މީހުންނަކީ އިންޑިއާގެ ހިންދޫ ދީނުގެ ބައެކެވެ. އާސިފާގެ މަރާއި ގުޅިގެން އެކަމުގައި ބައިވެރިވި ހިންދޫއިންނާއި އެއްކޮޅަށް އިންޑިއާގެ ހިންދޫ ދީނުގެ ފަރާތްތަކުން އަޑު އުފުލާފައިވާއިރު، ބައެއް ފަރާތްތަކުން ދަނީ ކޮންމެ ދީނަކަށް ނިސްބަތްވީ ނަމަވެސް އެއްވެސް މީހަކަށް އެފަދަ އަނިޔާއެއް ދެވިގެން ނުވާނެ ކަމަށް ބުނަމުންނެވެ.\nޖިންސީ ގޯނާ ކުރުމާއި ރޭޕް ކުރުމުގެ ރެކޯޑު އޮންނަ އިންޑިޔާގެ ސަރުކާރުން މިފަދަ މައްސަލަތައް ހުއްޓުވުމަށް އެކަށީގެންވާ ފިޔަވަޅުތައް އަޅަމުން ނުދާކަންވެސް ގިނަ ބަޔަކު ވަނީ ފާހަގަކޮށްފައެވެ. އިންޑިއަން ނޭޝަނަލް ކޮންގްރެސްގެ ލީޑަރު ރާހުލް ގާންދީ ވަނީ އާސިފާއަށް އިންސާފް ހޯދައިދިނުމަށް ގޮވާލާ ކުރި މުޒާހަރާއެއްގައި ބައިވެރިވެވަޑައިގެން ސަރުކާރާއި ދެކޮޅަށް އަޑު އުފުއްލަވާފައެވެ. ރާހުލް ވިދާޅުވީ ރޭޕްގެ މައްސަލަ ހައްލު ކުރުމަށް ސަރުކާރު ފެއިލްވެފައިވާ ކަަމަށެވެ.\nއަދި ކުޑަކުދިން ރޭޕް ކުރުމުގެ މައްސަލަތައް އިތުރުވަމުން ދިއުމަކީ އެކަމާމެދު ނުހަނު ކަންބޮޑުވެލައްވާ ކަމެއް ކަމަށް ރާހުލް ގާންދީ ވަނީ ވިދާޅުވެފައެވެ. އާސިފާގެ މަރުގެ މައްސަލައިގައި ތުހުމަތު ކުރެވޭ 8 މީހެއްގެ ޝަރީއަތް ހޯމަ ދުވަހު ވަނީ ފަށާފައެވެ. އެ އެންމެންވެސް ވަނީ ކުށަށް އިންކާރު ކޮށްފައެވެ. އެމީހުންގެ މައްޗަށް ކުރާ ދައުވާއާއި ގުޅޭ ލިޔެކިޔުންތައް އެމީހުންގެ ޤާނޫނީ ޓީމާއި ހަވާލު ކުރުމަށް ހޯމަ ދުވަހުގެ ޝަރީއަތުގައި ކޯޓުން ވަނީ އަންގާފައެވެ.\nދެން މިމައްސަލައިގެ ޝަރީއަތެއް އޮންނާނީ އޭޕްރީލްމަހުގެ 28 ވަނަ ދުވަހުގައެވެ. އާސިފާގެ ފުރާނަ ނެތް ހަށިގަނޑު ފެނިފައިވަނީ މިދިޔަ ޖެނުއަރީ މަހުގެ 27 ވަނަ ދުވަހުގައެވެ. އާސިފާ މަރާލާފައިވަނީ ކަރުގައި ހިފައިގެން ކަން ތަހްގީގަށް ވަނީ ހާމަވެފައެވެ.\nއަދި މަރުވި ކަން ޔަޤީން ކުރުމަށް އެކުއްޖާގެ ބޮލުގައި2ފަހަރު ގަލަކުންވެސް ޖަހާފައިވެއެވެ. ފުލުހުން ބުނީ އާސިފާ ރޭޕް ކުރުމަށްފަހު މަރާލާފައިވަނީ ދުރާލާ ރާވައިގެން ކަމަށެވެ. މި ހާދިސާއާއި ގުޅިގެން ހިންދޫ ދީނުގެ މީހުންނާއި މުސްލިމުންނާއި ދެމެދު ހަމަނުޖެހުން އިތުރުވެފައިވާއިރު، އިންޑިއާގެ ސުޕްރީމް ކޯޓުން ވަނީ އާސިފާގެ އާއިލާއަށް ހިމާޔަތް ދިނުމަށް އަންގާފައެވެ.\nހޮހަޅައިގައި ތާށިވި ކުދިން މިއަދު ހޮސްޕިޓަލުން ދޫކޮށްލަނީ\nމެދުއިރުމައްޗާއި ނިއުކްލިޔަރ ހަތިޔާރާ ބެހޭގޮތުން ޕޫޓިންއާއި ޓްރަމްޕް މަޝްވަރާ ކުރައްވަނީ\n3 ދުވަސް ކުރިން 15 0\nދައިރް އައްޒޫރަށް ދިން ވައިގެ ހަމަލާތަކުގައި 54 މީހުން މަރުވެއްޖެ\n5 ދުވަސް ކުރިން 37 0


Lockdown gavaaidhuthakaa hilaafuvumun Jordon Ibe ah fiyavalhu alhanee\nލޮކްޑައުން ގަވާއިދުތަކާ ޚިލާފުވުން\nލޮކްޑައުން ގަވާއިދުތަކާ ޚިލާފުވުމުން ޖޯޑަން އައިބަށް ފިޔަވަޅު އަޅަނީ\nއައިބް ގަވާއިދާ ޚީލާފުވީ ބޯކޮށަން އޭނާގެ ސްޓައިލިސްޓާ ބައްދަލުކުރުމުން\nއެ މައްސަލަ ބޯންމަތުން ބަލަމުން އަންނައިރު، އޭނާ އަށް ފިޔަވަޅު އަޅާނެ ކަމަށް ވަނީ ބުނެފައި\nކ. މާލެ | 21 މެއި 2020 | ބުރާސްފަތި 21:18 | 1,964\nބޯންމަތުގެ މިޑްފީލްޑަރު ޖޯޑަން އައިބް: އައިބްގެ މައްސަލަ ބޯންމަތުން އަންނަނީ ބަލަމުން - ގެޓީ އިމޭޖާސް\nކޮރޯނާވައިރަސް (ކޮވިޑް-19) އާ ގުޅިގެން އިނގިރޭސިވިލާތުން ކަނޑައަޅާފައިވާ ލޮކްޑައުން ގަވާއިދުތަކާ ޚިލާފުވުމުން ބޯންމަތުގެ މިޑްފީލްޑަރު ޖޯޑަން އައިބަށް ފިޔަވަޅު އަޅަން އެ ކްލަބުން ނިންމައިފި އެވެ.\nކޮވިޑް-19 އާ ގުޅިގެން އިނގިރޭސިވިލާތުން ވަނީ ޖުލައި މަހުގެ ހަތަރުވަނަ ދުވަހުގެ ކުރިން ބޯކޮށާ ތަންތަން ހުޅުވުން މަނާ ކޮށްފައެވެ. އަދި ސްޓައިލިސްޓުން މީހުންގެ ގޭގެއަށް ޒިޔާރަތް ކުރުންވެސް ވަނީ މަނާކޮށްފައެވެ.\nއެކަމަކު ޖޯޑަން އައިބް ވަނީ އޭނާގެ ސްޓައިލިސްޓާ ބައްދަލުކޮށް ބޯކޮށާފައެވެ. އަދި ބޯކޮށުމަށްފަހު ސްޓައިލިސްޓާއެކު ނަގާފައިވާ ފޮޓޯއެއް އައިބް ވަނީ އިންސްޓާގްރާމްގައި ހިއްސާ ކޮށްފައެވެ. އެކަމަކު ފަހުން އޭނާ ވަނީ އެ ފޮޓޯ ޑިލީޓް ކޮށްފައެވެ.\nއެ އާއެކު ބޯންމަތުން ވަނީ އައިބް ގަވާއިދާ ޚިލާފުވި މައްސަލަ ބަލަން ފަށާފައެވެ. އެ ކްލަބުން ބުނީ އައިބްގެ މައްސަލަ ބަލަމުން އަންނަ ކަމަށާއި، ގަވާއިދާ ޚިލާފުވުމުން އޭނާ އަށް ފިޔަވަޅު އަޅާނެ ކަމަށެވެ.\nއައިބްގެ މައްސަލަ ބޯންމަތުން ބަލަމުން އަންނައިރު، އެ ކްލަބުން ފެށި ތަމްރީނުތަކުގައި އޭނާ ބައިވެރިވެފައެއް ނުވެއެވެ. މިދިޔަ އަންގާރަ ދުވަހު ޕްރިމިއާ ލީގުގެ ކްލަބުތަކުން ވަނީ ކުދި ގްރޫޕްތައް ހިމެނޭ ގޮތަށް ފަރިތަކުރުންތައް ފަށާފައެވެ.\nއިނގިރޭސިވިލާތުން ކަނޑައަޅާފައިވާ ގަވާއިދުތަކާ މީގެކުރިން ޚިލާފުވި ކުޅުންތެރިންނާއި ކޯޗުން:\nދެ ފަހަރެއްގެ މަތިން ގަވާއިދާ ޚީލާފުވުމުން މެންޗެސްޓާ ސިޓީގެ ޑިފެންޑަރު ކައިލް ވޯކާއަށް ފިޔަވަޅު އަޅަން އެ ކްލަބުން ވަނީ ނިންމާފައި\nއިޖުތިމާއީ ގައިދުރުކަމުގެ ގަވާއިދުތަކާ ޚިލާފަށް އަމަލުކުރުމުން، އާސެނަލްގެ ހުރިހާ ކުޅުންތެރިންނަށް ވަނީ ނަސޭހަތް ދީފައި\nޓޮޓެންހަމްގެ ކޯޗު ހޯސޭ މޮރީނިއޯ އާއި އެޓީމުގެ ބައެއް ކުޅުންތެރިންގެ ފަރާތުން އިޖުތިމާއީ ގައިދުރުކަމުގެ ގަވާއިދާ ޚިލާފު އަމަލުތައް ފެނުމުން ވަނީ މާފަށް އެދިފައި\nލޮކްޑައުން ގަވާއިދުތަކާ ތިންވަނަ ފަހަރަށް ޚިލާފުވުމުން ސާޖް އޯރިއޭގެ މައްސަލަ ބަލަން ޓޮޓެންހަމުން ވަނީ ނިންމާފައި\nހޯމް-އައިސޮލޭޝަންގެ ގަވައިދާ ޚިލާފުވުމުން ޗެލްސީން ވަނީ އެޓީމުގެ މޭސަން މައުންޓަށް ނަސޭހަތްތެރި ވެފައި\nގަވާއިދުތަކާ ޚިލާފަށް މޮއިސް ކީން ޕާޓީއެއް ބޭއްވުމުން، އޭނާ އަށް ފިޔަވަޅު އަޅަން އެވަޓަން އިން ވަނީ ނިންމާފައި\nލޮކްޑައުން ގަވާއިދާ ޚިލާފުވުމުން އެސްޓަން ވިލާގެ ކެޕްޓަން ޖެކް ގްރީލިޝް ވަނީ މާފަށް އެދިފައި\nލޮކްޑައުން ގަވާއިދުތަކާ ޚިލާފުވުމުން މިޑްފީލްޑަރު މޯގަން ގިބްސް-ވައިޓް އަށް ފިޔަވަޅު އަޅަން ވުލްވްސް އިން ނިންމައިފި\nއެއްބާރުގެ އިސްވެރިއަކު، ސިޓީ ނުފޮނުއްވޭނަކަމަށް ވިދާޅުވުމުން އެކަމަށް ދެން ސްޓެލްކޯއިން ޗެލެންޖެއް ނުކުރާނެ


Tourism ge hidhumaiy dhey 445 facility eh operate kuramundhey! | Jazeera\tޓޫރިޒަމްގެ ހިދުމަތްދޭ 445 ފެސިލިޓީއެއް އޮޕަރޭޓްކުރަމުންދޭ! - Jazeera\nޓޫރިޒަމްގެ ހިދުމަތްދޭ 445 ފެސިލިޓީއެއް އޮޕަރޭޓްކުރަމުންދޭ!\nސާއިފް ޝިޔާދު December 18, 2020 156 views0\nޓޫރިޒަމްގެ ހިދުމަތްދޭ 445 ފެސިލިޓީއެއް މިވަގުތު ރާއްޖޭގައި އޮޕަރޭޓް ކުރަމުންދާ ކަމަށް މިނިސްޓްރީ އޮފް ޓޫރިޒަމްއިން ހާމަކޮށްފިއެވެ.\nއެ މިނިސްޓްރީއިން ހާމަކޮށްފައިވާ ތަފާސްހިސާބުތަކުން ދައްކާ ގޮތުން މި 445 ފެސިލިޓީގައި 38,645 އެނދެއް އަންނަނީ އޮޕަރޭޓްކުރަމުންނެވެ. އެގޮތުން 16 ޑިސެމްބަރާ ހަމަޔަށް 138 ރިސޯޓް ހުޅުވާފާއިރު އެއީ އެނދުގެ އަދަދުން ބަލާނަމަ 32,212 އެނދެވެ. ހަމައެހެންމެ 178 ގެސްޓް ހައުސްގައި 3,936 އެނދެއް އަންނަނީ އޮޕަރޭޓްކުރަމުންނެވެ. މީގެއިތުރުން 129 ސަފާރީ އުޅަނދަކަށް ހިދުމަތް ދިނުމަށް ހުއްދަ ދޫކޮށްފައިވާއިރު އެއީ 2،497 އެނދެވެ.\nކޮވިޑް 19 ގެ ސަބަބުން ރާއްޖޭގެ ބޯޑަރު ބަންދުކުރުމާއެކު ހުއްޓިގެންދިޔަ ފަތުރުވެރިކަމުގެ ސިނާއަތް އަންނަނީ ވަރަށް ބޮޑެތި ކުރިއެރުންތަކެއް ހޯދަމުންނެވެ. އެގޮތުން ރާއްޖެއަށް މިއަހަރުގެ މިހާތަނަށް ފަސް ލައްކައަށްވުރެ ގިނަ ޓޫރިސްޓުން ޒިޔާރަތްކޮށްފައިވާއިރު ޖުލައި 15 ވަނަ ދުވަހު ބޯޑަރު ހުޅުވާލުމަށްފަހު ވެސް އެއް ލައްކަށްވުރެ ގިނަ ފަތުރުވެރިން ރާއްޖެއަށް ޒިޔާރަތްކޮށްފައެވެ.


އެމްޓީސީސީއާއި5ރަށެއްގެ ގޮނޑުދޮށް ހިމާޔަތް ކުރުމަށް ހަވާލުކޮށްފި - DhiDaily\nއެމްޓީސީސީއާއި5ރަށެއްގެ ގޮނޑުދޮށް ހިމާޔަތް ކުރުމަށް ހަވާލުކޮށްފި\nއެމްޓީސީސީއާއި5ރަށެއްގެ ގޮނޑުދޮށް ހިމާޔަތް ކުރުމުގެ މަޝްރޫއު ސަރުކާރުން ހަވާލުކޮށްފިއެވެ.\nޕްލޭނިން މިނިސްޓްރީގައި ބޭއްވި ރަސްމިއްޔާތެއްގައި5ރަށުގެ ގޮނޑުދޮށް ހިމާޔަތް ޕްރޮޖެކްޓު އެމްޓީސީސީއާ ހަވާލުކޮށްފައި ވަނީ މިއަދުއެވެ.\nއެމްޓީސީސީގެ ފަރާތުން އެ އެއްބަސްވުންތަކުގައި ސޮއިކުރެއްވީ އެ ކުންފުނީގެ ސީއީއޯ އާދަމް އާޒިމްއެވެ. ޕްލޭނިން މިނިސްޓްރީގެ ފަރާތުން ސޮއިކުރެއްވީ އެ މިނިސްޓްރީގެ ޕާމަނަންޓް ސެކްރެޓަރީ ޒީނިޔާ އަހްމަދު ހަމީދުއެވެ.\nމީގެ އިތުރުން އެ މަޝްރޫއުތަކުގައި ސޮއިކުރުމަށް ބޭއްވި ރަސްމިއްޔާތުގައި އެ ދާއިރާތައް ތަމްސީލުކުރައްވާ މަޖިލިސް މެންބަރުން ވަނީ ބައިވެރިވެވަޑައިގެންފައެވެ.\nއެމްޓީސީސީ އާއި މިއަދު ގޮނޑުދޮށް ހިމާޔަތް ކުރަން ހަވާލުކުރި5ޕްރޮޖެކްޓްތަކުގެ ތެރޭގައި ހިމެނެނީ…\nމ. މުލަށް ގޮނޑުދޮށް ހިމާޔަތް ކުރުމުގެ މަޝްރޫއު:\nއެ މަޝްރޫއުގެ ދަށުން 90.411 މީޓަރުގެ ޖިއޯ ބޭގް ރިވެޓްމަންޓް ޖެހުމުގެ މަސައްކަތް ހިމެނެ އެ ޕްރޮޖެކްޓް އެމްޓީސީސީ އާއި ހަވާލު ކުރީ 66.17 މިލއަން ރުފިޔާއަށް 105 ދުވަހުގެ ތެރޭގައި އެ މަސައްކަތް ނިންމުމަށެވެ.\nވ. ރަކީދޫ ގޮނޑުދޮށް ހިމާޔަތް ކުރުމުގެ މަޝްރޫއު:\nއެ މަޝްރޫއުގެ ދަށުން، 200 މީޓަރުގެ ސަރަޙައްދެއްގައި ބޭރުތޮށިލުމާއި، 40 މީޓަރުގެ ގްރޮއިންސް ޖެހުން ހިމެނެ އިރު އެ މަސައްކަތް 105 ދުވަސްތެރޭ ނިންމުމަށް ހަމަޖެހިފައިވާ އެ މަޝްރޫއުގެ އީއައިއޭގެ މިވަގުތު ކުރިއަށް ދާ އެ މަސައްކަތަކީ 16.9 މިލިއަން ރުފިޔާ ހަރަދުވާ ޕްރޮޖެކްޓެކެވެ.\nރ. ފައިނު ގޮނޑުދޮށް ހިމާޔަތް ކުރުމުގެ މަޝްރޫއު:\nއެ ޕްރޮޖެކްޓަކީ 96.8 މިލިއަން ރުފިޔާ ހަރަދުވާ އެ މަޝްރޫއުގެ ދަށުން، 250 މީޓަރުގެ ސަރަހައްދެއްގައި ޖިއޯބޭގް ރިވެޓްމަންޓް ޖެހުން ހިމެނެ އިރު އެ މަސައްކަތް 180 ދުވަސްތެރޭގަ ނިންމަން ހަމަޖެހިފައިވެއެވެ.\nބ. ތުޅާދޫ ގޮނޑުދޮށް ހިމާޔަތް ކުރުމުގެ މަޝްރޫއު:\n150 ދުވަސްތެރޭގައި ނިންމުމަށް ހަމަޖެހިފައިވާ އެ މަޝްރޫއުގެ ދަށުން، 280 މީޓަރުގެ ސަރަޙައްދެއްގައި ޖިއޯބޭގް ރިވެޓްމަންޓް ޖެހުން ހިމެނެ އިރު އެ މަޝްރޫއުއަށް 13.10 މިލިއަން ރުފިޔާ ހަރަދުކުރެއެވެ.\nރ. ރަސްމާދޫ ގޮނޑުދޮށް ހިމާޔަތް ކުރުމުގެ މަޝްރޫއު:\n68.11 މިލިއަން ރުފިޔާ ހަރަދުވާ އެ މަޝްރޫއުގެ ދަށުން 336 މީޓަރުގެ ގްރޮއިންސް ޖެހުމުގެ މަސައްކަތް ހިމެނެ އިރު އެ މަސައްކަތް ނިންމުމަށް ހަމަޖެހިފައި ވަނީ 180 ދުވަސްތެރޭގައެވެ.


Kan'dah gellunu kujjaa hoadhumuge masaikaiy huttaalaifi - One Online\nއެމްއެންޑީއެފް ކޯސްޓްގާޑުގެ އުޅަނދެއް --- ފޮޓޯ: އެމްއެންޑީއެފް\nކަނޑަށް ގެއްލުނު ކުއްޖާ ހޯދުމުގެ މަސައްކަތް ހުއްޓާލައިފި\nމާލެއިން ފުރައިގެން ވ. އަތޮޅަށް ދަތުރުކުރަމުންދިޔަ ޑްރީމް ލޯންޗު ބަންޑުން ޖަހާލައި ކަނޑަށް ވެއްޓުނު ކުޑަކުއްޖާ މިހާތަނަށް ފެނިފައިނުވާތީ ކުއްޖާ ހޯދުމުގެ މަސައްކަތް ހުއްޓާލައިފިއެވެ.\nއެމްއެންޑީއެފުން މިއަދު ބުނީ މިދިޔަ ހަފުތާގެ ހޮނިހިރު ދުވަހު ޑްރީމް ލޯންޗަށް ރާޅެއް އަރައި ހަތަރު އަހަރުގެ ކުޑަކުއްޖަކު ގެއްލުނު ހާދިސާގައި ކުއްޖާ ހޯދުމަށް މިހާތަނަށް ކުރި މަސައްކަތުން އެ ކުއްޖާ ފެނިފައި ނުވާ ކަމަށެވެ. އެހެންކަމުން މިހާރު ކުއްޖާ ހޯދުމުގެ މަސައްކަތް ހުއްޓާލާފައިވާ ކަމަށް އެމްއެންޑީއެފުން ވަނީ ބުނެފައެވެ.\nއެމްއެންޑީއެފުން ބުނީ ކަނޑު މަގުންނާއި ވައިގެ މަގުން 4706 އަކަ ނޯޓިކަލް މޭލުގެ ސަރަހައްދެއް ބަލާފައިވާ ކަމަށެވެ. ނަމަވެސް އެ ކުއްޖާ ފެނިފައިނުވާތީ ކުއްޖާ ހޯދުމުގެ މަސައްކަތް މިދިޔަ އަންގާރަ ދުވަހު ހުއްޓާލާފައިވާ ކަމަށް އެމްއެންޑީއެފުން ވަނީ ބުނެފައެވެ.\nމާލެއިން ފުރައިގެން ދަނިކޮށް، ލޯންޗަށް ދިޔަވެ އޭގައި ތިބި މީހުންގެ ތެރެއިން ތިން މީހުން ކަނޑަށް ވެއްޓުނީ އޮޅުވެލި ރިސޯޓު ކައިރިން މިދިޔަ ހަފުތާގެ ހޮނިހިރު ދުވަހުގެ ހަވީރު 5:00 ހާއިރުއެވެ. އެ ހާދިސާގައި ލޯންޗުން މޫދަށް ވެއްޓުނު ތިން މީހުންގެ ތެރެއިން އުމުރުން ހަތަރު އަހަރުގެ ކުޑަކުއްޖާ ގެއްލިފައިވާ އިރު، އެ ކުއްޖާގެ މަންމަ މަރިޔަމް ނާހިދާ ވަނީ މަރުވެފައެވެ.\nގުޅޭ ޓެގު އެމްއެންޑީއެފް ކަނޑުމަތީގެ ހާދިސާތައް މަރު


Aslutha? Japan Ge Tokyo Tha?\nއޭޕްރިލް 1, 2018 137 0\nޖަޕާނުގެ ވެރިރަށް ޓޯކިއޯއަކީ ދިވެހިންނަށް އައު ތަނެއް ނޫނެވެ. އެތައް ދިވެހިންނެއް އެތަނަކަށް އެތަށް ފަހަރަކު ޒިޔާރަތްކޮށްފައިވާ ދިވެހިންގެ ތެރޭގައި މަޤްބޫލުތަނެކެވެ. ފުރަތަމަ ޒިޔާރަތުައި އެތަނުގެ އިމާރާތްތަށްފެނި ސޮނި ވެއްޓި އެތަށް އިރަކު ތިބި ދިވެހިންނެއްވެސް މިދިވެހިންގެ ތެރޭގައި އެބަތިއްބެވެ.\nއެހެންނަމަވެސް، ސަރުކާރުގެ ފަރާތްރަކުން ދިވެހި ރާއްޖެ ޖަޕާންގެ ވެރިރަށް ޓޯކިއޯ ތަރައްޤީ ކޮށްފައިވާ ގޮތް މިސާލަކަށް ބަލައިގެން މާލެ ތަރައްޤީ ކުރަން އުޅޭ ވާހަކަ ބުނުމުން އެކަންވީ ދިވެހިންނަށް ޖޯކަކަށެވެ. މާލޭގެ މަގުތަކުގައި އިމާރާތްތަކުން ނިކުންނަ ފެން ދައުރު ކުރާާ ހޮޅިތަކާ ޓޯކިޔޯގެ ފޮޓޯތަކާއި އަޅާ ކީއިރު، ދިވެހިންނަށް އެވަރުގެ މަޖާކަމެއް ނެތެވެ. އިދިކޮޅު ސިޔާސީ އެކްޓިވިސްޓުންވެސް ބެލީ މިކަމަށް ވީ ވަރަކުން ހަޖޫ ޖަހާ މިކަމަމަކީ ސަރުކާރުން ދިވެހިންގެ ލޮލޮގައި އަޅުވަން އުޅޭ އަދުނެއް ކަމުގައި ދެއްކުމެވެ. ދިވެހި ރާއްޖެ އެބުނާ ޓޯކިއޯއަށް ވެދާނެތޯ ކުރެވޭ ސުވާލަށް އިންސާފުކޮށްލަމާ ހިގާށެވެ.\n2013 ވަނަ އަހަރު މިހާރުގެ ރައީސުލް ޖުމްހުރިއްޔާާ އަބްދުﷲ ޔާމީން އަބްދުލް ޤައްޔޫމް ދިވެހި ރާއްޖޭގެ ރައީސްކަމާއި ހަވާލުވެ ވަޑައިގަތް ހިސާބުން ދިވެހި ރާއްޖޭގައި ގިނަ ކަންތައްތަކެއް ދިޔައީ ބަދަލު ވަމުންނެވެ. ބައެއް ޤައުމުތަކާއެކު އޮންނަ ގުޅުންތައް ހަނި ކުރެއްވި އިރު، އަނެއްބައި ޤައުމުތަކާއެކު އޮންނަ ގުޅުންތައްވަނީ އިތުރަށް ގާތްކޮށްފައެވެ. ނަތީޖާއެއްގެ ގޮތުން ދިވެހި ރާއްޖެއަށް މީގެ ކުރިން ނުދެކޭފަދަ އެތައް ބަދަލެއް އައިތަން ފެނިގެންދިޔައެވެ. ޚިޔާލު ފާޅު ކުރެއްވުމުގެ މިނިވަންކަން ހަނިކޮށް ވަކި އިމެއްގައި ހިފެހެއްޓެވިއިރު، ރައީސް ޔާމީންގެ ތަރައްޤީޤެ މަސައްކަތްދިޔައީ ކުރިއަށެވެ. މާލޭގައި އެތަކެއް އުސް އިމާރާތްތަކެއް އަޅާ ދިވެހި ރާއްޖެ އެބުނާ ޓޯކިއޯއަށް ހެދުމުގެ ފުރިހަމަ ވިސްނުންފުޅު އެމަނިކުފާނުގެ ގެންގުޅުއްވިއެވެ. މިހާތަނުން އުފެދޭ ސުވާލަކީ އުސް އިމާރާތްތަކެއް ރާއްޖޭގެ ވެރިރަށް މާލޭގައި އެޅުމުން މާލެ ޓޯކިއޯއަކަށް ބަދަލުވާނެ ހެއްޔެވެ.؟\nވިސްނާލަމާ ހިގާށެވެ. ވެރިރަށް މާލެ ޓޯކިއޯއަށް ބަދަލު ކުރުމަކީ ހަމައެކަނި މާލޭގެ ނަލަމަތި ރީތިކޮށްލުން އެކަނި ހެއްޔެވެ؟ ނޫނީ އެއީ ޓޯކިއޯ ކަހަލަ އަމާާންތަނަކަށް ދިވެހި ރާއްޖެ ހެދުން ނޫންހެއްޔެވެ؟ ރަގަނޅެވެ! އިންވެސްޓަރުން ގެނެސްގެން ރާއްޖޭގައި ކިތަންމެ އުސް އިމާރާތްތަކެއް އެޅިދާނެއެވެ. ކިތަންމެ އުސްކޮށް އިމާރާތްތަކެއް ހެދިކަމުގައި ވީނަމަވެސް ޓޯކިއޯއަށް ރާއްޖެ ހަދަން ބޭނުންނަމަ އުސްކުރަންވީ ދިވެހީންގެ ވިސްނުމެވެ.\nޖަޕާނުގެ ވެރިރަށް ޓޯކިއޯއަކީ ދުނިޔޭގައި އޮތް އެންމެ އަމާން އަދި އެންމެ ކުށް މަދު އެއް ޤައުމެވެ. ފޯނު ކައުޓަރ މަތީ ބާއްވާފައިދިޔަސް އަދި އެ ފޯން ލިބުމުގެ ފުރިހަމަ ޔަގީންކަން އޭގެ ވެރިމީހާއަށް އޮވެއެވެ. އެހެންނަނަމެސް ރާއްޖޭގެ ހާލަތު ތޯއެވެ. މަގުމަތީގައި ހިގާފަައިދާއިރުވެސް ވަގަށް ނެގުމުގެ މައްސަލަތަށް މަދެއްނޫނެވެ އަދި އެމައްސަލަ ތަޙްޤީޤީ އިދާރާތަކުން މާބޮޑު ސަމާލުކަމެއް ނުދިނުމުގެ ސަބަބުން މިފަދަ މައްސަލަތަށް އިތުރުވެގެން ދެއެވެ. ޓޯކިއޯއަށް ރާއްޖެހަދަން ބޭނުންނަމަ ހައްލު ކުރަންވީ މިމައްސަލައެވެ.\nޖަޕާނުގެ ވަރަށް އާއްމު ސިޔާސަތެއް އޮވެއެވެ. އެއީ އެމީހުންގެ ޘަޤާފަތަށާއި އާދަކާދައަށްދޭ ސަމާލުކަމެވެ. ސުކޫލުގެ މުޤައްރަރުގެ ތެރެއިން ކުއްޖާއަށް އެޤައުމުގެ ތާރީޚާއި ޘަޤާފަތް ދަސްކޮށްދެއެވެ. އެމީހުންގެ ބަހަށް އެމީހުންގެ ތެރޭގައިވަނީ ޚާއްސަ ޤަދަރެއް ދެވިފައެވެ. އެހެންނަމަވެސް ދިވެހިންގެ ހާލަތަށް ވިސްނާލަމާ ހިގާާށެވެ. ޤައުމީ ދުވަހުގެ މުނާސަބަތުގައި އޮންލައިން ނޫހެއް ކަމަށްވާ “އަވަސް” އިން ސުކޫލު ދައުރު ނިންމާލި ބައެއް ކުދިންނާ އެދުވަސް ފާާހަގަ ކުރަނީ ކީއްކުރަންތޯ އަހާލުމުން، “އެކްޗުލީ އައި ޑޯންޓް ނޯ” އޭ ބުނުމުން ދިވެހިންގެ ތާރީޚަށް ދީފައިވާ އަހަމިއްޔަތު ވަރަށް ރަަގަނޅަށް ހާމަވެގެންދެއެވެ. އެހެންނަމަވެސް މިކަމުގައި އެކުއްޖާ އެކަނި ކުއްވެރި ކޮއްގެން ފުއްދާލެވެން ނެތެވެ. ކުއްވެރި ކުރަންވީ މުޅި އެޑިއުކޭޝަންގެ ނިޒާމެވެ.\nކޮންމެޔަކަސް ދިވެހި ރާއްޖެވެސް ޓޯކިއޯއަކަށް ހެދިދާނެއެވެ.އެހެންނަމަވެސް ފުރަތަމަ ބަދަލު ކުރަންވީ ދިވެހިންގެ ވިސްނުމެވެ.\nރާއްޖެ, ސިޔާސީ[, ޓޯކިއޯ


ކުށްމަދު އަމާން މާހައުލެއް ގާއިމުކޮށް ރައްޔިތުން ހޭލުންތެރި ކުރުމަށް ފުލުހުން ކުރަމުންދާ މަސައްކަތްތަކުގެ ތެރެއިން، ފ. ނިލަންދޫގައި ވިޔަފާރިކުރާ ތަންތަނަށް ޒިޔާރަތްކޮށް މައުލޫމާތު ދިނުމުގެ ޕްރޮގްރާމެއް ނިލަންދޫ ޕޮލިސް ސްޓޭޝަނުން ފަށައިފިއެވެ. މި ހިނގާ އެޕްރީލް މަހުގެ7ވަނަ ދުވަހުން ފެށިގެން ތިން ދުވަހުގެ މުއްދަތަށް ކުރިއަށް ގެންދާ މި ޕްރޮގްރާމަކީ މި ދުވަސްވަރު … ތަފްސީލް\nފުލުހުންގެ ބެލުމުގެ ދަށަށް ގެނެސްފައިވާ ފޯނަކާއި ފައިވާންތަކަކާއި ޝޯލްތަކެއްގެ ވެރިން ހޯދަނީ\nބުދަ ،8 އޭޕްރިލް 2020 / 10:42\nފުލުހުންގެ ބެލުމުގެ ދަށުގައި އޮތް ނޮކިޔާ ބްރޭންޑްގެ ފޯނަކާއި ފައިވާންތަކެއްގެ އިތުރުުން ޝޯލްތަކެއްގެ ވެރިން ހޯދުމުގެ މަސައްކަތް ފުލުހުން ދަނީ ކުރަމުންނެވެ. މި ތަކެތީގެ ތެރެއިން، ފޯނަކީ 2020 މާރިޗް 19 ވަނަ ދުވަހުގެ ވަގުތެއްގައި ފުލުހުންނަށް ރިޕޯޓްކުރި އިންސިޑެންޓް ނަންބަރު 452402، ގަލޮޅު ގެއެއްގެ ސިޑިދަށުގައި އޮތް ވެރިޔަކުނެތް ނޮކިއާ އާދައިގެ ފޯނެއް ފެނިގެން ފުލުހުންނާ ހަވާލުކޮށްފައިވާ ފޯނެކެވެ. ފައިވާންތަކަކާއި … ތަފްސީލް\nބުދަ ،8 އޭޕްރިލް 2020 / 10:33\nފުލުހުންގެ އަޕަރ ސައުތު ޕޮލިސް ޑިވިޝަންގެ ގދ.ތިނަދޫ ޕޮލިސް ސްޓޭޝަނުން ތަހުގީގު ކުރަމުންދާ މައްސަލައެއްގެ ތަހުގީގަށް މީހަކު ޙާޟިރުކުރުމަށް ބޭނުންވެ، އުޅޭ ވަކިތަނެއް ނޭނގުމުގެ ސަބަބުން ތަހުގީގަށް ޙާޟިރުވުމަށް ޗިޓް ރައްދުކުރެވިފައިނުވާތީއާއި އާއިލާއަށްވެސް އުޅޭ ވަކިތަނެއް އެނގިފައިނުވާތީ، ޖިނާއީ މައްސަލަތައް ތަޙުޤީޤުކުރުމުގައި ފުލުހުން ޢަމަލުކުރާނެ އިޖުރާއަތުގެ ޤަވާއިދުގެ 27 ވަނަ މާއްދާގައި ވާގޮތުގެ މަތިން ތަހުގީގަށް ޙާޟިރުވުމަށް … ތަފްސީލް\nއަނގޮޅިތީމުން މަސްތުވާތަކެއްޗާއެކު ތިން މީހަކު ހައްޔަރުކޮށްފި\nއަންގާރަ ،7 އޭޕްރިލް 2020 / 21:40\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން، އަނގޮޅިތީމުން ތިން މީހަކު މަސްތުވާތަކެއްޗާއެކު ހައްޔަރުކޮށްފިއެވެ. ރ. އުނގޫފާރު ޕޮލިސް ސްޓޭޝަނާއި ފުލުހުންގެ އިންޓެލިޖެންސް އަދި ޑްރަގް އެންފޯސްމަންޓް ޑިޕާޓްމަންޓު ގުޅިގެން އަނގޮޅިތީމުގައި ހިންގި އެ އޮޕަރޭޝަނުގައި ހައްޔަރުކޮށްފައިވަނީ 34 އަހަރުގެ މީހަކާއި 39 އަހަރުގެ މީހަކާ އަދި 45 އަހަރުގެ މީހެކެވެ. މި ތިން މީހުންނަކީވެސް … ތަފްސީލް\nކުޅުދުއްފުށިން މަސްތުވާތަކެއްޗާއެކު ދެ މީހަކު ހައްޔަރުކޮށްފި\nއަންގާރަ ،7 އޭޕްރިލް 2020 / 21:00\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ހދ. ކުޅުދުއްފުށި ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން ހިންގި އޮޕަރޭޝަނެއްގައި، ކުޅުދުއްފުށިން ދެ މީހަކު މަސްތުވާތަކެއްޗާއެކު ހައްޔަރުކޮށްފިއެވެ. ކުޅުދުއްފުށީގައި ބަޔަކު މަސްތުވާތަކެތީގެ ވިޔަފާރިކުރާ ކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާ ގުޅިގެން ހިންގި އެ އޮޕަރޭޝަނުގައި ހައްޔަރުކޮށްފައިވަނީ 25 އަހަރުގެ މީހަކާއި 38 އަހަރުގެ މީހެކެވެ. … ތަފްސީލް\nއަންގާރަ ،7 އޭޕްރިލް 2020 / 16:04\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ގއ. ވިލިނގިލި ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން ހިންގި އޮޕަރޭޝަނެއްގައި، ވިލިނގިލިން މަސްތުވާތަކެއްޗާއެކު މީހަކު ހައްޔަރުކޮށްފިއެވެ. މި މައްސަލައާ ގުޅިގެން ހައްޔަރުކޮށްފައިވަނީ 33 އަހަރުގެ ދިވެހި ފިރިހެނެކެވެ. އޭނާ ހައްޔަރުކޮށްފައިވަނީ، އޭނާ މަސްތުވާތަކެތި ގެންގުޅޭކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާ ގުޅިގެން ހިންގި އޮޕަރޭޝަނުގައެވެ. މި … ތަފްސީލް\nފުލުހުންގެ ބެލުމުގެ ދަށަށް ގެނެސްފައިވާ ލެޕްޓޮޕަކާއި ތަށިމުށިތަކަކާއި ދެ ބުރުމާގެ ވެރިން ހޯދުމުގެ މަސައްކަތް ފުލުހުން ދަނީ ކުރަމުންނެވެ. މި ތަކެތީގެ ތެރެއިން، ޑެލް ބްރޭންޑްގެ ލެޕްޓޮޕް ފުލުހުންގެ ބެލުމުގެ ދަށަށް ގެނެސްފައިވަނީ 2020 މާރޗް 27 ވަނަ ދުވަހު ފުލުހުންނަށް ރިޕޯޓް ކުރި އިންސިޑެންޓް ނަންބަރު 453105 އާ ގުޅިގެންނެވެ. ތަށިމުށިތައް ފުލުހުންގެ ބެލުމުގެ … ތަފްސީލް\nފުލުހުންގެ ބެލުމުގެ ދަށަށް ގެނެސްފައިވާ ޓީވީއަކާއި ގޯޕްރޯއަކާއި ކަޓްއޯފް ކީހެއްގެ އިތުރުން ޓޫލްބޮކްސް އެއްގެ ވެރިން ހޯދަނީ\nހޯމަ ،6 އޭޕްރިލް 2020 / 13:28\nފުލުހުންގެ ބެލުމުގެ ދަށަށް ގެނެސްފައިވާ ޓީވީއަކާއި ގޯޕްރޯއަކާއި ކަޓްއޯފް ކީހެއްގެ އިތުރުން ޓޫލްބޮކްސް އެއްގެ ވެރިން ހޯދަން ބޭނުންވެއެވެ. މި ތަކެތީގެ ތެރެއިން، 32 އިންޗީގެ ޓީވީ ފުލުހުންގެ ބެލުމުގެ ދަށަށް ގެނެސްފައިވަނީ 2020 މާރިޗް 28 ވަނަ ދުވަހުގެ ވަގުތެއްގައި ފުލުހުންނަށް ރިޕޯޓްކުރި އިންސިޑެންޓް ނަންބަރު 453185 އާ ގުޅިގެން ނޯތުހާބަރު ތެރެއިން ފުލުހުން ހުއްޓުވި މީހެއްގެ އަތުންނެވެ. … ތަފްސީލް\nހޮނިހިރު ،4 އޭޕްރިލް 2020 / 17:54\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ގދ. ގައްދޫ ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން ހިންގި އޮޕަރޭޝަނެއްގައި، ގައްދޫން މީހަކު މަސްތުވާތަކެއްޗާއެކު ހައްޔަރުކޮށްފިއެވެ. ގައްދޫން ކަނޑުހުޅުދުއަށް މީހަކު މަސްތުވާތަކެތި ގެންދަންއުޅޭ ކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާ ގުޅިގެން ހިންގި އެ އޮޕަރޭޝަނުގައި ހައްޔަރުކޮށްފައިވަނީ 38 އަހަރުގެ ދިވެހި ފިރިހެނެކެވެ. މި އެޕްރީލް … ތަފްސީލް\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ހދ. ކުޅުދުއްފުށި ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން ހިންގި އޮޕަރޭޝަނެއްގައި، ކުޅުދުއްފުށިން މީހަކު މަސްތުވާތަކެއްޗާއެކު ހައްޔަރުކޮށްފިއެވެ. ކުޅުދުއްފުށީގައި މީހަކު މަސްތުވާތަކެތި ގެންގުޅޭ ކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާ ގުޅިގެން ހިންގި އެ އޮޕަރޭޝަންގައި ހައްޔަރުކޮށްފައިވަނީ 27 އަހަރުގެ ދިވެހި ފިރިހެނެކެވެ. މި އެޕްރީލް މަހުގެ … ތަފްސީލް


ފުވައްމުލަކުގައި އައިޓީ ފެކަލްޓީއެއް ޤާއިމް ކުރަން 35،000 އަކަ ފޫޓުގެ ބިމެއް ދިނުމަށް ކައުންސިލުން ފާސްކޮށްފި\nSeptember 09, 2021 18:41:04\nކައުންސިލަރ އިބްރާހިމް މުޙައްމަދު\nފުވައްމުލަކުގައި އައިޓީ ފެކަލްޓީއެއް ޤާއިމް ކުރަން 35،000 އަކަ ފޫޓުގެ ބިމެއް ދިނުމަށް ކައުންސިލުން ފާސްކޮށްފިއެވެ. ފުވައްމުލަކުގައި އައިޓީ ފެކަލްޓީއެއް އެޅުމަކީ ރައީސް އިބްރާހިމް މުޙައްމަދު ސޯލިހްގެ ރިޔާސީ ވަޢުދެކެވެ. މިގޮތަށް ފާސްވީ ކައުންސިލްގެ4ވަނަ ދައުރުގެ 15 ވަނަ ޖަލްސާގައި މިއަދު ފޭސްބުކުން ލައިވްކޮށް ބޭއްވި ބައްދަލުވުމުގައި ބައިވެރިވި6މެމްބަރުންގެތެރެއިން5މެމްބަރުންގެ އަގްލަބިއްޔަތުންނެވެ. ވަކިކޮޅަކަށް ވޯޓު ނުދެއްވާ 1 މެމްބަރަކު ހުރި ކަންވެސް ފާހަނގަ ކުރަން ޖެހެއެވެ. އެއީ މި ބިލުގައި އެންމެ ކަންބޮޑުވުން ހުރިކަމަށް ވާހަކަ ދެއްކެވި ކައުންސިލަރ އިބްރާހިމް މުޙައްމަދު އެވެ.\nމި ބިލާއި ބެހޭގޮތުން ވާހަކަ ދެއްކެވި ގިނަ ކައުންސިލަރުން ފުވައްމުލަކުގައި ގައުމީ ޔުނިވާސިޓީގެ ފަރާތުން އައިޓީ ފެކަލްޓީއެއް ޤާއިމް ކުރުމަށް ތާއީދު ކުރި ކަމުގައިވީނަމަވެސް މި ކަމުގައި ކަންބޮޑުވާ ބައެއްކަންކަން ހުރިކަން ފާހަނގަ ކުރެއްވިއެވެ. އެގޮތުން ވާހަކަދައްކަވަމުން ކައުންސިލަރ އިބްރާހިމް މުހައްމަދު ވިދާޅުވީ، އެންމެ ފުރަތަމަ ގައުމީ ޔުނިވާސިޓީއިން މީގެ އަހަރެއްކުރިން އެދިފައިވީނަމަވެސް ކުރީގެ ކައުންސިލުން އަޅާނުލާ އޮތީ ކީތްވެތޯ ސުވާލު ކުރެއްވިއެވެ. ހަމަ އެއާއިއެކު ޤައުމީ ޔުނިވާސިޓީގެ އެދުމުގައިވަނީ ލިބެންހުރި އެންމެ ބޮޑު ބިމެއް ހޯދަން އެދިފައިވާތީ އެކަމަށްވެސް އިބްރާހިމް މުހައްމަދު ފާޑުވިދާޅުވިއެވެ. އަދިވެސް ބިލުގައި ހުރި ބައެއް ކަންކަމާއި ގުޅިގެން ހުރި ކަންބޮޑުވުން ފާހަނގަ ކުރެއްވިއެވެ.\nމި ބިލާއި ގުޅޭގޮތުން ވާހަކަދައްކަވަމުން އިނާޔާ ވިދާޅުވީ، ތަޢުލީމަކީ މުހިއްމު އެއްޗެއް ކަމުގައެވެ. ހަމަ އެއާއިއެކު އެޑިއުކޭޝަނަލް ޓުއަރިޒަމް ވެސް ކުރިއަރައިގެންދާނެ ކަމަށްވެސް ބެލެވޭ ކަމަށެވެ. އެގޮތުން ފުވައްމުލަކު އައިޓީ ފެކަލްޓީގައި ކިޔަވަން ރާއްޖެއާއި ރާއްޖެއިން ބޭރުންވެސް ދަރިވަރުން އައުމަކީ ދެކެން ބޭނުންވާ މަންޒަރެއް ކަމަށް އިނާޔާ ފާހަނގަ ކުރެއްވިއެވެ. ދެވަނަ ފުރުސަތުގައި އިބުރާ ވިދާޅުވީ 35،000 އަކަފޫޓުގެ ބިމެއް ދޭއިރު އެތަނުގައި ހުންނާނީ ކޮން ވަސީލަތެއްތޯ ސުވާލު ކުރެއްވިއެވެ. އެގޮތުން 60 ފޫޓް އިމާރާތެއް ހަދާ ބާކީ ހުރި ބިމުގައި ކުރާނީ ކޮންކަމެއްތޯވެސް ސުވާލު ކުރެއްވިއެވެ.\nމި ބިލަށް ބައެއް މެމްބަރުން ވަނީ އިސްލާހެއް ހުށަހަޅާފައެވެ. އެގޮތުން ބިލަށް އިތުރުކުރަން ހުށެހެޅި އެއް އިސްލާހުގައި ވާގޮތުން6މަސްދުވަސް ވުމުގެ ކުރިން އަމަލީ މަސައްކަތް ފަށަންޖެހޭގޮތަށް ހިމެނުންވެއެވެ. އަދިވެސް 18 މަސް ވާއިރު އަމަލީ މަސައްކަތް ނުހިނގާނަމަ ކައުންސިލަށް ބިން ނެގޭގޮތަށްވެސް ވަނީ ބަދަލު ގެނެސްފައެވެ.\nފުވައްމުލަކު ސިޓީ ކައުންސިލް އައިޓީ ފެކަލްޓީ


Madevelli aai Hodedhoo causeway akun gulhalumah MTCC ah\nމަޑަވެއްޔާއި ހޯޑެއްދޫ ކޯޒްވޭއަކުން ގުޅާލަން އެމްޓީސީސީއަށް\nގދ. މަޑެވެލި އާއި ހޯޑެއްދޫ ކޯޒްވޭއަކުން ގުޅާލުމުގެ މަޝްރޫއު ފަށައިފި އެވެ. މި މަޝްރޫއު ހަވާލުކޮށްފައިވަނީ، މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އާ އެވެ.\nއެމްޓީސީސީއަށް މި މަޝްރޫއު ހަވާލުކުރުމަށް މިއަދު ހައުސިން މިނިސްޓްރީގައި އޮތް ރަސްމިއްޔާތުގައި މަޝްރޫއުގެ އެއްބަސްވުމުގައި ވަނީ ސޮއިކޮށްފަ އެވެ. ހައުސިން މިނިސްޓްރީގެ ފަރާތުން ސޮއިކުރެއްވީ، މިނިސްޓަރު ޑރ. މުހައްމަދު މުއިއްޒެވެ. އެމްޓީސީސީގެ ފަރާތުން ސޮއިކުރީ އެ ކުންފުނީގެ ޑެޕިއުޓީ އެގެޒެކެޓިވް އޮފިސަރު އަހުމަދު ފަސީހެވެ.\nކޯޒްވޭ އެޅުމަށް ބޭއްވި ރަސްމިއްޔާތުގެ ތެރެއިން - އަވަސް ފޮޓޯ: މުހައްމަދު އަޒާން\nމި މަޝްރޫއަކީ 29 މިލިއަން ރުފިޔާގެ މަޝްރޫއެކެވެ. ހަރަދުކުރަނީ ދައުލަތުގެ ބަޖެޓުންނެވެ. ކޮންޓްރެކްޓްގެ މުއްދަތަކީ 300 ދުވަހެވެ.\nމިނިސްޓަރު ވިދާޅުވީ، މި މަޝްރޫއަކީ މި އަހަރު ތެރޭގައި ހިންގުމަށް ރައީސް އަބްދުﷲ ޔާމީން އިސްކަމެއް ދެއްވާ މަޝްރޫއުތަކުގެ ތެރެއިން މަޝްރޫއެއް ކަމަށެވެ.\nމަޝްރޫއުގެ ދަށުން މަޑެވެއްޔާއި ހޯޑެއްދޫއާ ދެމެދު ހަތް މީޓަރު ފުޅާ 440 މީޓަރު ދިގު ކޯޒްވޭއެއް ހަދާނެ އެވެ. އަދި ކޯޒްވޭގައި ފެންދައުރުކުރުމަށް ކޮންކްރީޓް ކަލްވާޓްތައް ވެސް ހަދާނެ އެވެ. މީގެއިތުރުން މަޑަވެލީގެ 3.5 ހެކްޓަރު ބިން ވެސް މި މަޝްރޫއުގެ ދަށުން ހިއްކާނެ އެވެ.\nމި ރަސްމިއްޔާތުގައި ވާހަކަ ދައްކަވަމުން މަޑަވެލި ދާއިރާގެ މުއާޒް މުހައްމަދު ރަޝީދު ވިދާޅުވީ، މަޑަވެއްޔާއި ހޯޑެއްދޫ ކޯޒްވޭއަކުން ގުޅާލުމުގެ މަޝްރޫއު ފެށުމަކީ އެ ދެ ރަށުގެ ރައްޔިތުން ޒަމާނުންސުރެ ދެކެމުން އަންނަ ހުވަފެނެއް ހަގީގަތަކަށްވުން ކަމަށާއި އެކަމަށްޓަކައި ރައީސް ޔާމީންއަށް ޝުކުރު ދަންނަވާ ކަމަށެވެ. މި މަޝްރޫއުގެ ސަބަބުން ދެ ރަށަށް އިގުތިސޯދީ އަދި އިޖުތިމާއީ ގޮތުން ވެސް ފައިދާވެ، ޒުވާނުންނަށް ވެސް އުފާވެރިކަން ލިބޭނެ ކަމަށް މުއާޒް ވިދާޅުވި އެވެ.\nތަރައްގީ ކުރަން އާޓިފިޝަލް ބީޗް ބަންދުކުރަނީ\nހުރާ ބިން ހިއްކަން އެމްޓީސީސީއާ ހަވާލުކޮށްފި\nފަރެސްމާތޮޑާގެ ބަނދަރު ބޮޑު ކުރަނީ\nމާލޭ އިންޑަސްޓްރިއަލް ވިލެޖްގެ ތޮށިލުމުގެ މަސައްކަތްތައް އެމްޓީސީސީއަށް


އިސްލާމީ ހަމަތަކަށް ފެތޭނެ ކުރެހުމުގެ މުބާރާތެއް ބާއްވަން ނިންމައިފި | Sandhaanu\nއިސްލާމީ ހަމަތަކަށް ފެތޭނެ ކުރެހުމުގެ މުބާރާތެއް ބާއްވަން ނިންމައިފި\nކުޑަކުދިންނަށް ޚާއްސަ ކޮށްގެން އިސްލާމީ ހަމަތަކަށް ފެތޭނެ ކުރެހުމުގެ މުބާރާތެއް ބާއްވަން އިސްލާމިކް މިނިސްޓްރީން ނިންމައިފި އެވެ.\nއިސްލާމިކް މިނިސްޓްރީން ބުނީ މި މުބާރާތަކީ ރާއްޖެ އިސްލާމްވި ދުވާހާ ގުޅިގެން ބޭއްވުމަށް ހަމަޖެހިފައިވާ މުބާރާތެއްކަމަށާއި މި މުބާރާތުގެ މަގްސަދަކީ ކުޑަކުދިންގެ މެދުގައި އިސްލާމީ އަޚްލާގް އަށަގަންނުވައި އިސްލާމީ އަގީދާގެ މަތީގައި އުފެއްދުންތެރި ޖީލެއް ބިނާކުރުން ކަމަށެވެ.\nއުމުރުން ފަސް އަހަރާ 13 އަހަރާ ދެމެދުގެ ކުދިންނަށް ޚާއްސަކޮށްގެން ބާއްވާ މި ކުރެހުމުގެ މުބާރާތުގެ ތީމް ތަކުގެ ގޮތުގައި މިނިސްޓްރީން ކަނޑައަޅާފައިވަނީ ނަމާދު، މަންމަ އާއި ބައްޕަ އަދި ގެފުޅުއެވެ.\nމުބާރާތުގައި ބައިވެރިކުރުމަށް ބޭނުންވާ ކުރެހުންތައް މި މަހުގެ 16ގެ ކުރިން އިސްލާމިކް މިނިސްޓްރީގެ މެއިލް އެއްކަމަށްވާ [email protected] އަށް މެއިލް ކުރުމަށް އެމިނިސްޓްރީން އެދެއެވެ.\nކުރެހުމާ އެކީގައި ކުރެހުންތެރިއާގެ އައިޑީކާޑު ކޮޕީ އާއި ކުރެހުންތެރިއާގެ ސްޓޭމްޕްސައިޒްގެ ޕޮޓޯގެ އިތުރުން ކުރެހި ވަގުތު ނަގާފައިވާ ފޮޓޯއެއްގެ އިތުރުން ކުރެހުމާއެކު ކުރެހުންތެރިޔާ ނަގާފައިވާ ފޮޓޯއެއް ފޮނުވަން ޖެހޭނެކަމަށް އިސްލާމިކް މިނިސްޓްރީން ހާމަކުރެއެވެ.


Geveshianiyaa promote kuraa kuraakamah bune Mahira ah faadukiyanee\nގެވެށިއަނިޔާ ޕްރޮމޯޓް ކުރާކަމަށް ބުނެ މާހިރާއަށް ފާޑުކިޔަނީ\n"ހަމް ކަހާނ ކޭ ސަޗޭ ތޭ"ގެ މަންޒަރުތަކެއްގައި މާހިރާ އާއި ޑްރާމާގެ ބަތަލު އުސްމާން މުޚްތާރު\nޕާކިސްތާނު ޑްރާމާތަކަކީ ދުނިޔޭގެ ގިނަ ގައުމުތަކެއްގައި މިހާރު ވަރަށް މަގްބޫލުކަން ހޯދަމުން އަންނަ ޑްރާމާ ތަކެކެވެ. އަވައްޓެރި އިންޑިޔާގައި ވެސް ޕާކިސްތާނު ސިލްސިލާތައް ވަރަށް މަޝްހޫރެވެ. މާހިރާ ޚާން ބޮލީވުޑަށް ތައާރަފްވުމުގެ ކުރިން ވެސް އިންޑިޔާގެ ގިނަ ބަޔަކު މާހިރާ ދަންނަނީ އެ މީހުން ޕާކިސްތާނު ސިލްސިލާތައް ބަލާތީ އެވެ. ޚާއްސަކޮށް މާހިރާ އާއި ފަވާދު ޚާންގެ "ހަމްސަފަރް" އިންޑިޔާ މީހުންނަށް ވަރަށް ކަމުދިޔަ އެވެ.\nނަމަވެސް މި ފަހަކަށް އައިސް މާހިރާއަށް ގިނަ ބައެއްގެ ފާޑުކިޔުންތައް ވަނީ އަމާޒުވެފަ އެވެ. ހަމް ޓީވީ އިން މިހާރު ދައްކާ މާހިރާ ލީޑް ރޯލު ކުޅޭ "ހަމް ކަހާން ކޭ ސައްޗޭ ތޭ"ގައި އޭނާ ކުޅޭ ގެވެށިއަނިޔާގެ ޝިކާރައަކަށް ވެފައިވާ އަންބެއްގެ ރޯލުގެ ސަބަބުންނެވެ.\nމާހިރާއަށް ފާޑުކިޔާ މީހުން ދައްކަނީ އޭނާ ބީބީސީއަށް ދީފައިވާ އިންޓަވިއު އެއްގައި ގެވެށިއަނިޔާ އާ ދެކޮޅަށް ވާހަކަ ދައްކާފައި އެކަން ޕްރޮމޯޓް ވާ ކަހަލަ ސިލްސިލާތައް ކުޅޭތީ އެ ވާޙަކަ އެވެ.\n"ހަމް ކަހާނ ކޭ ސައްޗޭ ތޭ"ގެ ޕްރޮމޯ ލަވަ\nގިނަ މީހުން ބުނެފައިވާ ގޮތުގައި މިފަދަ އަނިޔާވެރިކަން ދައްކައިގެން މީހުންގެ ހިތްތަކަށް މިކަހަލަ ކަންތައް ކުރުމުގެ އާ ޚިޔާލުތައް އައުން ނޫން ކަމެއް ނުވާނެ އެވެ. އަދި މިއީ އަންހެނުންނަށް އަނިޔާކުރުމަށް ފިރިހެނުންނަށް ދެވޭ ހިތްވަރެއްގެ ގޮތުގައި ވެސް މީހުން ސިފަ ކޮށްފައި ވެއެވެ.\n"މަށަށް މި ޝޯ ބަލަން އެހާ ފަސޭހައެއް ނޫން. ފިރިމީހާ ބޮޑެތި އަނިޔާތައް ދެމުން ދާއިރު އަންހެންމީހާ ހުންނަނީ މަޑުމަޑުން ޗުއްޕު ވެސް ނުބުނެ. ދެން ދައްކަނީ މައިދައިތަ އާއި ދަނބިދަރީގެ މައްސަލަތައް. ޓީއާރުޕީ މަތިކުރަން ވިޔަސް މިއީ ބޮޑުވަރު،" މާހިރާ ކުޅޭ ޑްރާމާ އާ ހިތްހަމަނުޖެހިގެން އޭނާއަށް ފާޑުކީ މީހަކު ކުރި ކޮމެންޓެއްގައި ވެއެވެ.\nމާހިރާގެ ދިފާއުގައި ވެސް ބައެއް މީހުން ވާޙަކަ ދައްކާފައި ވެއެވެ. އެމީހުން ބުނަނީ އެކްޓަރުންނަކީ އެމީހުންގެ އެކްޓިން މޮޅަށް ދައްކާލެވޭ ކަހަލަ ރޯލުތައް ޚިޔާރުކުރާ ބައެކެވެ. އެއީ ކޮންމެހެން އެމީހުން އެ ޑްރާމާއެއްގައި ދައްކާ ކަންކަމަށް އެއްބަސްވާތީކީ ނޫނެވެ. އެމީހުންގެ ހުނަރާއި ގާބިލްކަން އެހެން މީހުންނަށް ދައްކާލަން އެފަދަ ރޯލުތައް ކުޅެން އެކްޓަރުންނަށް ޖެހެނީ އެވެ.\nޕާކިސްތާން ޓީވީ ސީރީޒް\nޑްރައިވަރަކު ޔޯގަޓެއް ގަންނަން ރޭލު މަޑުކޮށް ފައިބައިފި


BREAKING: Shimaa Kokko Govaigen Dhiya Group Hayyaru Kuree Kandu Mathin - Vaguthu\nޝިމާގެ ކޮއްކޮ ގޮވައިގެން ދިޔަ ގްރޫޕް ހައްޔަރު ކުރީ ކަނޑުމަތިން\nފޮޓޯ/ ވަގުތު އިމޭޖްސް\nމިދިޔަ މަސް ތެރޭގައި ގެއްލުނު ލ. މާމެންދޫ ޝިމާ ނާފިޒުގެ ކޮއްކޮއެއް ގޮވައިގެން ފިލަން އުޅުނު ބަޔަކު މިއަދު ހައްޔަރުކުރި އިރު، އެމީހުން ހައްޔަރުކޮށްފައި ވަނީ ކަނޑުމަތިން ކަމަށް ފުލުހުން ވިދާޅުވެއްޖެއެވެ.\nފުލުހުން ވިދާޅުވީ، އެ މީހުންނާއި ޑިންގީއާއެކު ފުލުހުންގެ ބެލުމުގެ ދަށަށް ގެނެސްފައި ވަނީ ސިކްސް ސެންސް ލާމު ރިސޯޓް ކައިރިން ކަމަށެވެ.\nފުލުހުން ވިދާޅުވީ، އުމުރުން 16 އަހަރުގެ ޝިމާގެ ކޮއްކޮ ގޮވައިގެން މިއަދު 16:00 ހާއިރު، ދިޔައީ ތިން ފިރިހެނުން ކަމަށެވެ.\nއެ މައްސަލަގާއި ހައްޔަރުކުރި ތިން މީހުންގެ ތެރޭގައި ޝިމާ ގެއްލުނުއިރު، ޑިންގީގައި ހުރި އިބްރާހިމް ފަޒީލްވެސް ހިމެނެއެވެ.\nޝިމާ ހޯދުމަށް މަސައްކަތް ކުރަމުންދަނޫ އޭނާ ފެނިދާނެ ކަމުގެ އުއްމީދު އޮތީމައެވެ. އާއިލާއިން އެކަން ގަބޫލުކުރެއެވެ. ޝިމާ ގެއްލުނީ ލ. ފޮނަދޫން އެ އަތޮޅު މާމެންދު އަށް ދަަނިކޮށެވެ.\nއޭނާ ގެއްލުނީ މިދިޔަ މަހުގެ 22 ވަނަ ދުވަހުގެ ރޭގަނޑުއެވެ.\nމާޗް 10, 2019 18:14\nރޯމާދުވާލު ވެސް މީހުން ވަގައްނަގަން ފެށީތަ؟\nމާޗް 10, 2019 18:42\nއެއަންހެން ކުއްޖާވެސް ވީ އެމީހުން ފޮރުވާފަ.\nމާޗް 10, 2019 18:54\nޕޮލިހުން ހޯދަން އުޅުން ނަމަ ސިމާ ފެނުނީސް\nމާޗް 10, 2019 18:56\nސިމާ ވީތަން ފަޒީލް އައްއިގޭނެ\nމާޗް 10, 2019 19:18\n100 ޕަސެންޓު ގެރެންޓި ސިމާ އަށް ވީހުރިހާގޮތެއް މިދު ތިފެނުން ކަންތަކުން އެރޭ ސިމާ ވީ ހުރިހާގޮތެއް ފަޒީލު އައް އެނގޭނެ ގަބޫލުކުރެވެނި އެރޭ ސިމާ ރޭޕް ކުރުމައްފު މަރާލީކަމައް މިއަދުވެސް3މީހުން އެއުޅުނީ ސިމާ ގެ ކޮއްކޮވެސް ރޭޕް ކުރުމައްފަހު ސިމާ ގެއްލުވާލިގޮތައް ގެއްލުވާލަން ދިވެހިރާއްޖޭގެ ސަލާމަތީ ބާރުތަކައް ގޮވާލަން ވީހާވެސް އަވައް ސިމާ އަށް އިންސާފޮ ހޯދަދިނުމައް\nމާޗް 10, 2019 20:15\nއެއަށްތުރެ ބޮނޑަށް ވައްތަރީ ހިޔުމަން ޓުރެފިކިން ކަމަށް .. !!!\nމާޗް 11, 2019 10:01\nއަމިއްލަ ބަފައި މީހާ އާ އެއބަނޑު އެއބަފާ ބޭބެ އެކުދިންނާ ބެހޭތީވެ ކެއްނުވެގެން ފިލަން ދިޔަކަމަށް މައުލޫމާތު ލިބިފައިވޭ....މިއީ ރިއަލިޓީ އަކީ ، ލ. މާމެންދޫ ހިތަދޫ، މުންޑޫ، ގިނަވާނީ ކައިވެނިން ބޭރު ބަނޑުބޮޑުވެފައި ދަރިވައްޓާލާ މީހުން\nމާޗް 11, 2019 17:08\nތީ ތެދު ހަބަރެއްތޯ....ފޮރުވިފައިވާ ކަންތައްތަކެއް އެބައުޅޭ...\nމާޗް 12, 2019 23:06\nއެކުދިންގެ ބަފާވަނީ ޖަލުގަ ދެން ކިހިނެއްބާ މިހަާރު އެކުދިންނާ ބެހޭނީ..؟؟ ކައިވެނި ނުކޮށް ދަރިން ހޯދާ ދަރިވެއްޓުން އެއީ މިހާރު ކޮންމެ ރަށެއްގަވެސް ކުރާކަމެއް...\nމާޗް 10, 2019 19:31\nކަލޭމެންގެ މޮޔަކަމާ މެދު ހައިރާންވޭ.....\nކަލޭމެން އެދި ހޯދާ ތަރައްގީ ގެ ނަތީޖާ ތި ފެންނަނީ...\nދެން ތިކަންކަމާ ދެރަވުމުގެ މާ ބޮޑު މާނަ އެއް ނެތް...\nމި ގައުމު ދެން ހަމަ މަގަށް އެޅުވޭނީ ހަނގުރާމަ އަކާއި އެކު....\nޑިމޮކުރަސީ ގެ ބޮޑު މަންޒަރު ތި ބަލަނީ...\nމާޗް 10, 2019 19:37\nތިޔަ މީހުނާ ޝިމާ ގެއްލުވާލި މީހަކާ ގުޅުމެއްވާނެ. ބެލެވޭ ގޮތުން ތިޔަ މީހުނަކީ ފަޒީލު ފޮނުވައިގެންދިޔަ ބަޔަކަށްވުން ވަރަށް ގާތް.\nމިފަހަރު ފުލުހުން ރަނގަޅަށް ތަޙްޤީގްކޮށްފިނަމަ ޝިމާއަށް ވީގޮތް އެނގޭނެ.\nމާޗް 11, 2019 09:30\nހަބަރު ނުކިޔާތަ ކޮމެންޓް ތިކުރަނީ. ފަޒީލް އެ ޑިންގީގަ ހުރި ވާހަކަ ލިޔެފަ އެއޮތީ.\nމާޗް 10, 2019 19:52\nޝިމާގެ ކޮއްކޮ ގޭގައި އޮއްވާތަ ވަގަށް ނެގީ!\nމާޗް 10, 2019 23:22\nވަގަށް ނަގާފާނެތީ އަބަދު ގޭގަ އޮވެވޭތަ.\nމާޗް 11, 2019 08:57\nޖަންބެކަަހަލަ ވިސްނުން ގެންގުޅޭ މީހުން މިޤައުމުގެ ހަލާކަކީ. ގެއްލުން ލިބުނު މީހާ ކުށްވެރިނުކޮށް ވިސްނަބަލަ އެމީހާގެ ހާލަތައް، ތިކަހަލަ ވިސްނުން ކޮށި މީހުންނަކީ މިކަހަލަ ކުށްތަކަށް އަރައިގަންނަ މީހުންނަށް ލިބޭ ހިތްވަރެއް\nމާޗް 10, 2019 20:33\nސިމާ އާއިލާގަ ބަލަދުވެރިއެއް ނެތީތަ. ތިބުނާ ކޮއްކޮ ވެސް ރުހުމުގައެއްނޫންތަ ޑިންގީއަށް އެރީ.\nމާޗް 10, 2019 20:39\nޑިންގީ ތެރެއިން ގުލުހުން ނެގީ ކޮން އެއްޗިއްސެއްތޯ ފުލުހުންނާ މީދިޔާ އިން ސުވާލު ކުރަށްވާ!!\nމާޗް 10, 2019 22:00\nސާފުކޮށް ބުނެބަލަ ތިބުނާ އެއްޗެއް....\nމާޗް 10, 2019 22:09\nޑިންގީ ތެރެއިން ނެގި ކަމަށް ވަނީ ބޮޑުވަޅިތަކެށް....ޝިމާ ގެ ހާދިސާ ގެ ހަގީގަތް ޝިމާ ގެ ކޮއްކޮ އަށް އެނގުމުން ފަޒީލް މެން އޭނަ ކިޑްނެޕްކޮށް ގެއްލުވާލަން އުޅުނީ ކަމުގައި ލާމުގެ ރަށްރަށުން ހަބަރު ލިބެނީ...\nމާޗް 10, 2019 22:32\nތީދެދު މައުލޫމާތެއްތަ.ވަޅި ފެނުނު ވާހަކަ އަކީ؟\nމާޗް 11, 2019 00:20\nލ.އަތޮޅުތެރޭ ވާހަކަ އޮތް ގޮތަކީ މީ ކަމަށް ލ.ފޮނަދޫ ކުއްޖަކު ބުނީ....\nމާޗް 10, 2019 22:33\nތިހެންވުން ވަރައް ގާތް... ތީ ދުޔާލާ ރޭވިގެން ކޮއްފައޮތް ކަމެއް....\nމާޗް 10, 2019 22:51\nޝިމާ ގެ ގާތިލުން ވ ސާފުކޮއް ތިއޮއް އެގުނީ އަދިވެސް ފުލުހުން މިކަން ކަން ބަލަންނުކެރި ފަސްޖެހި ވަޑާގަން ނަވަނީ ތޯ..ޝިމާގެ އިންސާފު ހޯއްދަވާ ދެއްވާ...\nމާޗް 10, 2019 23:21\nމިފަޒީލް އާ ސިކްސް ސެންސް ރިސޯޓާ ނޫނީ އެތަނުގެ ބަޔަކާ ގުޅިގެން ހިންގާކަމެއްކަމަށް ވަރަށް ބޮޑަށްސްވެސް ޝައްކު.\nތީހާދަ ވަރުގަދަ ސޮރެކޭ ދޯ...ކޮންތާކުންތަ މީނަ އެހާ ގިނައިން ޑިންގީ ހޯދަނީ\nމާޗް 11, 2019 04:01\nޝިމަ ގެކަންތަކުގަ ދެންވިސްނަބަލަ\nމާޗް 11, 2019 09:34\nތީވަރަށް ގިނައިން ފެންނަ ސައިކަލެއް ދެން ތިސައިކަލް ފެނިއްޖިއްޔާ މަ ޖެހޭނީ މޭގަނޑު އަތަށް ލައިގެން ހުންނަން ބިރުން\nމާޗް 11, 2019 21:16\nރަންކޮޅާ މަރު ކޮމެޓީއަށް ހުށައަޅާ ! ނޭބާފުލުހުން ޓްރެފިކް ޕޮލިހުން ލައިސަންސްނެތި ސައިކަލުދުއްވައި މަސް... ބަހަނީވެސް، އާއިލާމީހުނަށް މޮޅުގޮތް ހޯދަން އުޅޭ ވެރިއެއްހުރީ


India firihenaku eynage anbimeehage jinsee gunavan aluminiun narun fahaalaifi ! - AO News\nއިންޑިއާގެ ފިރިހެނަކު އޭނަގެ އަނބިމީހާގެ ކުރިމަތީފަރާތް އެލުމިނިއަމް ނަރުން ފަހާލާފައިވާ މައްސަލައެއް ފުލުހުން ބަލަންފަށައިފިއެވެ.\nމިހާދިސާ ހިނގާފައިވަނީ އިންޑިއާގެ އަވަށެއް ކަމަށްވާ އުއްތަރ ޕްރަދޭޝްގައި މިދިޔަ ހޮނިހިރު ދުވަހުއެވެ.\nޓީއޯއައި ނޫހުގައި ރިޕޯޓްކޮށްފައިވާ ގޮތުގައި އެ އަންހެންމީހާގެ ފިރިމީހާ މިއަމަލު ހިންގާފައިވަނީ އޭނާގެ އަނބިމީހާ ސިއްރު ލޯބިވެރިޔެއް ގެންގުޅޭކަމުގެ ތުހުމަތުގައެވެ. ފުލުހުންބުނީ އެ އަންހެންމީހާގެ ފިރިމީހާ މިލާއިންސާނީ އަމަލު ހިންގާފައިވަނީ އަންހެންމީހާ ކައިރީ ޓެސްޓެއް ހަދާލަން ޖެހޭކަމަށް ބުނެ ދޮގުހަދާފައެވެ. އަދި ޓެސްޓް ހަދަން ކަމަށްބުނެ އަންހެންމީހާ އެއްބަސް ވުމުން ދެއަތާފައި ވަރަށް ރަނގަޅަށް ބަނދެފައި ބާއްވަފައި ތިނޯހަކާއި އެލުމިނިއަމް ނަރު ހިފައިގެން އައިސް ކުރިމަތީފަރާތް ފަހާލީއެވެ.\nފުލުހުންބުނީ މިހާދިސާ އަންހެން މީހާ ރިޕޯރޓް ކުރުމާއެކު މިވަގުތު ވަނީ ޓެކްސީ ދުއްވުމުގެ ވަޒީފާއަދާކުރާ އެފިރިހެންމީހާ ފުލުހުންގެ ބެލުމުގެ ދަށަށްގެނެސް މައްސަލަ ބަލަންފަށާފައެވެ. އިތުރަށް ފުލުހުން ބުނީ މިވަގުތު އަންހެން މީހާ ހޮސްޕިޓަލްގައި އެޑްމިޓްކޮށް ފަރުވާ ދެމުންގެންދާކަމަށާއި އޭނަގެ ހާލު މަޑުމަޑުން އަންނަނީ ރަނގަޅުވަމުން ކަމަށެވެ.\nއިންޑިއާގެ ސަގާފަތުގައި ވާގޮތުން އެމީހުން ކައިވެނި ކުރަންޖެހެނީ އާއިލާ މީހުންދައްކާ މީހަކާއެވެ. އެރޭންޖް މެރިއޭޖްގެ ސަބަބުން އިންޑިއާގައި ވަރަށް ގިނަ ކައިވެނި ތަކުގައި މައްސަލަޖެހެއެވެ. އެގޮތުން އެ ކައިވެނި ކުރެވޭއިރު ކުރިން ލޯބިވެރިޔަކު ގެންގުޅެފައިވާނަމަ ކައިވެންޏަށްފަހުވެސް އެމީހާ އާގުޅުންބާއްވާ މީހުން މަދެއްނޫނެވެ. މި ގޮތަށް ކަންތައް ދިމާވުމުން އިންޑިއާގައި ކައިވެނިތަކުގައި މައްސަލަޖެހި ފިރިމީހާ ނުވަތަ އަނބިމީހާ މަރާލުމުގެ ހާދިސާތަކަކީވެސް ވަރަށް ގިނައިން ހިނގާ މައްސަލައެކެވެ.\nއިންޑިއާއަކީ ދުނިޔޭގެ އެންމެ ގިނަ ކުށްކުރުމުގެ މައްސަލަތަކުގެ ރިކޯޑް އޮންނަ އެއްގައުމެވެ.\nއެވަރު ބައެްގެ އަތުން މިރާއްޖެއަށް ލޯނު ނަގައިގެން ތިއުޅެނީ؟؟؟ ކަލޯގަޔާ\nމާޗް 21, 2021\nހާދަ ނުލަފާ މީހެކޭ ދޯ.ދެން މީނަ ބޭނުންކުރަންވީމަ އަނެއްކާވީ އެއްކަލަ ނަރުތައް ކޮށަން.ދެރަ ކަމެއް.ލަދު ކޮބާ؟؟ ވ.ވެދުން


Gaumuge haalathu rangalhukuran mi coalition ah aanmunge ehee beynun: Waheed | Mihaaru\nގައުމުގެ ހާލަތު ރަނގަޅު ކުރަން މި ކޯލިޝަނަށް އާއްމުންގެ އެހީ ބޭނުން: ވަހީދު\n11 ސެޕްޓެމްބަރ 2020\nރާއްޖޭގެ ހާލަތު ދަނީ ގޯސްވަމުން ކަމަށާއި މިކަމުން އަރައިގަތުމަށް މަސައްކަތް ކުރަން އިދިކޮޅު ޕީޕީއެމާއި ޕީއެންސީ އަށް ރައްޔިތުންގެ އެހީ ބޭނުންވާ ކަމަށް ކުރީގެ ރައީސް އަދި އެ ކޯލިޝަންގެ އެޑްވައިޒަރު ޑރ. މުހައްމަދު ވަހީދު މިއަދު ވިދާޅުވެއްޖެ އެވެ.\nއިދިކޮޅުން ބާއްވާ ސިޔާސީ ހަރަކާތްތަކާ ގުޅިގެން ކަމާބެހޭ އިދާރާތަކުން ކުރާ ޖޫރިމަނާތައް ދައްކަން ފަންޑު ފޮއްޓެއް ހުޅުވުމުގެ ރަސްމިއްޔާތުގައި އެމަނިކުފާނު ވިދާޅުވީ ގައުމު މިހާރު އޮތް ނިކަމެތި ހާލަތުން ސަލާމަތްކުރެވޭނީ ހަމައެކަނި އިދިކޮޅު ކޯލިޝަނަށެވެ. އެކަމަށް ގިނަ މަސައްކަތްތަކެއް ކުރަން ޖެހިފައިވާ ކަމަށް ވިދާޅުވި އެވެ.\nއެމަނިކުފާނު ވިދާޅުވި ގޮތުގައި ޑިމޮކްރެޓިކް އުސޫލުން ގައުމު ހިންގާ ނަމަ ކޮންމެ ޕާޓީއަކުން ވެސް ވެރިކަމަށް ނެރެންވާނީ ގާބިލު ބޭފުޅެކެވެ. އަދި ރައްޔިތުން ވެސް ހޮވަން ވާނީ ގާބިލު ވެރިއެއް ކަަމަށް ވިދާޅުވި އެވެ.\n"ގާބިލް ކަމެއް ނެތް މީހުން ވެރިކަން ހަވާލު ކުރީމަ ވާނެ ގޮތަކީ ރައްޔިތުންނަށް ގެއްލުން ލިބޭނީ. އިގްތިސާދު ހަލާކުވެ ރައްޔިތުންގެ ވަޒީފާތައް ގެއްލި، ކާބޯތަކެތީގެ އަގު ބޮޑުވެ، ރައްޔިތުންނަށް އެ ހުރިހާ އަނިޔާއަކާ ދެރައެއް ލިބިގެންދާނީ،" ވަހީދު ވިދާޅުވި އެވެ.\nވަހީދު ވިދާޅުވީ އިދިކޮޅު ކޯލިޝަންގެ ގޮތުގައި އޮވެ އެ ދެ ޕާޓީން މިހާރު އަދާކުރަން ޖެހިފައި އޮތް ޒިންމާއަކީ ސަރުކާރު ޖަވާބުދާރީކުރުވައި ރައްޔިތުންނަށް ފައިދާ ހުރި ގޮތްތައް ހޯދައިދިނުމެވެ.\n"ރާއްޖެ މިދަނީ ދުވަހަކަށް ދުވަހެއް އަޑިއަށް، މި ކަން ހުއްޓުވަން ޖެހޭ. އަޑިއަށް ދާ މި ދިއުން ހިފަހައްޓައި ހުއްޓުވަން ޖެހޭ،" އެމަނިކުފާނު ވިދާޅުވި އެވެ.\nއާއްމުންގެ އެހީތެރިކަމަށް އެދިވަޑައިގަތުމުގެ އިތުރުން ވަހީދު ވަނީ ޕީޕީއެމާއި ޕީއެންސީ ކޯލިޝަންގެ މެމްބަރުން މިހާރަށް ވުރެން ބޮޑަށް ހަރަކާތްތަކުގައި ބައިވެރިވުމަށެވެ.\nސަރުކާރު ޒިންމާދާރުކުރުވުމުގެ ނަމުގައި ދާދި ފަހުން އިދިކޮޅުން ވަނީ މުޒާހަރާތަކެއް ބާއްވައިފަ އެވެ. ކޮވިޑް-19 ފެތުރޭ ގޮތަށް އެ މުޒާހަރާތައް ކުރިއަށް ގެންގޮސްފައިވާތީ އެ ކޯލިޝަނާއި އެކަމުގައި އިސްކޮށް އުޅުއްވި ބޭފުޅުން ވަނީ ޖޫރިމަނާކޮށްފަ އެވެ.\nރައީސް މުހައްމަދު ވަހީދު ޕީޕީއެމް/ޕީއެންސީ އިއްތިހާދު\n51 ކޮމެންޓް, 187 ރިއެކްޝަންސް\nހަސަނިކުމެން ދެން ކޮން ވާހަކަ އެއް މިހާރު ދައްކާކަށް ހޭ މި ބުނީ؟ މި ކޮވިޑުގެ ހާލަތުގެ ނާޖާއިޒު ފައިދާ ނަގާ ސިޔާސީ މަންފާ ހޯދަން ފައިކުރި އޮޅައިގެން މިމީސްމީހުން އެ އުޅެނީ!\nމަނިކުފާނުގެ ވެރިކަމުގެ ނައިބު ރައީސް ވަހީދުއްދީން ކޮބާތޯ؟ އެނާ ވެސް ތިޔަ ކަމުގާ މަނިކުފާނާ އެކު އެބަ އުޅުއްވާތޯ؟\n"ގާބިލް ކަމެއް ނެތް މީހުން ވެރިކަން ހަވާލު ކުރީމަ ވާނެ ގޮތަކީ ރައްޔިތުންނަށް ގެއްލުން ލިބޭނީ. އިގްތިސާދު ހަލާކުވެ ރައްޔިތުންގެ ވަޒީފާތައް ގެއްލި، ކާބޯތަކެތީގެ އަގު ބޮޑުވެ، ރައްޔިތުންނަށް އެ ހުރިހާ އަނިޔާއަކާ ދެރައެއް ލިބިގެންދާނީ،" ވަހީދު ވިދާޅުވި އެވެ. ކާބޯތަކެތި އެންމެ އަގުބޮޑު ކުރީ ރައީސް ޔާމީން. އެހެންވީމާ ވަހީދުގެ މިންގަނޑުން މިނާއިރު އެންމެ ނާގާބިލް ރައީސަކީ އެއޯޓާ.\nކަލޭތީހަމަ ނުބައި ނުލަފާ މީހެއް ފެބްރުއަރީ 08 ވަނަދުވަހު ދިވެހިންގެލޭ އޮހޮރުވާލީ ކަލޭގެ ވެރިކަމުގައި އެއީވެސް ޞައްޙަގޮތުގައިހޯދި ވެރިކަމެއްނޫން. އަހަރެން ނުދެކެން ތިޔަށްވުރެ އަނިޔާވެރި ވެރިޔަކު މިދިވެހި ފަސްގަޑަކުން އަހަރެން ކަލެޔަށް ދުވަހަކުވެސް މާފެއްނުކުރާނަން.\nނުސީދާގޮތުގައި ދައުލަތުގެ ފައިސާއާއި މުދަލާއި ތަކެތި ނަގައި ބޭނުންކޮށް ރައްޔިތުން ދަރާވިކެމުންދާއިރު، މަގުމައްޗަށް ނުކުމެ މިކަންކަން ހުއްޓުވުމުގެ ފުރިހަމަ ބާރު ޒުވާނުންނަށްވެސް އޮންނާނެ ! މިރާއްޖޭގެ މުސްތަޤްބަލަކީ، ޒުވާނުން ދޮއްތޯ\nމަނިކުފާނު ސްޓޭންފޯޑުން ދަސްކުރީ ހަމަޖެހިގެން ބަޔަކަށް ވެރިކަން ކުރިޔަ ނުދޭންތޯ؟\nމި ވަހީދު މީ މަ ގަބޫލްކުރާ މީހެއް ނޫން، މީ ކާންދޭ މީހާ އަތުގަ ދަތް އަޅާވައްތަރު. ސޮރީ ބުރޯ\nގައުމު ރަގަޅު ކުރާށޭ؟ ބަލަ ކަލެއަކީ %5 ވެސް ތާއީދު ނެތް މީހެއް. އެއީ އަދި ވެރިކަމުގައި ހުރެގެން ނުކުމެގެން ވީވަރު. މިހާރު ކިހިނެއްވާނީ؟ %0.5 ލިބުނަސް ރަގަޅު!\nއެމްޑީޕީ ކަންކަން ގޯސްކޮށް ކުރުމަކީ ރައްޔިތުން ޕީޕީއެމަށް ތާއީދުކުރަން ޖެހޭ ކަމެއް ނޫން. ކުރަންވީ ކަމަކީ ޖަވާބުދާރީ ކުރުވުން. ޕީޕީއެމުން 2013 އާ 2018 ދޭތެރޭ ހޭވި ހަޑިތައް ހަނދާންނެތޭހާ ދުވަހެއް ނުވޭ.


ގޯލްޑެން ބޯއީ އެވޯޑް ހާލަންޑް ހޯދައިފި\nޔޫރަޕްގައި ކުޅޭ ފުޓްބޯޅަ ކުޅުންތެރިންގެ ތެރެއިން އަހަރުގެ 21 އަހަރުގެ އެންމެ މޮޅު ފުޓްބޯޅަ ކުޅުންތެރިޔާ އަށް ދޭ “ގޯލްޑެން ބޯއީ” އެވޯޑް ބޮރޫޝިއާ ޑޯޓްމަންޑާއި ނޯވޭގެ ހުނަރުވެރި ފޯވާޑް އާލިން ބްރައުޓް ހާލަންޑް ހޯދައިފި އެވެ.\nގޯލްޑެން ބޯއީ އެވޯޑަކީ އިޓަލީގެ ޓުޓޯސްޕޯޓް ނޫހުން 2003 ވަނަ އަހަރު ތައާރަފްކުރި އެވޯޑެކެވެ. މި އެވޯޑަށް ވާދަކުރާ ކުޅުންތެރިންނަށް ވޯޓު ދެނީ ޔޫރަޕްގެ މަޝްހޫރު ބައެއް ގައުމުތަކުގެ ނޫސްވެރިންނެވެ. މިގޮތުން މި އެވޯޑަށް ވޯޓުދޭ ނޫސްވެރިން ނިސްބަތްވާ ގައުމުތަކުގެ ތެރޭގައި ޖަރުމަނު، ސްވިޒަލެންޑް، ޕޯޗުގަލް، ފްރާންސް، ސްޕެއިން، ގްރީސް، ރަޝިއާ، ނެދަލެންޑްސް އަދި އިނގިރޭސި ވިލާތް ހިމެނެ އެވެ. ކޮންމެ ނޫސްވެރިއަކު ވެސް ފަސް ކުޅުންތެރިއަކު ހޮވާއިރު ވަކި ތަރުތީބަކުން ކުޅުންތެރިންނަށް ވޯޓު ދޭނެ އެވެ.\nމި އެވޯޑް ހޯދާނެކަމަށް ކުރިން ވެސް ހީކުރެވުނު ހާލަންޑްގެ ފަހަތުން މިފަހަރުގެ އެވޯޑަށް ޒުވާން ހުނަރުވެރި ގިނަ ކުޅުންތެރިންތަކެއް ވާދަކުރި އެވެ. ހާލަންޑަށް 302 ޕޮއިންޓް ލިބުނުއިރު އެވޯޑުން ދެ ވަނަ ލިބުނު ބާސެލޯނާގެ ހުނަރުވެރި ފޯވާޑް އަންސޫ ފާޓީ ވަނީ 239 ޕޮއިންޓް ހޯދައިފަ އެވެ. ތިން ވަނަ ލިބުނީ 226 ޕޮއިންޓް ލިބުނު ބަޔާން މިއުނިކްގެ އަލްފޮންސޯ ޑޭވީސް އަށެވެ. ހަތަރު ވަނަ އަށް ދިޔައީ 80 ޕޮއިންޓް ލިބުނު ޖޭޑަން ސަންޗޯ އެވެ. ފިލް ފޯޑެން އަށް ހަތް ވަނަ ލިބުނުއިރު އާސެނަލްގެ ބުކަޔޯ ސާކާ އަށް ލިބުނީ ނުވަ ވަނަ އެވެ. މެންޗެސްޓަރ ސިޓީގެ ފެރާން ޓޮރޭސް 11 ވަނައިގައި އުޅޭއިރު މެންޗެސްޓަރ ޔުނައިޓެޑްގެ މޭސަން ގްރީންވުޑަށް ލިބުނީ 12 ވަނަ އެވެ.\nއުމުރުން 20 އަހަރުގެ ހާލަންޑް ވަނީ މިދިޔަ ސީޒަނުގައި ކުޅުނު ހުރިހާ މުބާރާތެއްގައި 44 ލަނޑު ޖަހައިފަ އެވެ. އޮސްޓްރިއާގެ ސާލްޒްބާގްގައި ދައްކަމުން އައި މޮޅު ކުޅުމާ އެކު ބޮޑެތި ޓީމުތަކުން ހާލަންޑް ހޯދަން ކުރި މަސައްކަތް މިއަހަރުގެ ޖެނުއަރީ މަހު ކާމިޔާބުކުރީ ބޮރޫޝިއާ ޑޯޓްމަންޑުންނެވެ. އެ ކްލަބަށް ބަދަލުވުމަށް ފަހު މިދިޔަ ސީޒަނުގައި ހާލަންޑް ވަނީ 18 މެޗުގައި 16 ލަނޑު ޖަހައިފަ އެވެ. ޖަރުމަނުގެ ލީގުގެ މެދެތެރެއިން ޑޯޓްމަންޑަށް ބަދަލުވި ނަމަވެސް ގޯލް ޖެހުމުގެ ރޭޓުން ޖަރުމަނު ލީގުގައި ހާލަންޑަށް ވުރެ ކުރި ލިބުނީ ބަޔާން ފޯވާޑް ރޮބާޓް ލެވަންޑޮސްކީ އެކަންޏަށެވެ.\nމި ސީޒަނުގައި ހާލަންޑް ވަނީ ލީގުގައި މިހާތަނަށް ހަ ލަނޑު ޖަހައިފަ އެވެ. ޔޫއެފާ ޗެމްޕިއަންސް ލީގުގެ ގްރޫޕް ސްޓޭޖުގައި ކުޅުނު ތިން މެޗުގައި ހަތަރު ލަނޑު ޖަހާފައިވާއިރު ސީޒަނުގައި ޑޯޓްމަންޑަށް ހުރިހާ މުބާރާތެއްގައި ކުޅުނު 11 މެޗުގައި ހާލަންޑް ވަނީ 11 ލަނޑު ޖަހައިފަ އެވެ.\nޑޯޓްމަންޑުގައި ހާލަންޑް ދައްކަމުން އަންނަ މޮޅު ކުޅުމާ އެކު އޭނާ ހޯދުމުގެ ރޭހަށް މަޝްހޫރު ކްލަބްތަކުން އަނެއްކާވެސް ވަންނަން ތައްޔާރަށް ތިބިކަމަށް ރިޕޯޓުތައް ބުނެ އެވެ. އޭގެތެރޭގައި ހިމެނޭ ދެ ކްލަބަކީ ރެއާލް މެޑްރިޑް އަދި ކުރިން ހާލަންޑް ގެންނަން ވަރުގަދައަށް މަސައްކަތްކުރި މެންޗެސްޓަރ ޔުނައިޓެޑެވެ.\n“މޮޅަށް ކުޅެންޏާ ބޮޑެތި ކްލަބްތަކުން ފާރަލާނެ އަބަދުވެސް. އެކަމަކު އެއީ ހަމަ ދެކެވޭ ވާހަކަތަކެއް. މިވަގުތު އެހެން ކްލަބަކަށް ބަދަލުވުމުގެ ވިސްނުމެއް ހާލަންޑްގެ ނެތް. ހާލަންޑް ޑޯޓްމަންޑަށް ސޮއިކުރީ ދިގު މުއްދަތަކަށް. އިތުރު ގޮތްތަކެއް ބަލާކަށް ބޭނުމެއް ނޫން” ކުރީގެ ފުޓްބޯޅަ ކުޅުންތެރިޔާ އަދި ހާލަންޑްގެ ބައްޕަ އަލްފިން ހާލަންޑް ސްޕޯޓް1 އަށް ދިން އިންޓަވިއުއެއްގައި ބުންޏެވެ.\nހާލަންޑްގެ ބައްޕަ އިތުރަށް ބުނީ ޑޯޓްމަންޑްގައި ހާލަންޑް ތަށި ކާމިޔާބުކުރަން ބޭނުންވާ ކަމަށާއި މިވަގުތު އެހެން ގައުމެއްގެ ކްލަބަކަށް ބަދަލުވުމުގެ ވިސްނުން އެއްވެސަ ވަރަކަށް ނުގެންގުޅޭ ކަމަށެވެ.\nއާލިން ބްރައުޓް ހާލަންޑް\nއެމްބާޕޭ އަށް ވުރެ ހާލަންޑް ގެންނަން ރެއާލަށް ފަސޭހަވާނެ: ރާމޯސް


ދުނިޔޭގެ އެކި ކަންކޮޅުތަކަށް ކުރަމުންދާ ދަތުރުތައް ކޮންޓްރޯލް ކުރުމަށް، ސަރުކާރު ތަކުން ޑިޖިޓަލް ޕާސްޕޯޓް ތައާރަފުކުރުމަށް މަޝްވަރާ ކޮށްފި. | Sandhaanu\nދުނިޔޭގެ އެކި ކަންކޮޅުތަކަށް ކުރަމުންދާ ދަތުރުތައް ކޮންޓްރޯލް ކުރުމަށް، ސަރުކާރު ތަކުން ޑިޖިޓަލް ޕާސްޕޯޓް ތައާރަފުކުރުމަށް މަޝްވަރާ ކޮށްފި.\nމިފަހަކަށް އައިސް ކޮވިޑް 19 ގެ ޙާލަތާ ގުޅިގެން ގިނަ ޢަދަދެއްގެ ޤައުމުތަކަކުން ދަނީ އެކަމުގެ ނާޖާއިޒު ފައިދާ ނަގަމުންނެވެ.\nމިފަދަ ނޭދެވޭ ކަންތައް ތަކުގެ ތެރޭގައި އިންސާނީ ޙައްޤުތަކަށް އަރައިގަތުން ހިމެނުނު ކަމުގައި ވިޔަސް، މީޑިއާ ތަކުން ރިޕޯޓް ކުރަމުންދަނީ އަދި އާންމުންނަށް އަންގައި ދެމުން ދަނީ މި ކަމަކީ ގެއްލުމަށް ވުރެ ބޮޑަށް ފައިދާހުރި ކަމެއް ކަމުގައެވެ.\nޑިޖިޓަލް ޕާސްޕޯޓް އުފައްދަން ނިންމާފައިވާ ޤައުމުތަކުން ފާހަގަ ކޮށްލެވޭ އެއް ޤައުމަކީ ޑެންމާކެވެ. މިގޮތުން ޑެންމާކް ގައި ނިންމައިފައިވާ ގޮތަކީ ހަމައެކަނި ކޮވިޑް 19 ވެކްސިން ޖަހާފައިވާ މީހުންނަށް ޑިޖިޓަލް ޕާސްޕޯޓް ދޫކޮށް ދަތުރު ކުރުމުގެ ހުއްދަ ދިނުމެވެ.\nޑެންމާކު ގެ ފައިނޭންސް މިނިސްޓަރު ވިދާޅުވެފައިވާ ގޮތުގައި މި އަހަރުގެ ތެރޭގައި ‘ޑިޖިޓަލް ކޮރޯނާ ޕާސްޕޯޓް’ ބޭނުންކުރަން ފަށާނެއެވެ. މިގޮތުން މިޕާސްޕޯޓަކީ ފޯނު އެޕްލިކޭޝަން އެއްގެ ގޮތުގައި ބޭނުންކުރާނެ ޕާސްޕޯޓަކަށްވުން އެކަށީގެންވެއެވެ. މިކަމުގެ ސަބަބުން އިޤްތިޞާދީ ގޮތުން ހީނަރު ކަމެއް އައިސްދާނެ ކަމަށް، އެހެން ޤައުމުތަކުގެ ސަރުކާރުތަކުން ވަނީ ޚިޔާލު ފާޅުކޮށްފައެވެ.\nއެހެންނަމަވެސް، ޑެންމާކްގެ ސަރުކާރާއި އެހެން ޤައުމުތަކުގެ ސަރުކާރުތަކުގެ މެދުގައި ވާހަކަ ދެކެވެމުން ނުދާ އެއް ކަމަކީ ކޮވިޑް 19 ގެ ސަބަބުން ދިމާވެފައިވާ ކަންތައްތަކެވެ.\nމިގޮތުން، ބައެއް ޤައުމުތަކުގައި ކޮވިޑް ޖެހޭ މީހުން ގެ އަދަދު ރަނގަޅަށް ރިޕޯޓް ނުކުރެވި، ޕޮޒިޓިވް ކޭސްތައް އިތުރުވެގެންދާއިރު ވެސް ގިނަ ކޭސްތައް ރިޕޯޓް ނުކުރެވި ފަރުވާކުޑަ ކޮށްފައި އެބަހުއްޓެވެ.\nމީގެއިތުރުން، ޑެންމާކް ފަދަ ޤައުމެއްގައި ކުންފުންޏަކުން ވިޔަފާރީގެ މުޢާމަލާތެއްް ކުރަން ބޭނުން ކަމުގައިވާ ނަމަ ، ޑެންމާކް ސަރުކާރުން އެކަމަށް ބާރުއަޅާ، މާރކެޓް ކުރުމަށް އެހީވެދެއެވެ.\nވެކްސިން ދިނުމުގެ އެންމެ މުހިންމު އެއް ބޭނުމަކީ، ވަކިވަކި ފަރުދުންނަށް ވެކްސިން ރެކޯޑް ތަކަށް ޑިޖިޓަލް ކޮށް ބަލައިލެވުމުގެ ފުރުޞަތު ދިނުން ކަމަށް ޗީފް އެގްޒެކެޓިވް ޕޯލް މޭޔަރ ބުނެފައިވެއެވެ. މިގޮތުން، ކޮމަންޕާސް ނަމަކަށް ކިޔާ ޓޫލް އެއް ބޭނުން ކޮށްގެން މަސައްކަތް ކުރުމާއި ކިޔެވުމާއި އަދި މި ނޫންވެސް އެހެނިހެން ކަންކަން ކުރުމަށް ފަސޭހަވެގެންދާނެ އެވެ.


BML community fund in Nellaidhoo gai park eh! | Mihaaru\nބީއެމްއެލުން ނެއްލައިދޫގައި ހުޅުވި ކޮމިއުނިޓީ ޕާކު-- ފޮޓޯ:ބީއެމްއެލް\n09 ޖުލައި 2019 - 10:463comments\nރަށްރަށުގައި ހިންގުމަށް ބޭނުންވާ ޕްރޮޖެކްޓްތަކަށް އެހީތެރިވުމުގެ ގޮތުން ބޭންކް އޮފް މޯލްޑިވްސް (ބީއެމްއެލް) އިން ފެށި "އަހަރެންގެ ބޭންކް ކޮމިއުނިޓީ ފަންޑު"ގެ ދަށުން ހދ. ނެއްލައިދޫގައި ކޮމިއުނިޓީ ޕާކެއް އިއްޔެ ހުޅުވައިފި އެވެ.\nމި ފަންޑު އިފްތިތާހު ކުރުމަށް ފަހު، ފުރަތަމަ ކުއާޓަރުގައި ފަސް ޕްރޮޖެކްޓެއް ހިންގުމަށް ބީއެމްއެލުން ވަނީ އިއުލާންކޮށްފަ އެވެ. މި ފަސް ޕްރޮޖެކްޓަކީ ވެސް ކޮމިއުނިޓީ ފަންޑަށް ޕްރޮޕޯސަލް ހުށަހަޅައިގެން ހޮވިފައިވާ ފަސް ޕްރޮޖެކްޓެވެ.\nބީއެމްއެލުން ނެއްލައިދޫގައި ހުޅުވި ކޮމިއުނިޓީ ޕާކު: މިއީ ކޮމިއުނިޓީ ފަންޑުގެ ދަށުން ކުރިއަށް ގެންދިޔަ ފުރަތަމަ ޕްރޮޖެކްޓް-- ފޮޓޯ: ބީއެމްއެލް\nބީއެމްއެލް ކޮމިއުނިޓީ ފަންޑަށް ކޮންމެ ކުއާޓަރެއްގައި ވެސް ޕްރޮޕޯސަލް ހުށަހެޅޭނެ އެވެ. އެގޮތުން ހުށަހަޅާ ޕްރޮޕޯސަލްތަކަކީ ހިލޭ ސާބަހަށް ކުރާ މަސައްކަތްތަކަށާއި، ތައުލީމު އަދި ކުޅިވަރު ހަރަކާތްތަކުގެ އިތުރުން ތިމާވެށި ހިމާޔަތްކުރުން ފަދަ ކަންކަމަށް އަމާޒުކޮށްގެން ހުށަހަޅާ ޕްރޮޖެކްޓްތަކަށް ވާން ޖެހޭނެ އެވެ.\nކޮންމެ ކުއާޓަރެއްގައި ވެސް އެކި ރަށްތަކުން ހުށަހަޅާ މިފަދަ ޕްރޮޖެކްޓުތަކުގެ ތެރެއިން ފަސް ޕްރޮޖެކްޓެއް ހޮވާލައި އެ މަސައްކަތަށް ބީއެމްއެލްގެ ކޮމިއުނިޓީ ފަންޑުން 50،000 ރުފިޔާ ދިނުމަށް ވަނީ ކަނޑައަޅައިފަ އެވެ.\nބީއެމްއެލުން ނެއްލައިދޫގައި ހުޅުވި ކޮމިއުނިޓީ ޕާކުގައި ކުޑަކުދިންނަށް ހާއްސަ އޭރިއާ އެއްވެސް ހުރޭ-- ފޮޓޯ:ބީއެމްއެލް\nބީއެމްއެލް ހިންގެވުމާ ހަވާލުވެ ހުންނެވި، އެ ބޭންކުގެ ޑެޕިއުޓީ ސީއީއޯ އާއިޝަތު ނޫރައްދީން ވިދާޅުވީ ބީއެމްއެލް ކޮމިއުނިޓީ ފަންޑުގެ ދަށުން އެކި ރަށްތަކުގައި ހިންގާ ޕްރޮޖެކްޓުތަކުގެ ސަބަބުން ބީއެމްލް އިން ރައްޔިތުންނަށް ކޮށްދެމުން އަންނަ ކަންތައްތަކަށް އިތުރު ފުރިހަމަ ކަމެއް ލިބިފައިވާ ކަމަށެވެ. މި ފަންޑުގެ ދަށުން މި އަހަރު ނިމޭއިރު އެއް މިލިއަން ރުފިޔާ ދޫކުރާނެ ކަމަށް ވެސް އޭނާ ވިދާޅުވި އެވެ.\n"ބީއެމްއެލް ކޮމިއުނިޓީ ފަންޑާ އެކު ރާއްޖޭގެ އެކި ކަންކޮޅުތަކުގައި ހިންގަމުންދާ ޕްރޮޖެކްޓުތަކަށް މާލީ ގޮތުން އެހީތެރިކަން ފޯރުކޮށްދެވި، މުޖުތަމައުގެ ކުރިއެރުމަށާއި ލާބަ އަށް އަޅުގަނޑުމެން ކުރަމުންދާ މަސައްކަތްތައް މިވަނީ އިތުރުވެގެން ގޮސްފައި. މި ގޮތުން މިއަހަރު ނިމޭއިރު އެއް މިލިއަން ރުފިޔާ މި ފަންޑުގެ ދަށުން ދޫކުރެވިގެންދާނެ. އަޅުގަނޑުމެންގެ އުއްމީދަކީ ކުރިއަށް ހުރި ކުއާޓަރުތަކުގައި ވެސް ވީހާ ވެސް ރަނގަޅު ޕްރޮޕޯސަލްތަކެއް ލިބިގެން ދިޔުން،" އައިޝަތު ނޫރައްދީން ވިދާޅުވި އެވެ.\nބީއެމްއެލުން ނެއްލައިދޫގައި ހުޅުވި ކޮމިއުނިޓީ ޕާކުގައި ކުޑަކުދިން-- ފޮޓޯ:ބީއެމްއެލް\nބީއެމްއެލް އިން ވަނީ މިދިޔަ އަހަރު "އަހަރެންގެ ބޭންކް"ގެ ދަށުން މުޖުތަމައަށް އެހީތެރިވުމަށް 300 މިލިއަން ރުފިޔާގެ އިންވެސްޓްމަންޓް ޕްރޮގްރާމެއް ވެސް ކުރިޔަށް ގެންގޮސްފަ އެވެ. އެގޮތުން މި ޕްރޮގްރާމް މެދުވެރިކޮށް ރާއްޖޭގެ އެކި ކަންކޮޅުތަކުގެ ޖުމްލަ 110 ޕްރޮޖެކްޓަކަށް އެ ބޭންކުން ވަނީ މާލީ އެހީތެރިކަން ފޯރުކޮށްދީފަ އެވެ.\nއިތުރު ލިޔުންތައް ބީއެމްއެލް ކޮމިއުނިޓީ ސާވިސް\nކޮމިއުނިޓީ ފަންޑުން މާއެނބޫދޫ ލައިބްރަރީ ތަރައްގީކޮށްފި


MRDC Audit: Gannan Hushahelhi Kolhu Vehtti Nulibi, Advance Faisaa Ves Nulibunu | Hathaavees\nއެމްއާރްޑީސީ އޮޑިޓް: ގަންނަށް ހުށަހެޅި ކޮޅުވެއްޓި ނުލިބި، އެޑްވާންސް ފައިސާ ވެސް ނުލިބުނު\nކޮޅުވެއްޓިއެއް: ގަންނަން ބޭނުންވި ކޮޅުވެއްޓިއަށް އެޑްވާންސްކޮށް ދެއްކީ 7.4 މިލިއަން ރުފިޔާ\nމޯލްޑިވްސް ރޯޑް ލިވެލޮޕްމަންޓް ކޯޕަރޭޝަން ލިމިޓެޑް (އެމްއާރްޑީސީ)އަށް 2014ވަނަ އަހަރު ކޮޅުވެއްޓިއެއް ގަންނަން އަމިއްލަ ބަޔަކާ ހަވާލު ކުރުމުން، ކޮޅުވެއްޓި ނުލިބޭ ކަމަށާއި އެޑްވާންސަށް ދިން 7.4 މިލިއަން ރުފިޔާ ވެސް އަނބުރާ ނުލިބޭކަން އެމްއާރްޑީސީގެ އޮޑިޓުން ހާމަވެއްޖެއެވެ.\nއެކަން ހާމަވެފައި ވަނީ 2015 ވަނަ އަހަރުން ފެށިގެން 2017 ވަނަ އަހަރުގެ ނިޔަލަށް އެމްއާރްޑީސީން ކުރި ޚަރަދުތަކާއި މުދަލާއި ހިދުމަތް ހޯދުމުގައި އަމަލުކޮށްފައިވާ ގޮތާ ގުޅޭ ގޮތުން ކުރިއަށް ގެންދިޔަ އޮޑިޓް ރިޕޯޓުންނެވެ.\nއެމްއާރްޑީސީން 200 ޓަނުގެ ކޮޅުވެއްޓިއެއް އަމިއްލަ ކުންފުންޏަކުން ގަތުމަށް، އެއްބަސްވުމުގައި ސޮއިކުރީ 2014 ވަނަ އަހަރުގެ އޮކްޓޫބަރު މަހުގެ ތެރޭގައެވެ. އެ މަސައްކަތް ހަވާލު ކުރި ކުންފުނީގެ ނަމެއް އޮޑިޓް ރިޕޯޓުގައި ނެތެވެ. ތިން މަސް ދުވަހުގެ ތެރޭގައި ކޮޅުވެއްޓި އެމްއާރްޑީސީއާ ހަވާލު ކުރަން އެއްބަސްވުމުގައި ބުނެފައިވެއެވެ. އެމްްއާރްޑީސީން އެޑްވާސްގެ ގޮތުގައި 7.4 މިލިއަން ރުފިޔާ 2015 ވަނަ އަހަރުގެ އޭޕްރީލް މަހު ކޮޅުވެއްޓި ގެންނަން ހަވާލު ކުރި ކުންފުންޏަށް ދެއްކިއެވެ. އެޑްވާންސް ފައިސާ ދެއްކިތާ އެއް ދުވަސް ތެރޭ ކޮޅުވެއްޓި އެމްއާރްޑީސީއާ ހަވާލު ކުރަންޖެހެއެވެ. ނަމަވެސް އެ ކުންފުނިން ފޯރުކޮށްދިން ކޮޅުވެއްޓިއަކީ އެއްބަސްވުމުގައިވާ ޓެކްނިކަލް ސްޕެސިފިކޭޝަނަށް ފެތޭ އެއްޗެއް ނޫން ކަމަށް އޮޑިޓަރ ޖެނަރަލް ހަސަން ޒިޔަތު ސޮއިކޮށް، މިއަދު އާންމު ކުރި ރިޕޯޓުގައިވެއެވެ.\n"އެ އުޅަނދާ އެމްއާރްޑީސީ އިން ހަވާލުވެފައި ނުވަނީ އެ ކުންފުނިން ބޭނުންވާ ވަރަށް ވުރެ، އެ އުޅަނދުގެ ލޯޑިންގ ކެޕޭސިޓީ އާއި ސްޕީޑާއި އަދި އިންޖީނުގެ ކެޕޭސިޓީ ދަށްވުމުންކަން އެމްއާރްޑީސީގެ ޑިރެކްޓަރުންގެ ބޯޑު ބައްދަލުވުންތަކުގެ ޔައުމިއްޔާތަކުން ފާހަގަކުރެވެއެވެ،" އޮޑިޓް ރިޕޯޓުގައިވެއެވެ.\nކުންފުނިން ދިން ކޮޅުވެއްޓިއަކީ ބާ އެއްޗަކަށްވުމުން، އެމްއާރްޑީސީން އެ އުޅަނދާ ހަވާލެއް ނުވެއެވެ. އަދި ފަހުން ވަނީ ކޮޅުވެެއްޓި ގަތުމަށްވި އެއްބަސްވުން ބާތިލުކޮށްފައެވެ. އެކަމާ ހިތްހަމަނުޖެހިގެން ކޮޅުވެއްޓި ރާއްޖެ ގެނައި ކުންފުނިން ވަނީ އެމްއާރްޑީސީއާ ދެކޮޅަށް 2017 ވަނަ އަހަރު ސިވިލް ކޯޓަށް މައްސަލަ ވެސް ހުށަހަޅާފައެވެ. އެ އުޅަނދާ އެމްއާރްޑީސީން ހަވާލުވެ، ބާކީ ލިބެންޖެހޭ ފައިސާ ހޯދުމަށް އެ ކުންފުނިން ކޯޓަށް މައްސަލަ ހުށަހެޅުމުން، މައްސަލަ ނިމުނީ އެމްއާރްޑީސީއާ އެއްކޮޅަށެވެ. ސިވިލް ކޯޓުން 2018 ވަނަ އަހަރު ހުކުމްކޮށްފައި ވަނީ ކޮޅުވެއްޓި އެއްބަސްވުން އުވާލާފައި ވަނީ އެއްބަސްވުމާ އެއްގޮތަށްކަން އެނގެން އޮންނާތީ ދައުވާކުރި ކުންފުނިން ހޯދުމަށް އެދިފައިވާ ފައިސާއަކީ ދައުވާ ލިބޭ ފަރާތުގެ ކިބައިން ނަގައިދެވެން ނެތް ފައިސާއެކަން ކަނޑައަޅާ ކަމަށެވެ.\nއެކަމާ ގުޅިގެން އޮޑިޓާ ޖެނަރަލްގެ ރިޕޯޓުގައި ވަނީ ކަންތައްތަކެެއް އިސްލާހުކުރަން ލަފާދީފައެވެ. އެގޮތުން ކޮޅުވެއްޓި ސަޕްލައިކޮށްދިނުމުގެ މަސައްކަތާ ހަވާލުވި ކުންފުންޏަށް އެޑްވާންސް ފައިސާ ދީފައި ވަނީ މުދަލާއި ޚިދުމަތް ހޮދުމަށް އެމްއާރްޑީސީ އިން ޢަމަލުކުރަމުންދިޔަ ގަވާއިދުގެ ދަށުން އެޑްވާންސް ފައިސާ ދިނުމަށް ހަމަޖައްސާފައިވާ ގޮތާ ޚިލާފަށް ކަމަށްވާތީ، އެ މައްސަލަ ތަހުގީގުކޮށް ފިޔަވަޅު އެޅުމަށެވެ. އަދި ކޮޅުވެއްޓި ގަތުމަށް އެޑްވާންސަށް ދެއްކި ފައިސާ އަނބުރާ ހޯދުމަށެވެ.\nއެމްއާރްޑީސީން ވަނީ އެޑްވާންސަށް ދެއްކި ފައިސާ ހޯދުމަށް ސިވިލް ކޯޓަށް ހުށަހަޅާފައެވެ.


SunOnline: Siyasee evves post akah like eh nudhen: Dawood\nމުހައްމަދު މުޒައްޔިން ނާޒިމް 28 Jul 2020, 13:22\nފުލުހުން ބޭއްވި ނޫސްވެރިންގެ ބައްދަލުވުމުގެއްގައި ދާވޫދު ވާހަކަ ދައްކަވަނީ: ސިޔާސީ ޕޯސްޓަކަށް ލައިކް ދިން ކަަމަށް ބުނާ ވާހަކަ އޭނާ ދޮގު ކުރޭ --- ސަން ފައިލް ފޮޓޯ/ ފަޔާޒު މޫސާ\nސިޔާސީ އެއްވެސް ޕޯސްޓަކަށް ލައިކެއް ނުދޭ ކަމަށް ސްޕްރިޑެންޓް އޮފް ޕޮލިސް މުހައްމަދު ދާވޫދު ވިދާޅުވެއްޖެ އެވެ.\nދާވޫދު މިހެން ވިދާޅުވީ، އިދިކޮޅު ކޯލިޝަންގެ އެޑްވައިޒަރު އަދި ކުރީގެ ނައިބު ރައީސް މުހައްމަދު ޖަމީލް އަހްމަދު ކުރެއްވި ސިޔާސީ ޓްވީޓަކަށް ލައިކް ދިން ކަމަށް ބުނާ ސްކްރީންޝޮޓްތައް ދައުރުވެ، އެކަން ބައެއް މީޑިއާތަކުގައި ރިޕޯޓުކުރުމުންނެވެ.\n"އަޅުގަނޑަށް އެނގިގެން މިފަދަ ނާތަހުޒީބު އެއްވެސް އަމަލެއްކޮށްފައިނުވާނެއެވެ. އަޅުގަނޑު ކޮށްގެން ހުރި ފުލުހުންގެ ހުވަޔާއި ހިލާފުވާނެ ފަދަ އެއްވެސް ޢަމަލެއް އަޅުގަނޑު ނުކުރާނަމެވެ." ދާއޫދު ވިދާޅުވި އެވެ.\nދާއޫދު ލައިކް ދިން ކަމަށް ބުނާ ސިޔާސީ ޕޯސްޓަކީ، މި ސަރުކާރަށް ފާޑުކިޔައި، ޖަމީލް ކުރެއްވި ޓްވީޓެކެވެ. އެ ޓްވީޓްގައި ޖަމީލް ވިދާޅުވީ، ގައުމުގެ ހުރިހާ ކަމެއް ބޮއްސުން ލައިފި ކަމަށާއި އިދިކޮޅު ލީޑަރު ޖަލަށްލީ މުޑުދާރުކޮށް ޖުޑިޝަރީއަށް ނުފޫޒު ފޯރުވައިގެން ކަމަށެވެ. އަދި މިހާރު ސަރުކާރު އަމާޒަކީ، މިނިވަންކަން ވިއްކާލަން ކަމަށާއި އިދިކޮޅުގެ މުޒާހަރާތައް ކުރިއަށްދާނެ ކަމަށް ޓްވީޓްގައި ޖަމީލް ވިދާޅުވެ އެވެ.\n"އިރާދަކުރެއްވިއްޔާ ނަތީޖާ ފޮނިވާނެ. ހިލާ ޤައުމް ވިއްކައެއް ނުލެވޭނެ. ކުރިންވެސް ނިމިދިޔައީ ގަދަބަސް ބުނަނިކޮށް" ދާވޫދު ލައިކް ދިން ކަމަށް ބުނާ ޓްވީޓްގައި ޖަމީލް ވިދާޅުވެފައިވެ އެވެ.\nދާއޫދު އެ ޓްވީޓަށް ލައިކް ކުރި ކަމަށް ބުނެ ޝޯޝަލް މީޑިއާގައި ބައެއް ފަރާތްތަކުން ކަންބޮޑުވުންވެސް ފާޅު ކުރި އެވެ. އެގޮތުން، ފުލުހުންގެ ވަޒީފާގައި ހުރި އަދި ހާއްސަކޮށް، ފުލުހުންގެ އިސް މަގާމެއްގައި ހުންނެވި ބޭފުޅަކު އެފަދަ ސިޔާސީ ޓްވީޓަކަށް ތާއީދު ކުރެއްވުމަކީ ފުލުހުންގެ ޕްރޮފެޝަނަލް ސްޓޭންޑަޑާވެސް ހިލާފު ކަމެއް ކަމަށް ޝޯޝަލް މީޑިއާގައި ބައެއް މީހުން ހިޔާލުފާޅުކޮށްފައިވެ އެވެ.


ފެނު ޕަރީ (12) | Esfiya - Dhivehi Vaahaka Site\nލޯބި May 12, 2016\nފެނު ޕަރީ (12)\nމޫނު ނުފެނުނަސް އެރީތި ބައްޓަން ސޫރަ އަކީ ޒިޔާންގެ ހިތުގައި ބިންވަޅު ނެގިފައިވާ ސޫރައެއް ކަމުން ވަގުތުން އެއީ އޭނާގެ ހިތުގެ ރާނީކަން ދެނެގަތެވެ. މަޑުމަޑުން ޒިޔާންއަށް ޒައިޝާ އާއި ކައިރިއަށް ދެވެން ފެށީ އަމިއްލަ އިޚްތިޔާރުން ބޭރުގައެވެ. އެވަގުތު ޖެހިލި ވައިރޯޅި އާއި އެކު ޒައިޝާގެ ހެނދުމުގައި ފަހަތައް ދޫކޮއްފައިވާ ދޯޕައްޓާގެ ބައި ވަޔާއި އެކު ހެލިލިއެވެ. ޒިޔާންއަށް ބޭއިޙްތިޔާރުގައި އަތް ދިއްކޮލެވުނެވެ. މަޑުމަޑުން ޒައިޝާއަށް ނޭގޭނެހެން ދޯޕައްޓާގައި ހިފައި ވަސްގަނެލިއެވެ. ސިކުނޑިއަށް ތާޒާކަން ގެނެސްދޭ ފަދަ ލުއި ލުއި މީރުވަހެއް އޭގައި ވިއެވެ. ޒައިޝާ ކުޑަ ހަރަކާތެއް ކޮއްލުމުން ޒިޔާން އަށް ހަމަބިމަށް އާދެވުނެވެ. އަވަސް އަވަހަށް އަމިއްލަ ނަފްސް ކޮންޓްރޯލް ކޮއްލުމަށްފަހު ޒައިޝާ އާއި އަރާ ހަމަ ކޮއްލިއެވެ. “ހާދަ ބޮޑު ފިކުރެއްގަ” ޒިޔާންގެ އަޑު އިވުމުން ޒައިޝާގެ ހިތް އޭގެ މަޤާމުން ބޭރުވިކަހަލައެވެ. ކޯތާފަތަށް ވެރިވި މަޑު ރަތް ކުލައިން އޭނާ ލަދުގަތްވަރު ހާމަވެގެން ދިޔައެވެ. ޒައިޝާގެ ހިތުގެ ތެޅުން އެގުނުހެން ހީވިކަހަލައެވެ. ނަމަވެސް ހިތްވަރު ކޮށްލުމަށްފަހު ޒައިޝާ ޒިޔާން އާއި ހަތަރު ކަޅި ހަމަކޮއްލިއެވެ. އެ ދެލޮލުން އެތައް ވާހަކައެއް ޒިޔާން އާއި ދައްކާލިއެވެ. ޒިޔާން އަށްވެސް ވި ހަމަ އެކަހަލަ ގޮތެކެވެ. ދެ ހިތުގައިމެ އެއް ވިންދެއް ޖަހަމުން ދާއިރުވެސް ދުލާއި ހަމައަށް ގެނައުމުގެ ބާރު ނެތް ކަހަލައެވެ.\nދުވަސްތައް ފާއިތުވަމުންދާއިރު ޒައިޝާ އާއި ޒިޔާންގެ ގުޅުމަށްވެސް ބޮޅުތަކެއް އިތުރުވަމުން ދެއެވެ. ލޯބިވެރިންގެ ހައިސިއްޔަތުން ވާހަކަ ނުދެއްކުނަސް ދެމީހުންނަކީ ގާތް ދެރަޙްމަތް ތެރީންނަށް ވަނީ ވެ ނިމިފައެވެ. އެކީގައި ގިނަ ގިނައިން ފެންނަމުން ދެއެވެ. މިކަމުން އެހެން ކުދީންގެ ހިތްތަކުގައި ޒައިޝާ އާއި މެދު ހަސަދަވެރިކަމުގެ ފާރު ބޯވަމުން ދެއެވެ.\nހޫނު ގަދަ ދުވަހެއްގެ މެންދުރެވެ. މިއަދަކީ އޮފް ދުވަހެއް ކަމުން ޒައިޝާ އިނީ ފޫހިވެފައެވެ. ގޭގެ ބަގީޗާ ތެރޭގައި ހުރި އުދޯލީގައި އޮށޯވެގެން އޮތީ ފިނި ކޮއްލުމަށެވެ. ވަށައިގެން ވާ މާހައުލަށް ނަޒަރު ހިންގާލުމުން އެކަނިވެސް ހިތަށް ފިނިކަން ގެނެސްދެއެވެ. ކުލަ ކުލައިގެ މާމެލާ މެލިން މުޅިތަން ވަނި ބަރާވެފައެވެ. ފެހިކަންގަދަ ވިނަ ގަނޑާއި ގަހުގެ ފަތްތައް ހީވަނީ ހެވިލާފައި ތިބިހެންނެވެ. ޒައިޝާގެ މޫނުމަތިން ނުފިލާ ހިނިތުންވުމެއް އަބަދުވެސް ހުރެއެވެ. އޭނާގެ ހިޔާލީ ވާފަތް ވަނީ ޒިޔާން އާއި ގުޅިފައެވެ. ޒިޔާން އާއި އެކު ހޭދަކޮއްލެވޭ ކޮންމެ ވަގުތަކީ ޒައިޝާ ހިތުގައި ރައްކާކުރަމުންދާ އަގުހުރި ވަގުތުތަކެކެވެ. ޒައިޝާގެ ހިޔާލީ ވާފަތް ބުރިވީ ކައިރީގައި އޮތް ފޯނު ރިންގްވާން ފެށިއަޑައެވެ. ފޯނު ބަލާލުމަށްފަހު ތުންފަތުގައި ވި ހިނިތުންވުން ދެގުނަ އަށް އިތުރުވެގެން ދިޔައެވެ. “ޒިޔާން” ޒައިޝާއަށް ކިޔާ ލެވުނެވެ. “ހައި ޒައި! ފޫހިވެގެން މި ގުޅާލީ” ޒަޔާން ފޯނު ނެގުމާއި އެކު ބުނެލިއެވެ. “ޒައިވެސް ފޫހިވެފަ މިހިރީ. ޒިޔާ ކޮންތާކު؟”ޒައިޝާ ބުނެލިއެވެ. “ޒައި ހިތުގަ ނޫންތަ؟” ޒިޔާން ނުސީދާކޮށް ތީރެއް އުކާލިއެވެ. ތިރު ގޮސް ޖެހުނީ ކޮންތާކުކަން ޒިޔާންއަށް ނޭގުނަސް ދިމާވީ ސީދާ ނިޝާނަށްކަން ގައިމެވެ. ޒިޔާން ޒައިޝާ ކައިރީގައި ވީނަމަ ހިތުގެ ހާލު އެގުނީސްކަން ކަށަވަރެވެ. އެ ލޯބި ލޯބި ކުޑަ މޫނަށް ވެރިވެގެން ދިޔަ ކުލައިން އެކަނިވެސް އެކަން ބަޔާން ކޮށްދިނެވެ.\nފޯނުން ވާހަކަ ދައްކަމުން ޒައިޝާގޮސް ގޭގެ ސިޓިން ރޫމަށް ވަނެވެ. އެވަގުތު ފަހަތުން ބަޔެއްގެ ފިޔަވަޅުގެ އަޑު އިވެގެން އެބުރި ބަލާލިއެވެ. އޭނާގެ ބައްޕަ އާއި އިތުރު ތިން މީހަކު ގެއަށް އައިސް ވަންނަނީއެވެ. “އެބަ ގުޅަން އިގޭ” އެހެން ބުނުމަށްފަހު އަވަސް އަވަހަށް ފޯނު ޖީބަށް ލިއެވެ. އަދި ބައްޕަގެ މޫނަށް ސުވާލުގެ ނަޒަރަކުން ބަލާލިއެވެ. އައްސަދު ހިންދިރުވާލީ ބޮޑު ވާހަކައެއް ބުނަން އުޅޭ ފަދަ ގޮތަކަށެވެ. ޒައިޝާގެ ހިތް ތެޅިލީ ލިބެން އުޅޭ ހަބަރެއް ނޭގޭތީއެވެ. ބައްޕަ ގެ ފަހަތުގައި ހުރީ ޒައިޝާގެ މަންމަގެ އުމުރުގެ އަންހެނެކެވެ. ދެން ހުރީ ދާދި ޒައިޝާ އާއި އެއް އުމުރެއްގެ އަންހެން ކުއްޖަކާއި ފިރިހެން ކުއްޖެކެއެވެ. އަންހެން ކުއްޖާ ލައިގެން ހުރީ ހަރުވާޅު ހެދުމެކެވެ. ފިރިހެން ކުއްޖާ ގެ އިސްތަށިގަނޑުވަނީ ދިގުކޮއްލެވިފައެވެ. ސޯޓަކާއި ކަޅުކުލައިގެ ޓީޝާޓް ހަށިގަނޑުގައި ތަތްލަވާފައިވަނީ ހަށިގަނޑުގެ ބައްޓަން އެގޭނެ ގޮތަށެވެ. “ދަރިފުޅާ ޒައިޝާ! މިއީ … މިއީ މަރީނާ. ދެންމިއީ މާޝާ އާއި މާހީން” އައްސަދު ޖެހިލުންވެ ހުރެ ބުނެލިއެވެ. އޭނާގެ ނިއްކުރިމަތިން ދާ ތިކިތައް ވިދާ ބަބުޅަމުން ދިޔައެވެ. މަރީނާ ޒައިޝާ އާއި ދިމާލަށް ނުރައްޓެހި ބެލުމަކުން ބަލާލިއެވެ. އަދިވެސް ޒައިޝާގެ މޫނުމަތިން ފެންނަމުން ދިޔައީ އިންތިހާއަށް ހައިރާންކަމެވެ. ފަހަތުން އައި ޑްރައިވަރު މީހާ ގެނެސް ގޭތެރެއަށް ވެއްދި ފޮށިތައްފެނި ޒައިޝާގެ ހައިރާންކަން ދެގުނައަށް އިތުރުވެގެންދިޔައެވެ. “މަރީނާ އަކީ މިހާރު ބައްޕަގެ އަނބިމީހާ. ދަރިފުޅުގެވެސް މަންމަ” އައްސަދު އިސްދަށަށް ޖަހައިގެން ހުރެ ބުނެލިއެވެ. ޒައިޝާއަށް ހީވީ ކަންފަތްމަތީ ބާރު އެތިފަހަރެއް ބައްޕަ ޖަހާލީހެންނެވެ. މޫނުމަތިން ކޮކާ ބުރާލިހެން ހީވިއެވެ. އޭނާ އަށް އިވުނީ ރަގަޅަށް ތޯ ބަލާލުމަށް އަދިވެސް އެއްފަހަރު ބައްޕައަށް ބަލާލިއެވެ. އައްސަދު ބޯ ހަލުވާލުމުން ޒައިޝާ ދުއްވައިގަތެވެ. ޒައިޝާ އަށް ބަލަން ހުރި އައްސަދު އިސްދަށަށް ޖަހާލިއެވެ.\nމަޝާ ހުރުމަށް ހަމަޖެއްސީ ޒައިޝާ ކޮޓަރިއާއި ޖެހިގެން ހުރި ކޮޓަރިއެވެ. މާހީންއަށް މާޝާގެ ކޮޓަރީ އަނެފަރާތުގައި ހުރި ކޮޓަރި ހަމަޖެހުނެވެ. މާޝާ އޭނާގެ ކޮޓަރިއަށް ވަދެ ވަށައިގެން ބަލާލިއެވެ. ތަނަވަސް ބޮޑު ކޮޓަރިއެކެވެ. އޭނާ އަބަދުވެސް އުޅުމަށް ބޭނުންވާ ފަދަ ހުވަފަނީ ތަނެކެވެ. ފައިދަށުގައި އޮތް މަޑު ފެހި ކުލައިގެ ދޫލަ ގަބައިގެން ދާހާ މަޑެވެ. ބޮޑު އަލަމާރި އަކާއި އެކަނި ނިދާލުމަށް ބޮޑު ބޮޑު އެދެކެވެ. އޭސީ ހުރުމުން އެނާ ވަކިން އުފާވިއެވެ. އަބަދުވެސް ބޭނުން ވެގެން އުޅުނުފަދަ ދިރިއުޅެއް ލިބުނީ ހީވެސްނުކޮށް ހުއްޓައެވެ. މަޑުމަޑުންގޮސް ފާޚަނާ ދޮރު ހުޅުވާލުމުން އޭނާގެ ހިތްހަމަޖެހުން ދެގުނައަށް އިތުރުވެގެން ދިޔައެވެ. އަބަދުވެސް އޭނާ ފިލްމް ތަކުން ދެކޭ ފާޑުގެ ބާތް ޓަބެއް އޭނާ ފެންވަރަންވެސް ހާއްސަކޮށް ހުރުމުން ނަށާލެވުނެވެ. މާޝާ އަކީ އިސްކޮޅުން އެހާ ދިގު ނޫން ހަމުގެ ކުލަ ކަޅު ކުއްޖެކެވެ. ބޮލުގެ އިސްތަށިގަނޑު ކޮޑާ ހަމައަށް ކޮށާލާފައިވާއިރު އޮންނަނީ ރާޅުބާނި އިސްތަށިގަޑެކެވެ. މާގިނަ ހެދުމަށްނެތަސް އަތުގައި ހުރި ހެދުންތައް އަލާމާރީގައި ތަރުތީބު ކުރަން މާޝާ ފެށިއެވެ.\nއައްސަދު ކޮޓަރީގައި ދެކޮޅަށް ހިގާލަ ހިގާލަ ހުއްޓެވެ. އޭނާގެ މޫނަށް ބަލާލި ކޮންމެ މީހަކަށްމެ ބޮޑު ފިކުރެއް ކުރާކަން އެގޭނެއެވެ. އޭނާވިސްނަމުން ދަނީ ހުރި އެންމެ ދަރިފުޅަށް ނައަންގާ އެފަދަ ބޮޑު ފިޔަވަޅެއް ނެގުނީތީއެވެ. ކުރެވުނީ އެންމެ ރަގަޅު ކަމެއް ބާވައެވެ. ނަމަވެސް އޭނާ އެފަދަ ފިޔަވަޅެއް ނެގީ ހަމަ އެ ދަރިފުޅުގެ މުސްތަޤުބަލަށް ވިސްނާފައެވެ. އަބަދު އެކަނިވެފަ ހުންނާތީ އާއި ފިކުރު ކުރާހެން ހީވާތީއެވެ. އޭނާގެ މަންމަގެ ހަދާނުގައި ނިމިގެން ދާން ނޭދޭތީއެވެ. މަރީނާ ކަންބޮޑުވެފައި އައްސަދު އާއި ދިމާއަށް ބަލަމުން ދިޔައެވެ. ބުނެލާ ބަހަކުން އެހިތުގައި އުފެދިފައިވާ ރިހުމެއް ނުކެޑޭނެކަން އޭނާއަށް އެގޭކަހަލައެވެ. “މަރީނާ ! މަށަށް މިއެޅުނީ ރަގަޅު ފިޔަވަޅެއްތައް؟” އައްސަދު ބޮލުގައި އައްކާތާލަމުން މަރީނާ އަށް ބަލާލިއެވެ. މަރީނާގެ މޫނުގެ ކުލަ އޮހިގެން ދިޔައެވެ.\nޒައިޝާ ކޮޓަރިއަށް ވަންގޮތަށް މަންމަގެ ތަސްވީރު ނަގައިގެން ރޯން އޮތެވެ. ރޮއި ރޮއި އެ ހުދު ހުދު ދެ ލޯ ވަނީ ރަތްވެ ދުޅަވެފައެވެ.ނޭފަތް ކުރިވެސްވަނީ ރަތްވެފައެވެ. ބަލާލި ކޮންމެ މީހަކަށްމެ އެ ހިތް ކުދި ކުދި ވެފައިވާ މިންވަރު އެ މޫނަށް ބަލާލުމުންވެސް އެގިގެން ދާނެއެވެ. “ބައްޕާ! ކީއްވެ؟ ކީއްވެ ޒައި އަށް އަންގާނުލީ؟ ކީއްވެ މަންމަ މަތިން ހަދާން ނައްތާލީ” ޒައިޝާ ހިތުގައިވާ ސުވާލުތައް އަމިއްލަ އަށް ޖަވާބު ލިބޭތޯ ކަރުނައާއި އެކު ބޭރުކުރަމުން ދިޔައެވެ. އެ ކުޑަ ކުޑަ ހިތުގައި ވޭން އަޅަމުން ދަނީ ކެތްކުރަން ދަތި މިންވަރަކަށެވެ. ކޮޓަރީގެ ދޮރުގައި މީހަކު ޓަކި ޖަހާލި އަޑަށް ޒައިޝާ ބޯހިއްލާލިއެވެ.\nV rythi mibaives. Anehkka xaishaa ah rangalhu stepmom ehba eaey….?\nthanks Shaai 😀 balamaa dhw. heheheh\nthanks Appy. 😀\nހުރިހާ ވާހަކައަށްވެސް ސްޓެޕްމޮމް އެއް އައިސްގެން ވާހަކަ ހަޑިކުރާނެ މާ ރޫޑް ވެގެން.. ނޮޓް އޯލް ސްޓެޕް މޯމްސް އަރ ބޭޑް.. މިވާހަކައިގަ ޕްލީސް ގޯސް މަންމަ އެއް ނުގެންނައްޗޭ.. ޕްލީސް..\nIris balamaa dhw vaagotheh. 😉\n😮 Sha aslu kurutha? varah try kuran dhigu kureveytho. aslu Jobah dhamun vaahaka liyamun dhaathee ehn vanee. ekam try kuraanan ingey miah vurenves dhigu kureveytho.\ni think dhn step mom ge boy zaisha dheke lov vaani…\nheheheh Zoaya. lets c dhw vaaehchehves. 🙂\nMay 12, 2016 at 4:52 pm\nYaa, I also think lyk dat.. bt nynaa, plxx dnt do dat ingey.. eyrah ziyaan ge heart break vaane… dhn alhe knmx ekaku vejje ehnun bunan loabivaa vaahaka.. Storyge mi partvx ehn part thah gothah v v v rythi.. Upload soon, waiting4nxt part….\nMay 13, 2016 at 4:30 pm\navahah uload kohlahcheyyyyy ingey\nMay 15, 2016 at 12:57 pm\nAnehka vs mi story huhtunytha. Mi story v reehchey dhen kon dhuhukunbaa up vaany. V v kiyaahihvey eba pls avahah up kohladhybala\nMi stry hutaalee tha. Ane part up kuraanee3aharu fahun tha\nMay 15, 2016 at 1:12 pm\nAlhe kobaatha next part haadalahay keyaahethun kehvaneh yeh noon avahah up kohdeeba pls\nMay 16, 2016 at 3:28 am\nHAADHA KUREY …ANYWAYS ITS NICE\nAlhugaduge manmma niyaa vumaai gulhigen vaahaka upload nuve las vanee. Thursday ga manmma niyaavi. Hope u guys will understand. Hamayakah elhumun kohdheynan in sha allah.\nMay 18, 2016 at 12:20 pm\nMarhooma suvarugey ge dheyvaashi. Aaaailaa ah keytheri kan dhevaashi.\nNyna take ur time. Be strong.\nއެ ކީއްވެހޭ ހިތަށް މަގޭ މިހެންވަނީ 14\nލޯބި September 10, 2018\nބީވެދާކަށެއްހުވާ ނޭދެމޭ ޔާރާ\nހަޤީޤީ ހިތާމަ ލޯބި December 2, 2020\nސިއްރު ސިއްރުން ހިތޭ… (10)\nލޯބި November 16, 2017\nވީރާނާވެފައިވީ ޙަޔާތް މަގޭ 9\nހިތާމަ އެހެނިހެން ލޯބި August 24, 2019\nފޮހެވޭނޭ ބާއޭ… 13\nލޯބި December 6, 2015\nވާނަން އެކުގައި 13\nލޯބި January 22, 2018\nހިތާމަ ލޯބި March 16, 2018\nCopyright © esfiya [email protected] - A product of Esfiya Net


މަޖިލީހަށް ވާދަކުރާ އިންޑިޕެންޑެންޓު ކެންޑިޑޭޓުންނާ ދޭތެރޭ ތިޔަބޭފުޅުން ވިސްނަވަންޖެހޭ – Maldivian Democratic Party\nމަޖިލީހަށް ވާދަކުރާ އިންޑިޕެންޑެންޓު ކެންޑިޑޭޓުންނާ ދޭތެރޭ ތިޔަބޭފުޅުން ވިސްނަވަންޖެހޭ\nރައްޔިތުންގެ މަޖިލީހުގެ އިންތިޚާބަށް އިލެކްޝަންސް ކޮމިޝަނަށް ހުށައަޅަންޖެހޭ ފޯމުތައް ހުށަހެޅުމުގެ މުއްދަތު ހަމަވީއިރު މިޕާޓީން ވަނީ ހުރިހާ ދާއިރާއަކަށް ކުރިމަތިލުމަށް ކެންޑިޑޭޓުން ހޮވާފައެވެ. އަދި ކެންޑިޑޭޓުން އެމީހުންގެ ކެންޕޭނަށް ތައްޔާރުވުމުގެ މަސައްކަތުގައި އުޅޭތަން ފެނުމުން ހިތްހަމަޖެހުން ލިބެއެވެ.\nއިލެކްޝަންސް ކޮމިޝަނުން އާންމު ކުރި ލިސްޓުގައިވާ އިންޑިޕެންޑެންޓް ކެންޑިޑޭޓުންގެ އަދަދު ފެނިފައި އެކަމާ އަޅުގަޑު ކަންބޮޑުވާ ގޮތްވިއެވެ.\nނިކަން ވިސްނަވާށެވެ! އަޅުގަޑުމެން މިއުޅެނީ ޑިމޮކްރަސީއެއް ބިނާކުރެވޭތޯއެވެ. މަލްޓިޕާޓީ ސިސްޓަމެއް ރާއްޖެއަށް ތައާރަފް ކުރެވޭތޯއެވެ. އެހެންކަމުގައި ވީހިނދު އަޅުގަޑު ދަންނަވާނީ ތިޔަބޭފުޅުން މިކަމާމެދު ފުންކޮށް ވިސްނަވާށެވެ. މަޖިލީހުގެ ތެރޭގައި އިންނަ އިންޑިޕެންޑެންޓް ކެންޑިޑޭޓަށް އެމީހަކަށް ވޯޓުދިން މީހުން މަޖިލީހުގައި ތަމްސީލް ކުރެވޭނީ ކިހާވަރަކަށްތޯއެވެ؟ އެއާ ޚިލާފަށް ޕާޓީއަކުން ޕާޓީ ޓިކެޓްގައި އަންނަ ކެންޑިޑޭޓް ބަނދެލެވިފައި އޮންނާނީ ކިހާ މިންވަރަކަށްތޯއެވެ؟ ޕާޓީއެއްގެ މެނިފެސްޓޯ ހިފައިގެން މަޖިލީހުގައި އިންނަވާ މެމްބަރަކަށް އޭނާގެ ޕާޓީން ވަޑައިގެން ތިއްބަވާ އެހެން މެމްބަރުން ވާގިވެރިވެ ވަޑައިގަންނަވާނެއެވެ. ނަމަވެސް، ބިލެއް ފާސްކުރުމަށް ހެލިގަންނަ ވަގުތު އެއްކަލަ އިންޑިޕެންޑެންޓް މެމްބަރު އެކަނި ވޯޓު ދެއްވައިގެން ފުދޭނެތޯއެވެ؟\nޕާޓީ މި ބަސް ރަމްޒުކޮށްދެނީ ވަކި ސިޔާސީ ފިކުރެއްގައި އެކުވެ އަޑުއުފުލާ ހަރަކާތްތެރިވާ ބައެކެވެ. ޕާޓީ ސިސްޓަމް ފެތުރިފައި އޮންނަ ގައުމުތަކުގައި، ވަރަށް މަދުފަހަރަކު ނޫނީ އެއްވެސް ޕާޓީއަކާ ނުގުޅި އިންތިޚާބާ ކުރިމަތިލާ މެމްބަރުންނެއް ނުއުޅުއްވާނެއެވެ. އަދިހަމަ އެފަދައިން ވަކިން އުޅުއްވާ މެމްބަރުންގެ މައްޗަށް ބާރުފޯރުވައިގެން އެ މެމްބަރަކަށް ވޯޓު ދެއްވި ރައްޔިތުންނަކަށް އެއްވެސްކަމެއް މަޖިލީހުގެ ތެރެއަކު ކާމިޔާބެއް ނުކުރެއްވެވޭނެއެވެ. އެހެނީ މަޖިލީހުގައި ޕާޓީތަކުން ކުރިމަތިލައްވައިގެން އިންތިޚާބުވެވަޑައިގެން ތިއްބަވާ މެމްބަރުން ގެ ‘ރުއް’ ގިނަ ވާނެއެވެ.\nއެމްޑީޕީއަކީ ހަމައެކަނި އެކެއްގެ ނޫނީވިއްޔާ ދެމީހެއްގެ ޕްރައިވެޓް އެޖެންޑާއެއް ފުރިހަމަކުރުމަށް އުޅޭ ބައެއް ނޫނެވެ. މި ޕާޓީން ކުރިމަތިލައްވައިގެން މަޖިލީހަށް ވެދެވަޑައިގަންނަވާ މެމްބަރުން ކުރިއަށް ނެރުއްވާނީ ޕާޓީގެ ފަލްސަފާއެވެ. ރައްޔިތުންގެ އަޑުއަހައިގެން، މަޝްވަރާތަކެއްކޮށް ސިޔާސަތުތަކެއް ކަނޑައަޅައިގެން ރައްޔިތުންނަށް އެސިޔާސަތުތައް ތަންފީޒު ކޮށްދިނުމަށްޓަކައި ސިޔާސީ މައިދާނަށް ނުކުމެ އުޅޭ ބަޔަކީ އަޅުގަޑުމެންނެވެ. އެމްޑީޕީއެވެ. އެއީ 2008 ވަނަ އަހަރުގެ ފަހުކޮޅުގައި އޮތް ރިޔާސީ އިންތިޚާބުގައި ސަރުކާރެއް އެކުލަވާލުމަށް ރައްޔިތުންގެ މެޖޯރިޓީ ވޯޓު ލިބުނު ޕާޓީއެވެ. އެހެންކަމުން ތިޔަބޭފުޅުން މި ޕާޓީއާއި ހަވާލުކުރެއްވި މަސައްކަތް ފުރިހަމަކުރުމަށްޓަކައި ބޭނުންވާ ގާނޫނީ ބާރު ހޯދުމަށް އަޅުގަޑުމެން މިތިބީ ކެރިގެން ނުކުމެއެވެ. އެއާ ޚިލާފަށް އަންނަން އޮތް ރައްޔިތުންގެ މަޖިލީހަށް ކުރިމަތިލައިގެން މިއުޅޭ އިންޑިޕެންޑެންޓް ކެންޑިޑޭޓުންނަކީ ހަމަ ހުސް ސުވާލުމާކް ތަކެކެވެ. ގޮތް ނޭނގޭ ބައެކެވެ.\nތިޔަބޭފުޅުންނަކީ ހަމަވިސްނުން ގެންގުޅުއްވާ ބައެއްކަމުގައި އަޅުގަޑަށް ހަމަ ޔަގީނެވެ. ވޯޓު ބޭކާރުކޮށް ނުލައްވާނެ ކަމުގައި އަޅުގަޑު ހީކުރަމެވެ. އަޅުގަޑުމެން އެންމެނަށް މާތް ﷲ ހެޔޮވިސްނުންދެއްވާ ހީލަތްތެރި ރޭވުންތަކުން ސަލާމަތް ކުރައްވާށިއެވެ!


Mudhalakee zeenatheh, baeh faharu nurakkaatheri fithuna eh: khuthuba\nމުދަލަށް އޮންނަ ލޯތްބަކީ ފިތުރީ ކަމެއް\nމުދަލަށް ލޯބި ކުރުމުގައި3ކަމަކަށް އިސްކަންދޭން ޖެހޭ\nޒަކާތް ދެއްކުމަށް އިންކާރު ކުރުމަކީ އިސްލާމްކަން ނެތިގެންދާފަދަ ކަމެއް\nކ. މާލެ | 28 ފެބްރުއަރީ 2020 | ހުކުރު 13:10 | 9,736\nމުދަލަކީ ޒީނަތެއް ކަމަށާއި، ނަމަވެސް ބައެއް ފަހަރު އެ މުދަލަކީ ނުރައްކާތެރި ފިތުނައަކަށް ވެސް ވެގެންދާކަމަށް މިއަދުގެ ހުކުރު ޚުތުބާގައި ބުނެފިއެވެ.\n"އިސްލާމް ދީނުގައި ޒަކާތުގެ މަންޒިލާއި މަޤާމް" މި މައުޟޫގެ މައްޗަށް ބިނާކޮށްފައިވާ ޚުތުބާގައި ބުނީ، މުދަލަށް އޮންނަ ލޯތްބަކީ ފިތުރީ ކަމެއް ކަަމަށާއި، މުދަލަށް ލޯބި ކުރުމުގައި3ކަމަކަށް އިސްކަންދޭން ޖެހޭނެ ކަމަށެވެ.\nއެގޮތުން ފުރަތަމަ ކަމަކަށް އެ މުދަލަކީ ﷲ ގެ މުދަލެއްކަން ހަނދާން ކުރަން ޖެހޭނެ ކަމަށާއި، އެއީ އިންސާނުންގެ މިލްކުގައިވާ ﷲ ގެ އަމާނާތެއް ކަމަށް ޚުތުބާގައި ބުނެފައިވެއެވެ. ދެވަނަ ކަމެއްގެ ގޮތުން މުދާ ހޯދަން ޖެހޭނީ ﷲ ހުއްދަ ކުރައްވާފައިވާ އިންތަކާއި، މިންތަކުގެ ތެރޭގައިކަން ޚުތުބާގައި ވަނީ ފާހަގަކޮށްފައެވެ.\nއޭގެ އިތުރުން، މުދާ ހޭދަކުރަން ޖެހޭނީ ވެސް ﷲ އަންގަވާފައިވާ ގޮތަށް ކަމަށް ޚުތުބާގައި ވަނީީ ބުނެފައެވެ.\nޚުތުބާގައި އިތުރަށް ބުނީ، މުދަލަކީ އާދައިގެ އެއްޗެއް ނޫން ކަމަށާއި، އެއީ ނަފްސުތައް އެ އެއްޗެއްގެ މައްޗަށް ނުހަނު ލޯބި ޖެހިފައިވާ ފިތުރީ އެއްޗެއް ކަމަށެވެ. އެގޮތުން މުދަލަކީ ޒީނަތެއް ކަމަށާއި، ނަމަވެސް ބައެއް ފަހަރު އެ މުދަލަކީ ނުރައްކާތެރި ފިތުނައަކަށްވެ، ތިމާއަށް ކުރިމަތިވާ އިމްތިޙާނަކަށްވެސް ވެގެންދާކަމަށް ޚުތުބާގައި ބުނެފައިވެއެވެ.\nއޭގެ އިތުރުން، ޒަކާތް އޭގެ ޙައްޤުވެރިންނަށް އަދާ ކުރަންޖެހޭނެކަން ބަޔާންކޮށް ޚުތުބާގައި އިތުރަށް ބުނީ، މުދަލު ޒަކާތަށް އިހުމާލުވުމަކީ ދުނިޔެއާއި އާޚިރަތުގައިވެސް އެމީހެއްގެ ހަލާކު ކަމަށް ވެދާނެ ކަމަށެވެ. އަދި ޒަކާތް ދެއްކުމަށް އިންކާރު ކުރުމަކީ އެމީހެއްގެ އިސްލާމްކަން ނެތިގެންދާފަދަ ކަމެއްގެ ގޮތުގައި ޚުތުބާގައި ވަނީ ސިފަކޮށްފައެވެ.


gaumee " task force " eh ufehdhumah raees solih ninmavaifi\nގައުމީ ޓާސްކް ފޯސްއެއް އުފައްދެވުމަށް ރައީސް ...\nކޮވިޑް-19 ގެ ބަލިމަޑުކަމުން އަރައިގަނެ، އާންމު ހާލަތަށް ރުޖޫއަވުމަށާއި އިގްތިސާދީ އަދި އިޖުތިމާއީ ހާލަތު އާރާސްތު ކުރުމަށް ގައުމީ ޓާސްކް ފޯސްއެއް އުފެއްދެވުމަށް ރައީސް އިބްރާހިމް މުހައްމަދު ސޯލިހް މިއަދު ނިންމަވައިފިއެވެ.\nރައީސް އޮފީހުން ހާމަކޮށްފައިވާގޮތުން “ނެޝަނަލް ޓާސްކް ފޯސް އޮން ރެސިލިއަންސް ބިލްޑިންގް އެންޑް އިކޮނޮމިކް ރިކަވަރީ” ގެ ނަމުގައި ޓާސްކްފޯސް އެއް އުފެއްދެވުމަށް، އޭޕްރިލް 13 ވަނަ ދުވަހު ބޭއްވުނު ވަޒީރުންގެ މަޖިލީހުގެ ބައްދަލުވުމުގައި ރައީސުލްޖުމްހޫރިއްޔާ ނިންމަވާފައިވާ ކަމަށެވެ.\nއެގޮތުން ޓާސްކް ފޯހުގެ މައިގަނޑު މަގްސަދަކީ މިހާރު ދިމާވެފައިވާ ހާލަތުން އިގްތިސާދީ އަވަސް ރިކަވަރީ އަކަށް ވާސިލުވާއި ދުވެލި އާރާސްތުކުރުމަށް ކަމާގުޅޭ ހުރިހާ ދާއިރާތަކެއްގެ ބައިވެރިވުމާއެކު ހިޔާލާ، މަޝްވަރާގެ މަތިން، ކުރާނެ ކަންކަން ރާވައި ހިންގުންކަމަށް ރައީސް އޮފީހުން ބުނެ އެވެ.\nދުނިޔޭގައި ފެތުރެމުންދާ ކޮވިޑް-19 އާ ގުޅިގެން މި ބަލި ރާއްޖޭގައި ފެތުރުން ކޮންޓްރޯލް ކުރުމަށް އަޅާފައިވާ ފިޔަވަޅުތަކުގެ ސަބަބުން އިގްތިސާދަށް ކުރިމަތިވެފައިވާ މަޑުޖެހުމާއެކު ވިޔަފާރިތަކަށާއި އަދި އާންމު ރައްޔިތުންގެ ދިރިއުޅުމާ އާމްދަނީއަށް ކުރިމަތިވަމުންދާ ދަތިތަކަށް ޓާސްކް ފޯސް އުފެއްދުމުން ހައްލު ލިބިގެންދާނެކަމަށާއި މި ދަތިތަކާ ގުޅިގެން އިޖްތިމާއީ ގޮތުން ދިމާވަމުންދާ އަދި ކުރިއަށް އޮތްތަނުގައި އަތުވެދާނެ އެކި އެކި މައްސަލަތަކަށް ފާރަވެރި ވެވޭނެކަމަށް ވެސް ރައީސް އޮފީހުން ބުނެ އެވެ.


GD.Vadhoo gai ATM eh hulhuvaifi - vNews.mv\nގދ. ވާދޫގައި އޭޓީއެމްއެއް ހުޅުވައިފި\nމުހައްމަދު ހަފީޒް 20 April 2022, 13:50\nބޭންކް އޮފް މޯލްޑިވްސް (ބީއެމްއެލް) އިން ގދ. ވާދޫގައި ސެލްފް ސަރވިސް ބޭންކިންގ އޭޓީއެމް ސެންޓަރެއް ހުޅުވައިފިއެވެ.\nމިއަދު ހުޅުވި މި އޭޓީއެމް ސެންޓަރަކީ އެ ބޭންކުން މުޅި ރާއްޖެއަށް ބޭންކިންގ ހިދުމަތް ފުޅާކުރުމަށް ކުރަމުންދާ މަސައްކަތުގެ ދަށުން ހުޅުވި ސެންޓަރެކެވެ. މި އޭޓީއެމް ސެންޓަރުގެ ހިދުމަތް މެދުވެރިކޮށް އަމިއްލަ ފަރުދުންނާއި ވިޔަފާރިތަކަށް ފައިސާ ނެގުމާއި ފައިސާ ޖަމާކުރުމާއި، ޓްރާންސްފަރ ކުރުމުގެ ހިދުމަތް ލިބޭނެ ކަމަށް ބީއެމްއިލް މައުލޫމާތުދެއެވެ.\nއޭޓީއެމް ސެންޓަރގެ ހިދުމަތާއެކު މިވަގުތު ގދ. އަތޮޅު ތިނަދޫ އަދި ގައްދޫގައި ސެލްފް ސަރވިސް ބޭންކިންގ އާއެކު ގާއިމްކޮށްފައިވާ ދެ ބްރާންޗް މެދުވެރިކޮށް ދަނީ ހިދުމަތް ފޯރުކޮށްދެމުންދާ ކަމަށް ބީއެމްއެލްއިން ބުނެއެވެ.\nބީއެމްއެލް އިން ބުނީ ފަރެސްމާތޮޑާ އަދި ވާދޫގައި ދަނީ ސެލްފް ސަރވިސް އޭޓީއެމް ސެންޓަރުތައް ގާއިމްކުރެވި ހިދުމަތްދެމުން ކަމަށެވެ.\nމުޅި ރާއްޖެއަށް ބޭންކިންގ ވިއުގަ ފުޅާކޮށް ބޭންކިންގ ހިދުމަތްތައް ރާއްޖޭގެ ރައްޔިތުންނަށް ފަސޭހަކަމާއެކު ފޯރުކޮށްދިނުމަށް އަޅުގަނޑުމެންގެ ޓީމުތަކުން ދަނީ ވަރަށް ބުރަކޮށް މަސައްކަތްކުރަމުން. އަޅުގަނޑުމެންގެ ނެޓްވޯކްގައި 140 އާ ގާތްކުރާ އަދަދަކަށް އޭޓީއެމް ހިމެނޭއިރު، މުޅި ރާއްޖެއަށް އޭޓީއެމް މެދުވެރިކޮށް ބޭންކިންގ ހިދުމަތްދޭ ހަމައެކަނި ބޭންކުގެ ގޮތުގައި ބީއެމްއެލް ވެގެންދާކަމީ އަޅުގަނޑުމެންނަށް ލިބޭ ފަހުރެއް."\nމުޅި ރާއްޖެ ހިމެނޭ ބޭންކިންގ ވިއުގަޔަކާއެކު 20 އަތޮޅުގައި 35 ބްރާންޗް، 81 ސެލްފްސަރވިސް ބޭންކިންގ ސެންޓަރ، 139 އޭޓީއެމް، 200 އަށް ވުރެ ގިނަ ކޭޝް އޭޖެންޓުންގެ އިތުރުން އެންމެ ޒަމާނީ އޮންލައިން ބޭންކިންގ ޚިދުމަތާއެކު ބޭންކް އޮފް މޯލްޑިވްސް ގެ އަމާޒަކީ އަމިއްލަ ފަރުދުންނާއި ވިޔަފާރިތަކާއި ރާއްޖޭގެ އެކި ކަންކޮޅުތަކުގައިވާ މުޖުތަމައުތަކަށް އެހީތެރިކަން ފޯރުކޮށްދިނުންކަމަށް އެބޭންކުން ބުނެއެވެ.


Harukashi Fikuruge Majalla eh Nerumugai Dhivehinves Himeney Kamah India in Bunefi ހަރުކަށި ފިކުރުގެ މަޖައްލާއެއް ނެރުމުގައި ދިވެހިންވެސް ހިމެނޭ ކަމަށް އިންޑިޔާއިން ބުނެފި – Huvadhoo News Harukashi Fikuruge Majalla eh Nerumugai Dhivehinves Himeney Kamah India in Bunefi Huvadhoo News\nހަރުކަށި ފިކުރުގެ މަޖައްލާއެއް ނެރުމުގައި ދިވެހިންވެސް ހިމެނޭ ކަމަށް އިންޑިޔާއިން ބުނެފި\nއައިއެސް ޖަމާއަތްތާއި ގުޅިގެން ހަނގުރާމައަށް މީހުން ފޮނުވާ, ޖިހާދުކުރުމަށް ހިތްވަރުދޭ މަޖައްލާއެއް ނެރުމުގައި ދިވެހިންވެސް ބައިވެރިވާ ކަމަށް އިންޑިޔާގެ މީޑިޔާތަކުގައި ހާމަކޮށްފިއެވެ.\nއިންޑިޔާގެ “ދަ ޕްރިންޓް” މީޑިޔާގައި ރިޕޯޓްކުރާ ގޮތުގައި ހަރުކަށި ހަނގުރާމަވެރިންގެ ޖަމާއަތް އައިއެސް އާއި ގުޅިގެން ހަނގުރާމައަށް ދިއުމަށާއި، އަދި ދައުލަތާއި ދެކޮޅަށް “ޖިހާދު” ކުރުމަށް ހިތްވަރުދޭ މަޖައްލާއެއް ކަމަށްވާ “ވޮއިސް އޮފް ހިންޑް” ނެރުމުގައި ދިވެހިން ވެސް ބައިވެރިވެއެވެ.\nއެޤައުމުގެ މީޑިޔާ އޮފިޝަލަކާ ހަވާލާދީ މީޑިޔާ ރިޕޯޓްތަކުގައި ބުނާގޮތުން މިދިޔަ ޖުލައިމަހު އިންޑިއާގެ ނޭޝަނަލް އިންވެސްޓިގޭޓިވް އެޖެންސީ (އެންއައިއޭ) އިން ހިންގި ހާއްސަ އޮޕަރޭޝަނެއްގައި “ވޮއިސް އޮފް ހިންޑް” މަޖައްލާ ނެރުމުގެ މަސައްކަތުގައި އެންމެ އިސްކޮށް އުޅުނު ތިން މީހަކު ވަނީ ހައްޔަރުކޮށްފައެވެ. އަދި ހައްޔަރު ކުރެވުނު މީހުންގެ އަތުން މައްސަލައާއި ގުޅުންހުރި ވަރަށް ގިނަ ހެކިތައް ފެނިފައިވާކަމަށާއި ދިވެހިންގެ އިތުރުން ބަންގްލަދޭޝްގެ މީހުންވެސް މިމަސައްކަތުގައި ބައިވެރިވާކަމަށް އެރިޕޯޓްތަކުގައި ބުނެފައިވެއެވެ.\nކަޝްމީރުގެ އިތުރުން ޕާކިސްތާނުގެ ކަރާޗީގައިވެސް މިމަޖައްލާ ނެރޭކަމަށް އެނޫހުގައި ބަޔާންކޮށްފައިވެއެވެ. އިނގިރޭސި ލިޔުންތަކުގެ އިތުރުން ތަމަޅަ ބަހުންނާއި ބަންގްލަދޭޝް ބަހުން އަދި މަލިޔާލަމް ބަހުން ވެސް ލިޔުންތައް ލިޔެފައި ހުންނަ މިމަޖައްލާ އެޑިޓްކުރުމުގެ މަސައްކަތް ކުރަމުން އަންނަނީ ކަރާޗީގައި ކަމަށް އޮފިޝަލާ ހަވާލާދީ އެނޫހުން ބުނެފައިވެއެވެ.\nއިންޑިޔާއިން ބުނާގޮތުގައި އިންޓަނޭޝަނަލް އެޖެންސީތައް މެދުވެރިކޮށް މިމައްސަލަ އާއި ގުޅުން ހުރި މީހުން ހޯދުމުގެ މަސައްކަތް އިންޑިޔާ ފުލުހުން ދަނީ ކުރަމުންނެވެ.\nހަރުކަށި ފިކުރުތަކުގެ މީހުން ރާއްޖޭގައި އުފައްދާ އެމީހުން ހަގުރާމަތަކަށް ފޮނުވުމުގައި ރާއްޖޭގެ އަބާދީގެ ނިސްބަތުން ބަލާއިރު ރާއްޖެ އޮތީ އެހެން ޤައުމުތަކަށްވުރެ މަތީގައެވެ. އެގޮތުން ސީރިޔާގައި ހިގަމުންދާ ހަގުރާމަތަކަށް ދިޔަ ބައެއް ދިވެހިން އަދިވެސް އެތިބީ ޤައުމަށް އެނބުރި ނާދެވިގފައެވެ. މިފަދަ މީހުންނަށް ދިވެހި ސަރުކާރުން ދަނީ އެހީތެރިކަން ފޯރުކޮށްދެމުންނެވެ.


galehiri: ޝައިޠާނާ ވަޢުޡުބުނުން\nމީގެ ދުވަސްކޮޅެއް ކުރިން ޓީވީ ޗެނަލަކުން ވަނީ، ދީނީ ޢިލްމުވެރިންގެ "ހެދުންކޮޅުތަކުގެ ފެޝަންޝޯތަކެއް" ދައްކާފަ އެވެ. އަދި އުންމަތުގެ ހުއްސަރިބައި އަންހެން ކަނބަލުންގެ ބިކަ ޙާލާމެދު ހިތާމަ ފާޅުކޮށް، ކިނބުލުގެ ކަރުނައިން ކަރުނަ އޮހޮރާފަ އެވެ. ޒަވާޖީ ޙަޔާތުގެ ސަވާރީތައް އެކަނބަލުން ފަހަނަޅައި ގޮސްފައިވާތީ އެވެ. އެކަނބަލުންގެ ބަނދަރުތަކުން ކާވެނީގެ އުޅަނދުފަހަރު ފުރައިގެން ގޮސްފައިވާތީ އެވެ.\nވަޅުޖަހާފައިވާ ނޫސްވެރިއަކަށް ނިސްބަތްވާ ވާހަކައެއް ވެސް ވާރިދުކުރި އެވެ.\nއޭނާ ފޮނުއަރުވައި، އެއިން ބަޓަރު ހެދި އެވެ.\nވިދުވަރުގެ ދަޅަ ދައްކައި، ގުގުރީގެ އަޑު އިއްވި އެވެ.\nދެން އޭނާ ވިސްނައި ފިކުރުކޮށް، ރޭވި އެވެ.\n"ފަހެ، އޭނާއަށް ލަޢުނަތް ލެއްވި އެވެ. އޭނާ ރޭވީ ކޮންފަދައަކުން ހެއްޔެވެ؟"\nހުއްސަރިބައިކަމުގެ މައްސަލައަށް އޮތް ހަމައެކަނި ޙައްލަކީ ކޮބައިކަން ކަށަވަރުކޮށްދެމުން އޭނާ ބުންޏެވެ.\nޖިންސްލަޠީފުން، ފިރިހެނުންގެ ދުނިޔެއަށް ވަދެގަންނަންވީ އެވެ.\nމޯބައިލް ފޯނުގެ ޒަރީޢާއިންނެވެ.\nނުވަތަ ސޯޝަލް މީޑިއާގެ ޒަރީޢާއިންނެވެ.\nއަމިއްލައަށް ނަން ހުށަހަޅައި، އަމިއްލައަށް ޙަޔާތުގެ ބައިވެރިޔާ ހޯދަންވީ އެވެ.\nނަންގަނެވިދިޔަ ޓީވީ ޗެނަލުން ޢާއިލީ މައްސަލަތައް ޙައްލުކޮށްދޭ އަންހެން މާހިރަކު ފާޅުވި އެވެ.\nދެންފަހެ، އޭނާ މޫނު ކުނިކޮށް، އަވަސް އަރުވައިލި އެވެ.\nދެން އެ ގޮތުގައި ކުރިއަށް ދިޔަ އެވެ.\nއޭނާއަށް ނޭނގޭ ކަންކަމާމެދު އަނގަތެޅި އެވެ.\nއޭނާއަށް ނުވިސްނޭ ކަންކަމާމެދު ޚިޔާލުފާޅުކުރި އެވެ.\nމައްސަލައިގެ ފަރުވާ ކަމަށް އޭނާ ދެކޭ "މަގުޗާޓު" ވިހުރުވައިލަމުން ބުންޏެވެ.\nޒުވާން އަންހެން ކުދިންނާއި ފިރިހެން ކުދިން މައްސުނިވުމަށް ޖާގަދޭށެވެ!\nއެމީހުން ބާޒާރާއި، ކެފޭތަކުގައި އެއްބަޔަކު އަނެއް ބަޔަކަށް ތަޢާރަފުވުމަށް މަގުދައްކާށެވެ!\nހުއްސަރިބައިކަމުގެ މައްސަލަ ޙައްލުކުރެވޭނީ އޭރުންނެވެ.\nކާވެނިކުރުމަށް ދޮރުތައް ހުޅުވައިލެވޭނީ ވެސް އޭރުންނެވެ.\nމައްސަލައިގެ ފުންހިސާބުތަކަށް ފީނައިލުމެއްނެތި، ބޭރުފުށުގައި އުނގުޅެނީތާ އެވެ!\nއެ ފިކުރުގެ އަހުލުންގެ ވިސްނުމާއި ފިކުރު މާބަނޑުވެ، ފަރުބަދައެއްވަރުވި އެވެ!\nދެން އެއަށް ވޭންވަރު އައިހިނދު، ވިހެއީ ކުޑަކުޑަ ނަޖިސް މީދަލެކެވެ!!!\nމޮޅުއިތުރު ކަންކަމުގެ މަގު ކަމުގައި، ދަށުދަރަޖައިގެ ޢަމަލުތައް ވީ ކޮންއިރަކުތޯ އެވެ؟\nޠާހިރުކަމުގެ ތަޅުދަނޑި ކަމުގައި، ހަށިވިއްކުމުގެ ޢަމަލުތައް ވީ ކޮންއިރަކުތޯ އެވެ؟\nޢިއްފަތްތެރިކަމުގެ ފާލަން ކަމުގައި، ބަދުއަޚުލާޤީ ޢަމަލުތައް ވީ ކޮންއިރަކުތޯ އެވެ؟\nފަޤީރުކަމާއި، ވަޒީފާ ނުލިބުމުގެ މައްސަލަ ޙައްލުނުކުރެވިއްޖެ ނަމަ، ޒުވާނުންނަށް ވައްކަންކުރުމާއި، މަގުފޭރުން ހުއްދަކުރަންވީތޯ އެވެ؟\nއެމީހެއްގެ ފިޠުރަތު ވަތަކުތޯޖަހާފައިވާ މީހެއްގެ ގާތުގައި މެނުވީ، ބަދުއަޚުލާޤީ ޢަމަލުތައް، ޙައްލެއް ކަމުގައި ނުވާނެ އެވެ.\nއެމީހެއްގެ އަޚުލާޤު އިދިކީލިވެފައިވާ މީހެއްގެ ގާތުގައި މެނުވީ، ލަދުހަޔާތްކުޑަކަން، ފަރުވާއެއް ކަމުގައި ނުވާނެ އެވެ.\nއެމީހެއްގެ ޢަޤީދާ ފާސިދުވެފައިވާ މީހެއްގެ ގާތުގައި މެނުވީ، ހަށިވިއްކުން، ބޭހެއް ކަމުގައި ނުވާނެ އެވެ.\nމާތުރަ، އާރުކާޓީއަކީ، ކާޅެއް ކަމުގައި ވެއްޖެ ބަޔަކު، ކުއްތާގެ މުޅަމަސް ކާނެކަން ކަށަވަރެވެ!!!\nމާތް ﷲ ވަނީ، މުސްލިމު މުޖުތަޢުގައި ހުތުރުކަންބޮޑު ފާފައިގެ ވާހަކައާއި، ޢަމަލު ފެތުރުމަށް ލޯބިކުރާ މީހުންނަށް ވޭންދެނިވި ޢަޛާބު ހުރިކަން އަންގަވާފަ އެވެ. އެކަލާނގެ ވަޙީކުރައްވާފައި ވެ އެވެ.\n(إِنَّ الَّذِينَ يُحِبُّونَ أَنْ تَشِيعَ الْفَاحِشَةُ فِي الَّذِينَ آمَنُوا لَهُمْ عَذَابٌ أَلِيمٌ فِي الدُّنْيَا وَالْآخِرَةِ وَاللَّهُ يَعْلَمُ وَأَنْتُمْ لَا تَعْلَمُونَ)\nމާނައީ، "ހަމަކަށަވަރުން އީމާންވި މީހުންގެ ތެރޭގައި ހުތުރުކަންބޮޑު ފާފައިގެ ވާހަކައާއި، ޢަމަލު، ފެތުރިގެން ދިއުމަށް ލޯބިކުރާ މީހުން (ދަންނާށެވެ!) ދުނިޔެއާއި އާޚިރަތުގައި ވޭންދެނިވި ޢަޛާބު އެއުރެންނަށް ހުށްޓެވެ. ﷲ ދެނެވޮޑިގެންވެތެވެ. އަދި ތިޔަބައިމީހުންނަކަށް ނޭނގެތެވެ."\nހަމައެކަނި އެކަންތައްތަކަށް ލޯބިކުރާ މީހުންނާމެދު ކަންއޮތް ގޮތަކީ މިއީ ކަމަށް ވަނީނަމަ، އެކަންތައްތައް ކުރާ މީހުންނާމެދު ކަން އޮންނާނީ މިއަށްވުރެ މާނުބައިކޮށްކަން ކަށަވަރެވެ.\nލިބަރަލް މީހުންގެ "ކަޢުބާ" އާއި، ޢަލްމާނީންގެ "ޤިބުލަ" އާއި، އެމީހުން ގޮވައިލާ މިނިވަންކަމުގެ "ރަމްޒު" ކަމަށްވާ ޔޫއެސްއޭ ގެ މައްޗަށް ނަޒަރު ހިންގައިލަމާތޯ އެވެ. އެ ޤައުމަށް ގެނެވުނު "މޮޅު ޙައްލު" ގެ ނަތީޖާ، ޢަދަދުތަކުން ފެންނަން މިއޮތީ އެވެ.\nކޮންމެ އަހަރަކު، ޔޫއެސްއޭ ގެ 883000 އަންހެން ކަނބަލުން ރޭޕްކުރެވެ އެވެ.\nއާބާދީގެ 80 އިންސައްތަ އަންހެން ކަނބަލުން ވަނީ ރޭޕްކުރެވިފަ އެވެ.\nސާނަވީ މަރްޙަލާގެ އަންހެން ދަރިވަރުންގެ 48 އިންސައްތަ މާބަނޑުވަނީ ރޭޕްކުރުމުގެ ސަބަބުންނެވެ.\nރޭޕްކުރެވޭ 54 އިންސައްތަ އަންހެން ކުދިން ރޭޕްކުރާ ބަޔަކީ، ކާވެނިހެޔޮނުވާ މަޙުރަމުންނެވެ.\nކޮންމެ އަހަރަކު 350000 ޖިންސްލަޠީފުން މާބަނޑުވަނީ، ކާވެނީގެ އިމުން ބޭރުގައި ޒިނޭކޮށްގެންނެވެ.\nޢުމުރުން 18 އަހަރު ފުރުމުގެ ކުރިން ޒިނޭކުރާ ފިރިހެން ކުދިންގެ ނިސްބަތް 55 އިންސައްތައަށް އަރަ އެވެ.\nޔުނިވަރސިޓީގައި ކިޔަވާ ޒުވާން ފިރިހެންކުދިންގެ ތެރޭގައި އެނިސްބަތް 90 އިންސައްތައަށް އަރަ އެވެ.\nއިސްވެ ނަންގަތް ޓީވީ ޗެނަލުން ބޭނުންވަނީ، އަޅުގަނޑުމެންގެ ތެރެއަށް މި މުޞީބާތްތައް ގެނައުންތޯ އެވެ؟\nއެ ޓީވީ ޗެނަލުގެ "މާހިރުން" އެދެނީ، އަޅުގަނޑުމެންގެ މުޖުތަމަޢުގައި މި މައްސަލަތައް ފެތުރުންތޯ އެވެ؟\nއެ ޓީވީ ޗެނަލަށް ބުނެ އަންގަމެވެ.\nތިޔަ ޓީވީ ޗެނަލުން ޝައިޠާނާގެ ވައުޒުބުނުން ގެނެސްދިނުން ހުއްޓައިލާށެވެ!\nއަޅުގަނޑުމެންގެ އިޖުތިމާޢީ މައްސަލަތައް ޙައްލުކުރެވޭނީ އެހެން އެއްޗަކުންކަން ކަށަވަރެވެ!\nތިޔައީ، ތަޤުވާވެރިކަމުގެ ދަޅަދައްކަންއުޅޭ ފާޖިރެކެވެ!\nނުވަތަ ބަލިމީހުން ހޭހަންކުރަންއުޅޭ ބަލިމާނެކެވެ!\nތިޔަފަރާތުން ދައްކާ ވާހަކަތަކުގެ ސަބަބުން މުޖުތަމަޢު ފަސާދަވެއްޖެ އެވެ.\nއެހެނީ، ތިޔަފަރާތުން ހެޔޮކަމަކައިގެން އިސްއުފުލައެއް ނުލަ އެވެ.\nޢިއްފަތްތެރި ކަމަކަށް ބުރަދަނެއް ނުދެ އެވެ.\nނުބައި ކަންކަމަށް ތިޔަ ފަރާތުގެ ދެ އަތްދަނޑި ނުހަނު ދިގެވެ.\nހެޔޮ ކަންކަމަށް ތިޔަ ފަރާތުގެ ދެ އަތްދަނޑި ނުހަނު ކުރެވެ.\nތިޔަފަރާތުން މުޖުތަމަޢަށް ގެނެސްދިނީ އިބްލީހުގެ އަސްވާރުންނެވެ.\nއެމީހުން ޙައްޤާއި ބާޠިލު އޮޅުވާލައިފި އެވެ.\nތެދުވެރިކަމާއި ދޮގުވެރިކަން އެކަތިގަނޑަކަށް ހަދައިފި އެވެ.\nހަރުދަނާކަމާއި ސަމާސާކުރުން މައްސުނިކޮށްފި އެވެ.\nއެއީ، ދީން ބަދަލުކޮށް، ބިމުގައި ފަސާދަކުރުމަށްޓަކަ އެވެ!!!\nފާޙިޝް ތަޞްވީރުތައް ބަހައްޓާފައި ހުންނަ ގެތަކެވެ.\nއަދި މުޑުދާރު ކުއްތާތައް ދިރިއުޅޭ ގެތަކެވެ.\nއެ ގެތަކަށް މަލާއިކަތްބޭކަލުން ވެދެވަޑައެއްނުގަންނަވާނެ އެވެ!\nހަމައެފަދައިން، ތިޔަ ޓީވީ ޗެނަލް ހުޅުވާ ގެތަކެވެ.\nހަމަކަށަވަރުން އެއިން ގެއަކަށް އެއްވެސް ހެޔޮކަމެއް ނުވަންނާނެ އެވެ!\nނިންމާލަމުން ބުނެލަން އޮތީ އެންމެ ވާހަކައެކެވެ.\nހިޔަޅަށް ދީނެއް ވާކަމަށް ހީކުރުމަކީ ކުށް ހީއެކެވެ!!!\nމުޞަންނިފު: عبدالله بن أحمد الحويل\nތަރުޖަމާ: އަލްއުސްތާޛު ޢަބްދުލްމުޢީދު ޙަސަން


އާސަންދައިގެ ހިދުމަތަށް ރައްޔިތުންގެ އަތުން ފައިސާ ނެގުމަށް ބަޣާވާތުގެ ސަރުކާރުން ކުރާ މަސައްކަތް ކުށްވެރިކުރަން – Maldivian Democratic Party\n29 ޖުލައި 2012\nއާސަންދައިގެ ހިދުމަތަށް ރައްޔިތުންގެ އަތުން ފައިސާ ނެގުމަށް ބަޣާވާތުގެ ސަރުކާރުން ކުރާ މަސައްކަތް ކުށްވެރިކުރަން\nތާރީޚް: 29 ޖުލައި 2012 (އާދީއްތަ)\nފިނޭންސް މިނިސްޓްރީ އާއި ހެލްތު މިނިސްޓްރީ އާއި އާސަންދަ ކުންފުނިން ވެފައިވާ އެއްބަސްވުމުގައި ރައްޔިތުންގެ އަތުން އެއްވެސް ފައިސާއެއް ނަގައިގެން ނުވާނޭ ކަމަށް ބަޔާންކޮށްފައިވާއިރު، ބަޣާވާތަކުން ސަރުކާރާ ހަވާލުވެ ތިބި ފަރާތްތަކުން ރައްޔިތުންގެ އަތުން އާސަންދައިގެ ޚިދުމަތަށް ފީއެއް ނެގުމަށް ކުރަމުންދާ މަސައްކަތް މި ޕާޓީން އެންމެ ހަރުކަށި އިބާރާތުން ކުށްވެރިކުރަމެވެ.\nއާސަންދައިގެ ނިޒާމް ޕްރައިވެޓް ކްލިނިކްތަކަށް ފުޅާކުރިޔަސް ކަނޑައަޅާފައި އޮތް ބަޖެޓުން އެބައި ހަމަޖެއްސޭނޭ ކަމަށާއި، އާސަންދަ ފުޅާކުރިޔަސް މައްސަލަދިމާނުވާނޭ ކަމަށް ޓެކްނިކަލް ބޭފުޅުން ލަފާދެއްވާފައިވާ ކަމަށް ބަޣާވާތުގެ ސަރުކާރުގެ ފިނޭންސް މިނިސްޓަރ ޢަބްދުﷲ ޖިހާދު، މި އަހަރުގެ މެއި މަހުގެ 23 ވަނަ ދުވަހު ވިދާޅުވެފައިވާއިރު، މިއަހަރުގެ ފުރަތަމަ ހަމަސް ދުވަހުގެ ނިޔަލަށް މީރާ އަށް 3.5 ބިލިއަން ރުފިޔާލިބި ލާފަކުރި ވަރަށް ވުރެ އިތުރަށް އާމްދަނީ ލިބިފައިވާ ކަމަށް މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން މިއަދު ބުނެފައިވާ އިރު، އާސަންދައިގެ ޚިދުމަތް ރައްޔިތުންގެ އަތުން ފީއެއް ނަގައިގެން ނޫނީ ކުރިޔަށް ގެންދެވެން ނެތް ކަމަށް ބަޣާވާތުގެ ސަރުކާރުން ބުނަމުންދިއުމަކީ ބަޣާވާތުގެ ސަރުކާރުގެ ގާބިލްކަމާއި މެދު ސުވާލު އުފެދޭ ކަމެކެވެ.\nއާސަންދަ ކުންފުންޏާއި ސަރުކާރާ ދެމެދުވެފައިވާ އެއްބަސްވުމުގައިވާ ގޮތުން ސެޕްޓެމްބަރ 2012 ގެ ނިޔަލަށް އެ ކުންފުންޏަށް ސަރުކާރުން ދޭން އެއްބަސްވެފައިވާ 909 މިލިޔަން ރުފިޔާގެ ތެރެއިން، އެމްޑީޕީގެ ސަރުކާރުން އާސަންދައިގެ ޚިދުމަތަށް ދައްކަންޖެހޭ 312،614،842.00 (ތިންސަތޭކަ ބާރަ މިލިޔަން ހަސަތޭކަ ސާދަ ހާސް އަށްސަތޭކަ ސާޅިސް ދެ ރުފިޔާ) ގަވައިދުން ދައްކާފައިވާއިރު، ފެބްރުއަރީ މަހު ބަޣާވާތަކުން ސަރުކާރު ބަދަލުކުރި ފަހުން، އާސަންދަ ކުންފުންޏަށް އެއްވެސް ފައިސާއެއް ދައްކާފައި ނުވާ ކަމަށް 23 ޖުލައި 2012 ވަނަ ދުވަހު އާސަންދަ ކުންފުނިން އާންމުކޮށްފައިވާ މައުލުމާތުން އެނގެއެވެ.\nއަދި ބަޣާވާތުގެ ސަރުކާރުން އާސަންދަ ހުއްޓާލަން ނިންމާފައިވަނީ ދިވެހިރައްޔިތުން އިތުރަށް ނިކަމެތިކޮށް، 2008 ވަނަ އަހަރުގެ ކުރިން ރާއްޖޭގައި އޮތް ބޭސް ސިޓީއަށް ސަލާން ޖެހުމުގެ ސަގާފަތް އަލުން އަނބުރައި އިޔާދަކުރުމަށްކަން މި ޕާޓީން ކަންބޮޑުވުމާއެކު ފާހަގަކުރަމެވެ. އެގޮތުން ޕީޕީއެމް އާއި މަދަނީ އިއްތިހާދުން ރާވައިގެން އާސަންދަ ފެއިލްކޮށްލުމަށް ހީލަތްތެރިކަމާއެކު ގިނަ މަސައްކަތްތަކެއް ކޮށްފައިވާކަން މި ޕާޓީން ފާހަގަކުރަމެވެ.\nއާސަންދަ އަކީ އެމްޑީޕީގެ ސަރުކާރުން ވެފައިވާ ބޭސް ސިޓީއަށް ސަލާން ޖެހުން ނައްތާލުމުގެ ވައުދުފުއްދުމުގެ ގޮތުން ޖެނުއަރީ 2012 އިން ފެށިގެން ދިވެހިރައްޔިތުންގެ އަތުން އެއްވެސް އަގެއް ނެގުމެއްނެތި، ތައާރަފްކޮށްފައިވާ ހިލޭ ބޭސްފަރުވާކުރުމުގެ ނިޒާމެކެވެ. އެހެން ނަމަވެސް މި ނިޒާމަކީ އެމްޑީޕީގެ ސަރުކާރަކުން ފަށާފައިވާ ނިޒާމަކަށް ވާތީ ބަޣާވާތުގެ ސަރުކާރުން މި ނިޒާމް ހުއްޓާލުމަށް ކެނޑިނޭޅި ކުރަމުންދާ މަސައްކަތްތައް މި ޕާޓީން އެންމެ ހަރުކަށި އިބާރާތުން ކުށްވެރިކުރަމެވެ.